
NA U NONGTHOH 


Haba mih kano kano ka kot thymmai, ka Ri bad 
ka Jaidbynriew, bunsien ka ia kmen lem. Ka Thiar 
jong ka Thoh ka tar, la ka la nang kiew ha kine ki 
snem, pynban kam pat dap ; wat la, la don bun bun 
kiba la noh synniang lem sha kane ka Thiar, hynrei 
ngi shem ba ka dang duna. Imat ban pyndap ia kane 
ka Thiar dei tang ki shympriah ’ti jong ka Por, kiba 
lah ban ai ;ka jubab kaba biang. Dei halor jong kane 
ka jingsngew kaba la pynlong ia nga ban pashat madan, 
ha kane ka kynti ia kane ka Thup. Nga da thrang eh 
dik dik ban iohi ba ka Thiar jongngi kan long kaba 
dap pura. Ngam don jingartatien, ba shisien ka sngi, 
kane kan sa wan urlong, Ia ha kane ka pateng kaba 
ngi im ne ha kawei pat ka pateng ka ban dang wan. 

Ha kane ka jingpyrshang, ngam lah khlem da pyn- 
paw ia ka jingsngewnguh ia i Ma Hadem (Mr. H. 
Hadem) bad ia i Bah Webster Davies Jyrwa kiba la 
kloi ban ai ia ki jingkynthoh ha kane ka jingpyrshang 
jongnga. Kyrmen ba U Blei Un nang iai kyrkhu ia ki. 


Rngikseh , Nongkrem , 
15th September , 1980 . 


U Nongthoh. 





H. HADEM 
Minister 

Public Works (Roads & Buildings) 
Embankment & Drainage, Power 
GOVERNM ENT OF MEGHALAYA 


KI JINGKYNTHOH 


Nga dap da ka jingsngewbha kaba khraw ban iobi 
ia kane ka jingpyrshang jong I Bah Hamarbablang 
Mylliemngap. Kane ka Drama “Ka Rangli” ka ai 
mynsiem ia kiba bun kiba shem lanot ha ka pyrthei. 
Hangne u nongthoh u kham ban bad kham niewkor ia 
kata kaba ki tymmen ki khot ka "Rngiew”. Hynrei 
haba shim kyllum ia ka Drama, kane ka Drama ka ai 
jinghikai ba dei ka jingiaishah, ha ki jingeh baroh ba 
u briew u iakynduh, ha kaba kut hi ka wanrah ia u 
soh jong ka jinghun bad ka jingkmen. Nalor kata ha 
kane ka Drama ka wanrah ia ngi ia ka jingshisha kaba 
haduh katno ka akor bad jinglong babha, wat hapdeng 
ka jingjynjar, ka wanrah ia u soh ba pynhun wat la 
ki jingpynshoi bad jingtynjuh ki pyrshang ban pyngop, 
lada ki lah. Ka jingiaineh jong ka Rangli haduh 
bakut ka wanrah ka jinghun ia ka, ym tang ban ioh- 
mad shibit por ia ka jingkyrkhu na ka kti jong u 
Khrawspah, u khun binong u khun bishon, kaba la 
long ha ka juh ka por ka jingphrang tyngeh ia ka 
jingim jong ka ryngkat bad kaba duh noh shibit por 
ia la i khun, hynrei ha kaba kut hi ka jingiaineh 
skhem ha la ka jinglong babha, ka rah syndon ia ka 
bad ka long iing longsem jong ka sha ka iing jong u 
khlieh duh jong ka Hima. 

Katei ka dei kajinghikai ba ngi lah ban ioh na 
kane ka “Drama * ; hynrei kajinghikai ba nangai myn- 
siem shuh shuh ka dei kane ka jingtrei shitom jong 
u nongthoh hi, uba ka jingpyrshang jong u, ka iarap 
ban pynriewspah ia ka thoh ka tar ha ka ktien Khasi 
ban nangkyntiew ia ka jaidbynriew la jong hapdeng 


kiba bun kiwei pat ki jaidbynriew bad jaid ktien fciba 
la heh la ka thup ha la ki jong ki jingthoh jingtar. 

Nga kyntu lem ia kiwei pat ki samla jong ka Ri 
ban bud ia kane ka nuksa jong I Bah Hamar ban 
iakyntiew lem ia la ka Ri, ka ktien bad ka jaidbynriew 
bad khamtam na ka bynta ialade hi ba ha ka jaka 
ban pynsyrwa ei ia ka por ha ki kam kai bad kam 
Sngewbba kiba khring ia u briew sha ki jingmlion ba- 
sniew bad jingjot bymlah khie khlieh shuh, kaba thoh 
kot ka pynproh ia ka jabieng, kan iarap ruh ia kiwei, 
Nga kyrmen kiwei ruh kin iabud lem. 

Nga ai khublei shibun eh ia 1 Bah Hamar na ka 
bynta kane ka jingtrei »hitom jong i bad nga kyrkhu 
kyrdoh ia i ba in nangkiew irat bad iaid shaphrang 
ha ki jingpyrshang jong i ban pynriewspah ia ka ktien 
bad ka thoh ka tar jong ka jaidbynriew la jong. 


15th September 1980, 


H. Hadcm 



BAN NANG IATEI 


Ka long kaei kaei kaba ai mynsiem bad ai jingkyr- 
men ia ka Ri ba ki Rangbah samla jongngi ki la sdang 
bang ka thoh ka tar bad pynmih ki jingthoh jingtar kiba 
bunjaid ban pynriewspah ia ka ktien Khasi da kaba 
wanrah ia ki ktien thymmai bad buh ia ki ktiea kiba 
la jan jah. Kane kan iarap sbibun, khamtam ia 
ka lashai lasbisngi ka jaidbynriew jongngi. Ka la 
dei ka por ban fai pynmih ki jingthoh kiba iadei sha* 
phang ka tynrai U Khasi Pnar; ki lukom im, ki dustur, 
ki riti bad kiwei kiwei. Lada ngim pynkhlaifi ia la ki 
kti bad ia la ka bor pyrkhat ban pyunep ia la ki khulom 
bad ban trei bor bah ban buh ia kine baroh ha ki jing- 
thoh katba dang don kiba tip shaphang jong ki, kine 
kin sa jah noh suki suki ha ka jingthom ki rukom im 
kiwei pat ki jaidbynriew. Te kiba hadien habud jong 
ngi kin nym tip shuh ia la ka tynrai bad hangno shuh 
kata ka ‘IDENTITY* jongngi kiba ngi ia kren shongshit 
ha ki por myi.ta, 

I Bah Hamar i la pynmih katto katne ki kot bad 
nga la iohi ia ka jingtrei shitom jongi ban wad bad ban 
lum ia ki jlngtip na kylleng kylleng Ha kane ka jingia- 
lehkai “KA RANGL1” i la shim bad pynlong ia ka kum 
ka pdeng ka jingialehkai baioh kawei. Ka Raugli ka 
dei ka khun jong ka Sangsot. Na ki kyiteng jong ki hi 
la lah ban ring jingmut ba ki long kiba duh bha Ynda 
ka Rangli ka la s|an la samla, u Khrawspah, u khun ba 
don bakot, u khun binong bishon u la ibha ia ka. Ki don 
bun ki jingeh bad ki jingkren ka pyrthei barabor haba 
ka jingduk bad jingriew spah ki ia tyngkbuh. Ki jirgia* 
pyni nia kiba bun ki mih, kata, ba ka longing longsem kan 
nym suk. Ngim lah khlem mynjur bad ka long hi ka 
jingshisha, ba ha ka jingim jong ngi ki bricw bad 
ha ka longing longsem, sngewdei ban da iawad ia 
kiba ia ryngkat kyrdan, la ha ka jingdon jingem 
kiba ha Ing hasem, ka rukom im ne ka ky dan ka 
in g bad ka kyrdan jingstad. Hynrei ngin lah ban khmih 
lynti kum ia kine ki jingiaryngkat briew ha ka juk mynta, 
khamtam haba ki samla jongngi ki iaieit iapynbeit hi 
khlem da ailad shuwa ia ki kmie ki kpa ban iapyrktat. 



(vi) 

Hynrei kaba kham kongsan eh ka long ka jingiaieit kaba 
shisha kaba lab ban pynduh noh ia ka jingsngew ba nga, 
nga dei na lng badon bakot, bad maphi, phi dei na ka 
ing baduk. ne ba nga, nga kham don ka kyrdan jingstad 
bad phi, phim don. 

Ka Drama i Bah Hamar ka ong ba hadien ba ka 
Rangli ka la ioh ia i khun, i kmie jong ka i Sangsot i la 
khlad noh bad hadien kata u lokjongi, u Khrawspah, 
Nalor kine ki jingshempap, ka Rangli ka la duh noh ia i 
khun iong ka iba ka la khie pynhap ha ka por ba ka 
leit tong um ha ka jingbeh kynsan ki khla na ka 
khlaw bad la rah noh ia ine i khynnah da kita ki khla 
kiba la ri pynsan ia i ha krem haduh in da samla. Kum* 
no re, u khun Syiem Maryngksai, u Kmenlut u la iohi ia 
kane ka khynnah ha kawei ka sngi bad u la iapmat ia ka. 
Da ka jingiarap ka hima baroh kawei la lah ban beh 
pyniap noh ia kine ki khla bad u Kmenlut u la shongku- 
rim ia kane ka khun ka Rangli, kaba la ioh kyrteng 
da ka Pdianghun ha ing Syiem. Hadien ba ka Rangli ka 
la duh noh ia la i khun da ka jingsngewlem ki shnong 
Ja leit pynshong ia ka kum ka nongiarap ha ing Syiem. 
Ka jingdon ka Rangli ha {ng Syiem ka la long ka lad ban 
iakynduh ia ka khun jongka, ka Pdianghun haba u khun 
u Syiem u Kmenlut u la shongkurim ia ka. Lehse ngin 
iehnoh hangne kbnang ba ki nongpule kin kham 
bang ban lap hi ia ka jingsngewtynnad kane ka Drama 
kaba la kut da ka jingsuk jong kine barbh shikmie shikhun 
ha ing Syiem — Ka Rangli kum ka nongtrei ha ing 
Syiem bad ka Pdianghun kum ka pyrsa kurim jong u 
Syiem Maryngksai. 

I Bah Hamar i la buh ia kawei ka ktien ha kane ka 
jingialehkai kata ka ‘Rngiew*. I la ong ba ka Rngiew ka 
long kawei kaei kaei kaba u Nongbuh Nongthaw u la shon 
shap lypa ha kajyrmat jong uwei pa uwei u briew. Shisien 
ba ula duh ia ka Rngiew*— ula duh artad ia la ka jing- 
im. Ngim ju kham pyrkhat lehse shaphang kaneka Rngiew 
kaba i Bah Hamar i wanrah ha kane ka jingiathuh khana 
bad ba i la ai jingbatai katto katne shaphang jongka. Ki 

tymmen ki iathub ba u briew uba eh ka Rngiew, 
kano kano ka jingsniew ne ka jingpang ka phet 
shajngai Haba u iakynduh ia u khla mar pyrshah, u 
khla u tang shu peit ia ka sbyllangmat jongu ne ka jyrmat, 
kumba ong i Bah Hamar, u la pyndem tdong bad kdat la 
ka lynti. , U ’suidlum ’suidwah um lah ban pynshitom ia u 
bad um nud wat ban pyni ialade ha u. Ki ong ba wat uta 
u thlen ruh, lada don kiba ngeit ia u thlen, um nud ban 
jliah ia u. Ki tymmen ki on g, ba ia ka kynthei kaba eh 
rngiew, u nongshohnoh uba la dih ’iad ’tangsnem u tieng 
ban kynrup ia ka namar u sai jainsem jongka u i kum ki 
tyllai teh truck. Ia u ne kaba jem rngiew pat u nongshoh- 
noh u i kum i thapbalieh bad u khfioit throp. Haba ngi 
la jem rngiew, kata ym long shuh sa tang ka duhlad 
kat shaba iaid bad ka kem pang khrop shi khrop. Dei na 
kane ka daw ba ki Khasi ki ju ksan rngiew, kata, ki kfiia 
ban pynksan ia ka rngiew. Kane ka long ka jingpyrkhat U 
Khasi bad imat ka pher na ka jingpyrkhat kiweikiwei pat 
ki jaidbynriew. Don kiba ong ba ka rngiew ka dei ka 
“personality” ne ka “main”. Hynrei kane kam iahap. 

Haba nga pyrkhat bha, ka Rngiew ka long hi ka jing- 
don kata ka jingim kaba nylla ne ka jinglongbriew kaba 
sotti kaba U Nongbuh Nongthaw u la ai ha u briew. U 
briew u long u jingthaw uba kordor eh jong u Nongthaw. 
Kumta, baroh kiwei pat ki jingthaw kin kohnguh ia u bad 
kin pyndem pynrit hakbmat jongu. Wat u ksuid ruh u 
dei ban dem ia u briew uba dang don kata ka jingim kaba 
paka ne kaba nylla kaba U Nongbuh Nongthaw U la ai ha 
u. Sbisien ba u briew u la lyndet ia U Blei bad u la sdang 
iaid palat, kata ka jingim ba nylla ba U Nongbuh Nong- 
thaw U la buh ha u, ka ka lip rong noh bad ka dub noh 
la ka dor. U Blei u iehnoh ia u bad u shu im tang ka 
syrngiew namar la shim noh ia kata ka bor mynsiem 
banylla na u. 

I Ma Rabon Singh ha ka kot jongi “Ka Kitab niam 
kheifl ki Khasi”, i ong ba ka rngiew ka mut ka bor jing- 
long briew, kaba ju don ha u briew baroh. I ong don 

ki briew kiba i jem ka khroat ha ka jinglong briew 
jong ki, bad don kiba i ah shyrkhei ka khmat ha 
ka jinglongbriew jongki, namar kata ka daw, ki kwah 
ba ka jinglongbriew kan long kaba i eh i shyrkhei bad ki 
sa iapan na ka Blei ban buh kawei ka jingkfiia da ka 
syiar ban dup eh ka rngiew — kata ban pan na U Blei 
Trai Kynrad, Nongbuh Nongthaw ban pynksan ban pyn- 
neh ia ka rngiew ia ka bshi jong uno qno u briew ha ka 
iaid ka ieng, ka trei ka ktah jongu bad ban weng ia ka 
thoh ka thung, ka thar ka at, ka kjap ka star, u rwieng 
u thlen kiba ban ia u. 

Lehse, yn sa mih ki nongthoh kiba lah ban kham 
pynshai shaphang kane ka rngiew kaba i Bah Hamari 
la lam khrnat ha kane ka kot. 

Nga ai khublei ia i Bah Hamar Mylliemngap ba i 
la trei shitom ban pynwandur ia kane ka Drama kaba 
don ka plot kaba sngewtynnad bad nga khmih lynti ba 
in nang thoh shuh sa kiwei pat ki Drama ban nang pyn- 
riewspah ia ka thoh ka tar u Khasi. 


KHUBLEI. 


Nongshiliang, 
Nongthymmai , 
Shillong . 

The 6th. June , 1980 . 


Webster Davies Jqru/o 

Station Director , 

All India Radio , Shillong 



ACT— I 

Seen e — / 

HA SAN SHNONG-HA 1ING JONG KA RANGL1 
(Ha kamra that jia) 

SANGSOT Khun, nga ngeit ka por jongphi mynta 
ka la biang ba phin khmih noh u briew 
u ban ia sbong ia sah ryngkat bad phi. Kumne artad nga 
la nang noh ka rta, nga kwah keifi Khun ban iohi ia la 
ki khun ki ksiew ha shwa ba nga ngan jam sha ’tern la 
byrhuiii ka ranab lum. 

RANGH Hooid Mei, nga la don jingmut ia kata 

la khamslem. Hynrei mano keifi u ban 
khmih ban i ia nga kumne raitoi i ha ka duk ka shah 
thngan. Nalor kata, ki hynmen ki para ruh ngam don 
ki ban ia pynbha briew Jem ia nga. Ha la ka sngi, ki 
briew ki iohi ia nga tang da ka khmat kaba i sngewsih 
bad i diaw suda. Da kumno kein ki rangdajied kin ia 
i iapmat kum ia nga ? 

SANGSOT Ka long kaba shisha ko Khun kata kaba 
phi ong. Hynrei nadub barim bajab tt 
Blei Trai Kynrad, u Nongbuh u Nongthaw u la thaw 
bynriew buh bynriew, shynrang bad kyntbei ba ngin ia 
roi ia par. U da bynta ruh ia'ngi ha la ka jong kajong ka 
bhah, kynthei bad shynrang kat kiba im ba khih hangne 
ha sla pyrthei. Namarkata, ko Khun, wat sngfew buh 
khoh ei ei ruh shaphang kata Nga ngeit ba<u sai iorig- 
sai saw ha kawei ka sngi un sa hap hi ha phi. 

RANGLI Lano keifi Mei kata kan wan Ut-Ioog.? 

Lehse, kan long kaei kaei kaba maiap 
tarn ha ka jingim jongnga, lada kata kan long shisha 
kumta. 


SANGSOT 


Hooid ! Ka, long kaba maian shikAddei 
eh I Ka iapmat tawbei ka ju don, katba 

a aamla ne ka samla ki sdang ban khie sha ka jinglong 
rangbah. Wat u khynnah rit ruh u sngew ia ka bor jong 
ka. Hynrei, kiei kiei baroh lu jia bad ki long kat kumba 
u Nongbuh u Nongthaw u la thoh sbun lypa ha ka 
shyllang mat jongngi. 

RANGLI Hato ka mangkarong bad ki dpei ba 

khlem ding kim lah satia ban hamsaia 
ia ki siej ba dang shylluit ? Ha nga te, nga iohi ba kane 
ka lah ban puroi kam bha. 

SANGSOT Ngam ngeit da lei lei ruh ba ka mangka- 
rong ka lah ban kha khun syiem khun 
pataha. Ka mangkarong, ha la ka jinglong, ka sah hi 
weimet bad ka iap ruh weimet Hynrei ia kaei kaba u 
Nongbuh u la bynta, ka jingshisha kan wan urlong thik. 
Namarkata, ko Khun balei keift phi pynmakna ei ia la 
ka jong ka long rynieng. Katba dang ksan hi la ka 
ragiew, kiei kiei baroh ki dang iaid belt iaid ryntib. 

RANGLI Ma phi Mei, kum ka briew kaba la iohi 

nyngkong ia ka sngi bad u bnai, phi iohi 
ia kane ka pyrthei ha kawei ka dur, katba ma nga pat, 
nga iohi ia ka ha kawei pat ka dur. Te kan long kaei kaei 
kaba eh than ia nga ban tip bad sngewthuh ia la ka 
jong ka rngiew. 

SANGSOT Khun, ka Rngiew ka long kawei kaei 
kaei kaba u Nongbuh Nongthaw u la 
shon shap lypa ha ka jyrmat jong uwei pa uwei u briew : 
Ha ka ka don ka Hok ka Sot ba kyntang. Uno uno u 
bym don kane ka Rngiew, um bit satia ban im ha sla 
jong ka khyndew. Shisien ong, ka Rngiew ka long ka 
umpohliew ba maian kaba kyrsoi ha ka jingim jong uwei 
pa uwei u briew. Wei shisien ba u briew u la duh ia ka 
rngiew— la duh art ad ruh ia la ka jingim. Phi ngeit ia 
kata ? 

RANGLI Oh boeid, haba jia kaei kaei kaba sniew 

ha ka jingim jong uno uno u briew nga 

ju iohsngew larith ba ki tymraen ki ju ong “uta uto te 
uba jem rngiew.” Imat hangne ka don ka jingshisha 
kaba phi ong ym dei Mei ? 

SANGSOT Ka dei kumta keifi. Dei na kane ka 
daw ba nga ong ia phi : Ko Khun to 
pyneh iala ka jong ka rngiew. Phi phim pat mad ia 
kano kano kaba sniew ha ka jingim ; toi wat la ngi duk 
ngi raitoi ruh. Kane ka rngiew, namarkata, ka dang 
shong sbai hapoh jongphi. Katba ka rngiew ka dang 
sada ; ia kaei kaei kaba phi thmu baroh kan wan 
urlong. Shen nga kyrmen, ha ka la kaba biang ba u 
sai iong u sai saw un sa wan ban kdoh ia ka long ryng- 
ieng long ryniut jongphi baroh shirta. Ia...Ia...Khun 
ngin ia leit thiah noh. 

RANGLI Ia...Ia...Mei...Nga ruh nga la shoh 

samthiah. 

SANGSOT Ia ..keifi. 

(Mih noh baroh) 


Scene —II 

HA MAWRAMSAI-HA IING U KHRAWSPAH 

(Ha kane ka kamrs ki ia shong kai ki kmle ki kpa 
long u Khrawspah. Nyngkong eh ka kmle jong u • ka 
don marwei, katba ka nang shet jingshet ha ling 
shetja). 

Rung u Bah Knot 

DAPMON Oh phi la wan ne Kpa. 

KNOR Nga dang shu poi kurone keifi' Kmife. 

Phi la ih jyntafa ? 

DAPMON Ka la jan ih artad keifl Kpa. Kumno 

Kpa phi la jan dep prat ? 

KNOR Jan tela jan dep artad (u sngap shi- 

phang.) U Khrawspah katta ruh um 
pat wan ? 

DAPMON Tip keiA katta ruh im pat wan te phi. 

KNOR Hynne ka sngi u leit iew ? ne u leit 

shaei ? 

DAPMON Nga tharai i leit iew phi. Tangba lada i 

leit shano shano ruh, une u khynnah 
mynta, nga imat um lah shong iing kur shuh, U la 
lapmiet lapia sa tang sha jong ki briew. 

KNOR Ban da u iathuh shai ia kata te kan 

jin da la kham bha. Hynrei ba un shu 
jah miet eh kumne phra la ka sngi te, ka pyndik kein ia 
ka jingmut jingpyrkhat jong ngi. 

DAPMON Nga ruh nga la ju o ng keifl ia i kumta. 

Hynrei ma i pat then then im ju ong 
ei ei ruh em. Lada i ong shai ia kaei kaba i mut, ngi 
ngin ia ong aiu pat : ka rta jongi ruh kaba la biang bha 
ba in leit iing briew noh. 

KNOR Phi tip Kmie, shano une u laieit 

iathoin eh ? 

DAPMON Katba nga iohsngew na kaba !a pur 

ialap ki briew, imat i ju ia juh ia Sngew- 
tynnad eh bad kato ka Rangli, ka khun jong i Kong 
Sangsot, iba shong hangtai ha San Shnong. Tangba 
kumta hi keiH Kpa, ia kum kine ki jait kam te, ki ju 
kham tip hi kiba narud na kiar ban ia ki trai khun 
trai ksiew. 

KNOR (U da sngewkyndit)— Oh bad ka. Ka 

dei ka khun marwei mo ? 

DAPMON Ka dei ka kljun marwei keifi Kpa* 
Ka khynnah te kaba itynnad phi. 

KNOR Ki kmie ki kpa jongka pat kiba iatrei 

ia ktah aiu ? 

DAPMON I Kpa te im don shuh tangba i kmie te 
iba shu im bylla ja kpoh kumto keifi. 
Ka iing ki briew te kaba da duk shisha phi Kpa. 

KNOR Kaba bhabriew kata ka khynnah ? 

DAPMON Kaba shu bit hi* Tang ba ki long 

kiba duk palat. 

KNOR Tip kumno mo, u Khrawspah u ibha 

pynban ia ka briew kaba duk kutn ma 
ka ? Tip ym don shuh mo kiwei pat kiba kham bit 
kham biang — Uto te uba da kat ka khlieh kada shiaba. 
Kumno da kat ma u, u nongkhaii, un leit iapmat pynban 
ia ka briew kaba tang ka jaiii kyrshah ruh kam dan 
thikna ? Ban ha nga hi te, nga kham sngewbha ba un 
jied ia ka briew la kumno kumno kaba ia ryngkat kyrdan 
bad u. Ne, phi pat phi ong kumno Kmie ? 

DAPMON Shisien pyrkhat na ka liang ka long- 
briew man briew nga sogew <jpbap 
jingmut ia kaei kaba phi la ong. Hynrei haba pyrkhat 
pat na kawei ka liang, nga sngew ba kaba kum kata ka 
jingpyrkhat jongphi, phi la iaid sha palat ia ka kynian 
jong ka riti bad ka dustur jongxlgi ki khtin u Hynftiew 
Trep. Phi tharai, ba ka briew kaba duk, kam def ta 
khun u Hynniew Trep ? 

KNOR (U leh mynleh) — Nga tip keifi ia taty . 

Hynrei nga ong $a ka liang jong ka 
longbriew manbriew keifi. Phi sngew iahap kyrdan hi 
ba kaba duk kan iapoi kha poi man bad uba riewspfk. ? 

DAPMON Ah~...ko Kpa. Katne phi la tyramen 
ruh, phi dang bakla mo ia kata. Khmih 
shane, ngan buh ha phi tang kane kawei ka jingkylli : 
katno lien kiba riewspah ne kiba duk ki jo ia pda umthet 
ha ka shisngi ? Hato ym dei tang mar arsien hi ? Katba 
ngi dang ia pda umthet hi mar arsien ha ka shisngi te 
kpa, ha nga hi nga sngew ba kata ka jingduk ne jing- 
riewspah kam don jingiapher eiei ruh. 

KNOR (U nang pynsbrai) — Da lei lei ngam 

ia mynjur ia kata. La ngi ia pda mar 
arsien ia ka umthet, phi tharai kano ka umthet kaba 
kham khia ? Kajongngi ne ka jongki ? Peit shane, ki 
khun kynthei jongngi baroh ki ia deng la ki soh shkor, 
katba ma ka pat thylli, eiei ruh ym don. Hato kata kam 
shym la ia pher ? 

DAPMON (Ka kren khor)— Tip phi sha phi long 

u briew uba mih nanguo mo ? Nga te 
ngam lah sngewthuh. Kumno phi nud ban ong ialade 
ba phi dei u khun u ksiew jong u Hynniew Trep, katba 
ia kane ka bynta pat phim sngewthuh ? Imat phi dei 
uta u ’ingkhong shyllangmat mo? 

KNOR (U biria) — Oh...ko...Ktnie. Nga kyn- 

maw ba ym pat ju don mano mano 
ruh uba la kynthah ia nga da ka ding na shyllangmat— 
kumno phi pat phi ong ia nga ba nga long u ingkhong 
shyllang mat ? 

DAPMON (Ka kren khia tbew)— Mano heit ba 
ong ia phi ba phi la shah kynthah ding 
hano hano ? Dei ki kyntien jongphi keifl kiba la kyn- 
tbah ding ia ka shyllangmat jongphi. Nga te nga la 
ngiah ban ia kren bad phi — tang ka wobnia wohdong 
khlem nongrim suda. 

KNOR (U phuh samrkhie)— Phi da dom sbisha 

ne Kmie ? To seh Kmie haba ia kren 
shitymmen te ; ioh ktien hi ban ia krea tang ki 'tien hok 
suda ? Phi mut kumba ngi dang ia pah ne ? 

DAPMON Tip seh ! Ia ka ktien shisha ruh phi 

pynlong ktien kai noh te. Hato kam 
khambha ba ngan shu sngap noh ? 

KNOR Mynta, nga la sngewthuh shai ba phi 

la long shisha ka riew tymmen kaba 
paka. Naduh hynne, nga la twad shwa na phi keift 
kumno phi sngew ia kane ka kam u Khrawspah. Nga 
tip shai ba wat la phi long ka briew kaba riewspah, 
pynban phim long kaba ieit spah. Ka spah ka long tang 
kaei kaba ngi donkara tang ha kane ka jingim. Lait 
nangne, ka spah kan long aiu ka ? 

DAPMON Dei na kata keiA Kpa ba nga ong ia 
phi ba ka jingduk ne ka jingriewspah 
kam don jingiapher eiei mh. 

KNOR Nga sngewthuh bha keiA Kmie ia kata. 

Haba ngi ia kren ia kata, nga kynmaw 
ia kawei ka pharshi myllung jong u Rynniaw bad ka 
Sohlyngngem ba ka long kumne : U Rynniaw, wat la 
u riewspah bad u long u sizn uba itynnad bad u pah 
sngewthiang shikaddei eh — pynban kata ka spah kaba u 
don kan lah thaw pyrthei aiu ia u ? Ha ka jinglong 
tymmen u hap ban thap bam na ki briew namar ba tim 
don khun. Kumjuh ruh, ka Sohlyngngem, naduh ba ki 
kmie ki kpa jongka ki la kdat jubor ia ka maian blei 
kaba trei ha ka jingim jongka, ha kaba ka la ibha ia u 
Sim Rynniaw, kam ju nud shuh ban paw pyrthei ; namar 
kaei ka daw ? Ka long namar ba. ka la iaid bakla ia 
kane ka jingshisha. Kumta rtfh, u briew uba thew ia 
ka jingim tang na ka spah kaba u don, um lah da lei lei 
ban thaw pyrthei eiei ruh. 

DAPMON Dei na kata keiA Kpa kaba nga ong ia 
phi ba ha ka jingshisha, ym don jing- 
iapher eiei ruh hapdeng uba riewspah bad uba duk baba 
ia kren shaphang ka jingiadei ha ka liang ka shong)|ha 
shongman. 

ItNOR Khamtam lei lei ha ka Hang ka shong- 

kha shongman ngim lah da lei lei ruh 
ban pynbor iano iano. Ngim lah ban ong ia u 
Khrawspah ba un ia poikha poiman bad kata kata ka 
briew. Hynrei ka shong ha u ba un jied laitluid kat 
ia kaba u imon hi. Kaba donkam ia ngi ki kmie ki kpa 
bad ki Mi ki kong ka long tang ban it ban thew ban 
woh ioh don kano kano ka shong sang bym bit ban ia 
poi kha. 

DAPMON Nga la sngewthuh bha shaphang kata. 

Nalorkata, nga da kwah shisha ba i 
Khrawspah in da iathuh noh ha ngi khnang ba ngin 
srigewsuk. Hynrei ba in shu jah miet hi kumne te, ngam 
sngewbha satia. 

KNOR Ngan da dih duma noh sha...Hmmmm 

...Hmwmm (u kynud bad u ieng ban 
leit shim ia ka duma ban dih). 

DAEMON" To phi Kpa ngin ia bam ja noh syndon. 

Kane ka jyntah ka la ih bad dang 
khluit bha. Ngan khat noh Kpa ? 

KNOR Long hi keifi. Ap ngan da dih duma 

ho ? (u dang shong artad harud dpei 
bap thapg duma.) Nga sngew kumba u Khrawspah u 
la wap. Ym dei ? 

PAPMON Oh hooid, Dei keifi. Tang na kata ka 
jingsiaw nga sngewthuh ba dei ma i. 

KNOR To. ..to, ..phi Kmie ngin ia bam ja noh. 

DAPMON (I la ieng ban shim pliang bad i 

shong harud dpei ban khat ja)...Shim 
fthftn Kpa. To ngin ia bam noh (I da noh artad shi 
sohkhaw ar sohkhaw harud dpei.) 

Rung u Khrawtpah 
Phi la wan ne Khun ? 


KHRAWSPAH Hooid Mei (u da shim artad ia ka lyng- 
knot bad u shong harud dpei.) 

DAPMON Shim shim pliang syndon Khun, ngin 
iabam lang noh syndon. 


KHRAWSPAH Em phi Mei. Nga la lah bam. 

DAPMON Mano kumta Khun ba la kloi ai ja 

ia phi dang katne ? Phi wan lynti nang- 
tei na iing i Meikha ne ? 


KHRAWSPAH Em phi Mei, nga la dep bam na iing 
jong i Rangli. 

DAPMON Are, kumno kumta Khun : na iew na 
hat phi shu leit beit sha iing ki briew ? 
Da kham pyrkhat seh khun katne phi la san la rang* 
bah ruh. 


KHRAWSPAH Em phi Mei, ngam dei ba nga leh bieij 
hynrei namar ba nga donkam ia i 
Rangli khyndiat. Yada nga la shongkai katto katne, 
i la sei pynban da ka pliang ban ia bam ja. 

DAPMON Ko Khun, imat phi don jingmut ne ban 
iapoi kha poi man bad i ? Lada ka 
long kumta te yn lei ka, namar phi phim dei shuh u 
khynnah. Tang kane kawei keifi Khun, lada phi jah 
miet eh kumne man la ka por te, ngi ki kmie ki kpa, 
ngim sngewsuk keifi : tip phi long phi man kumno ha 
lynti ha syngkein bad kumta ter ter. Hynrei haba ngi 
la tip thikna ba phi leit shata shata kata kam pynsah nud 
shuh ia ngi kiba ha iing wat la phi poi iing katno katno 
por ruh. Sngewbha pyrkhat keifi khun, katne phi la 
rangbah. 

KHRAWSPAH Hooid Mei, nga la sngewthuh bha ia 
kata ka jingong jongphi. Kumba phi 
la ong hynne te Mei, nga kwah keifi ha kane ka por ban 
phla hok ha khmat jong phi baroh arngut ba mynta te, 
nga la don jingmut shisha ban ia poi kha poi man bad 
i Rangli. Hynrei kata, pat ka shong ha phi, lada phi 
ia sngewbha ne em ia kata kaba nga mut ? 

DAPMON Wei phi la ong shai kumta te Khun, 
na ka Hang jong nga ka Kmie te, ngam 
don eiei kaba sngewpyrshab. Tangba kynmaw keifi Khun 
ban iaid da ka burom ka akor. Phi pat phi don jingong 
eiei Kpa ? 

KNOR Haba kumta, kata ka ling ki briew kaba 

long kumno Me ? Kaba iabha ne kaba 
kumno ? 

KHRAWSPAH Na ka liang ka ing ka sem, ka kur ka jait 
te, kiba ia bha phi. Hynrei na ka liang 
ka ioh ka kot te, ki long ki briew kiba da duk shisha 
shisha. 

KNOR Kumno da kat ma Me, Me leit iapmat 

pynban da ka briew kaba kum kata ? 

KHRAWSPAH Ka long kaba shisha kata kaba phi 
ong. Hynrei, ha nga hi te, nga sngew 
ba kata ka jingduk jingthngan kam lah ban khang lad 
eiei ruh ha ka liang ka shong kha ka shongman. 

KNOR Kata me shu la ieit matlah Me ? Ne 

kumno ? 

KHRAWSPAH Ia kaei kaba ti Trai Kynrad u la thoh 
shun te ka ju long hi kumta. Matlah 
tang ia ka mangkarong bad imat shat kdar ia ka jingieit 
ba shisha. Nga sngew kumba kata ka long kumta ha 
kajiBgshem jong nga. 

KNOR To lada ka long kumta te, nga ngeit 

ba kiei kiei baroh kin poi sha ka jing- 
bha. Ne phi ong kumno Kmie ? 


DAPMON 
kham kloi mo ? 


Nga ruh nga kyrmen kumta keifi. Kata, 
ngin sa ia pyrkhat nob ia kane ka kam 
Ne phi mut kumno Khun ? 


KHRAWSPAH Ka shong ha phi keifi Mei kumno phi 
ia pynbeit. 


DAPMON La shai ka sngi, lada i Bah Rangbah 

in wan shane, ngan sa ia kren ia kine 
kiei kiei baroh. Bad ka shong ha i Bah Rangbah keifi 
ba in pynbeit pynryntih ia kane ka kam. Kynmaw keifi 
Khun da iaid sumar biang biang ialade. Ia kine kiei 
ki>>i baroh ngin sa ia pynbeit hi ma ngi bad i Bah 
Rangbah. Phi sngewthuh em ? 


KHRAWSPAH Nga ruh nga kloi ban kohnguh hun 
mynsiem ha ka jingpyniaid jong phi 
bad ka rai kaba i Mama Rangbah in ai. 

DAPMON To Khun kumta ka la biang. 

(Hap ka pyrda) 


Seen e—JII 

HA MAWRAMSAI— AH LYNTI SHNONG 

(Katba u Khrawspah u dang wan phai na lew, arngut 
kl paralok Jong u ki la ia kynduh la u.) 

KHRAWSPAH Nangno kumne lok phi dang ia wan ? 

DONBOK Ngi dang ia wan kumne hi nangtai na 
San Sbnong. Phi pat nangno phi wan ? 

KHRAWSPAH Nga te nga dang wan iew keili ? 

RANGBOK Kumno, bha iew bha hat hi ? 

KHRAWSPAH Shu bit hi phi tang kat ban ia im salit 
sakhai. Haba kumta, phi pat phi ia wan 
leh aiu shatai sha San Shnong ? 

RANGBOK Are u lok, kumno kumta phi pat phim 
tip ? 

KHRAWSPAH Ban da nga tip, phi tharai ngan dang 
kylli pat ? 

RANGBOK Ong ioh phi tip shwa ma phi seh— Shish 
phi uba leh kum u bym tip eiei. 

KHRAWSPAH Kata te phi la ia kren than phi lok. 

Ia kaei kaei kaba ngam tip ngam bna 
ruh, phi la ia pynbna hi ma phi. 

DONBOK Em phi, ngi ia kwah tang ban ia ong 
kumta hi keili. 

RANGBOK Ha ka jingshisha ngi ia wan ba ia iap 
kiba ha iing ha aem hangtai ha San 
Shnong. 

KHRAWSPAH Oh phi ia don ba ha iing ha sem 
hangtai ? 

RANGBOK Hooid keili, i iap ito i khun kha jong ngi. 

KHRAWSPAH Iba la tymmen ? 

RANGBOK Tymmen te i la tymmen bha phi. Nga 
tharai im duna shuh ia ka khyadai 
phew mem eiei* 

KHRAWSPAH Kata i la dei phi ka por jong i. Katta 
i la shong prah shong shang — sa katne 
pat ba ngin ia khmih lyuti. Ban ha ngi lei lei te, tip 
hynriew phew khlieh ngi lah ma ban ioh rta ? 

DONBOK Ki tymmen hyndai te ki kham im slem 
phi. 

RANGBOK Imat ka long shisha kumta namar ba 
ka hok ha ki ka dang shong sbai bha. 


KHRAWSPAH Ki la ia pyndep kam hynne ? ne Lashai ? 

RANGBOK Ki la ia pyndep hynne keifi. I la kblad 
naduh myn shisngi te. Phi khlem poi 
seh shatai shaSan Shnong ha kine ki sngi ? 


KHRAWSPAH (U leh mynleh)-Ngan leit donkam aiu 
shatai ? Nga uba leit iew wan iew man 
ka sngi shu kumne keifi, ngam ju ioh ban leit tang 
hangno hangno ruh. 

RANGBOK Kaba dei kata kaba phi ong. Tangba 
ha kine shisngi arsngi ba nga don 
hangtai ha San Shnong ki briew ki iapur ialap bha kein 
shaphang uta u nong Mawramsai uba la iajuh iathoifi 
bha bad kata kawei ka samla kaba na San Shnong. 


KHRAWSPAH (U leh myn kyndit)— Oh phi ong kumta. 

Uei uta shisha mo ? Tip iano mo u leit 
iapmat ? 

DONBOK (U ruh u leh mynleh)— Kata kein, ngi 
ruh ngim ia tip. Tangba uta hi u briew 
uba iapmat ia ki rangli khunjuki te, u long da shisha 
u briew uba khraw mynsiem. 


KHRAWSPAH Kata ka khana ka Ia iaid bha seh 
hangtai ha San Shnong ? 

RANGBOK Ka la iaid shikatdei eh haduh ba ka la 
pynlyngngoh wat ia ngi ruh ki nong 
Mawramsai ba ngim tip satia ia uta u briew. Ki shu 
ong u nong Mawramsai. 


KHRAWSPAH Uba trei ba ktah aiu uta u briew ? 


RANGBOK 

KHRAWSPAH 

DONBOK 

KHRAWSPAH 

DONBOK 

KHRAWSPAH 

RANGBOK 

DONBOK 

KHRAWSPAH 

RANGBOK 


Ki ong uba khaii kein kum ma phi. 

(u saw kyrang)— Shisha seh ; Kiba pli ki 
la shu ia thaw nang. 

Te balei phi shu saw kyrang katne katne, 
tang mar ia ong ba u dei u nongkhaii ? 

Imat ba shit u kwai phi. Ngin ia pra 
noh phi mo ? Ngin sa iashem pat (u leh 
kum uba kyrkieh eh). 

Te balei ba phi kyrkieh eh katne katne 
i kumba phi sheptieng ia ngi ne ? 

Em kam long kumta. Hynrei nga la 
lam sngew thngan kumno re. 

Wat wat ju leh mynleh ho ? 

Para ba la ia tip ruh phi leh pat kum 
u bym don eiei. 

Ban ialeh buhrieh buit hi bad une te 
ym lah. Balei phi sheptieng ba ioh 
ngi pynwit ne ? 

Bad phi te, ngam lah ialeh satia. Balei 
keiii phi ruh phim iawad lad wad lynti 
noh ? 

Lada phi la lam ma phi te, ngi ruh ki 
bym shah jem hi. Tangba lano keiii 
phin ia pynhiar synjat ? 

KHRAWSPAH Ka dang shim por Me. Ka ibit hi kato 
ka briew ? Kumno ki briew hangtai ki 
ia ong shaphang jong ka ? 

RANGBOK To me lok wat sngew eiei. Ban ha ka 
jingpeit jong nga ka long shisha ka 
briew kaba bha briew. Nalorkata ka akor ka burom ruh 
ka nangbha. Wat la ka long shisha kaba duk, pynban 
ki biiew ki ieit bha ia ka. Nga tharai haba bishar hi 
na kane ka liang te, me long shisha u briew uba da 
donbok tam. 

KHRAWSPAH Ei lok, me ia ong ba ki briew ki la ia- 
pur khana bha shaphang kane hangtai 
ha San Shnong. Te mem iohsngew eiei ba ki briew ki 
ia ong shaphang jong nga ? 

RANGBOK Jait ba me la kylli ngan iathuh ia ka 
jingshisha ho lih. Katba nga iohsngew 
hi da la ka jong ka shkor, ki briew ki da iaroh shisha ia 
Me. ba Me long u briew uba shisha u bym peit ne khmih 
ia ka mangkarong, hynrei Me kloi wat ban ibha ia ki 
khun baduk basuk. 

KHRAWSPAH Haba kumta, Me pat me iasngew kumno 
lok ? Me sngew iahap jingmut bad nga ? 

DONBOK Ban ha nga lei lei, te nga kham jied ban 

ia poi kha poi man bad kiba duk ba 
suk ban ia ki khun ka spah ka hajar. Khamtam lei lei 
lada me sniew bok, me ia ngat bad kito kiba sniew jing- 
long — Tang katta ka jingim la jong te la kum ba shet ha 
u khiew dek. Pher wiak, na ka mon jongki, kim salia 
wat ban ai im sha ka kur ruh. Me ngeit ia kata ? 

RANGBOK Ym baroh kiba riewspah ki long kumta— 
don katto katne me. Jar la katta ruh, 
kham lah hi kiba duk basuk ban ia kiba riewspah. 
Nga te nga da iaroh shisha ia me naduh la ka dohnud 
f>a me da nang shisha ban jied ia kum i Rangli. 

DONBOK Te la ka long kumno kumno ruh, khie 
me lok, ngan donbok nyngkong shwa 
ma nga ia me ba kiei kiei baroh kiba me pun me thmu 
kin long kiba bha suda. 

RANGBOK Nga ruh kumjuh, ngan nang kitbok ia 
me, khnang ba kiei kiei baroh kin kut 
hakajingbha. Tang ba da kynmaw kein me ban iawer 
lem ia ngi ruh ha ka sngi pynhiar Synjat ? 

KHRAWSPAH Khie me lok, kata ngin iakhlad noh 
mynta bad nga kyrmen kumba me la ia 
kitbok lem ba kiei kiei baroh kin long bha long miat. Bad 
nga kular skhem ba da lei lei ruh ngan ym klet ban iawer 
ia phi baroh arngut ha kata ka sngi kaba khraw. Khie ia 
leit suk ho ? 

(Hap ka pyrda) 



17 


A C T — 2 

Seen e—I 

HA SAN SHNONG-HA IING JONG KA RANGLI 

(Hadien ba i Rangli i la ia thong iasah kumba 
katto katne por bad u Khrawspah, kyndit kyndit, ka 
kmie jongi, ka la khlad noh na kane ka pyrthei Tang 
hadien katto katne por pat, u tnga jong I ruh u 
Khrawspah u la khUd noh hadien ba I la kha ia i khun 
jong i iba dang don tang kumba shibnai ne arbnai. Ka 
jlngkah dum kaba khraw tam ka la wan shop ha ka 
jingim jong i Rangli iba pli. Nalor kata, ha kawei ka 
sngi katba I Rangli I dang leit tong um, na kham sha- 
rud nong ryngkat bad i khun rit jongi, kynsan kynsan 
uwei u khla u la wan ban tur sha i bad i Rangli iba pli 
i la kum kdat noh ia la i khun baieit eh jong I khnang 
ba in ioh lait ialade na ka jingiap. Mynta I Rangli i 
don marwei ha la ling bad i ud sat shaphang la ka 
nusip jot la jong.) 

RANGLI Ah ! Nangno keifi ngan ioh ia ki thap* 

niang jong u pukni khnang ba ngan iah 
ban her kylleng kylleng ban wad patia la ijong i khun. 
(ka da pynhiar mynsiemjur). Ka nusip jot aiu Sha kaba 
kum kane ba nga la shem P I mei ruh kyndit kyndit i 
la iehnoh khunswet ia nga marwei. U Kpa i khun ruh, 
khlem poi pyrkhat u la shu khlad kyndit noh (I Rangli 
i la tap ia la ki khmat bad i iam sob shi sob bad i kren 
da ka sur iam). Nga te nga nang mut ba ka khun kan 

pynshngaih ia nga, hynrei .... Ah... . Ah Wow 

Wow., .—ka nusip, ka nusip jot ..tang ka ud suh ruh 

kam pat da jah bha . wow wow .. kane ruh ka 

la khlad noh kdat na ka kti jongnga (ka pynhiar myn- 
siem). Ban dq ka long kumne te, nga la khambha ka 
iap ban ia ka im suhsat im jynjar kumne. Mynta uei 
shuh u ban ia khmih sngewlem ia nga (I Rangli i sngap 
jlam bad i da tap ia la ki jong ki khmat). 

Rung U Tymmtn Sknong bad u Bah Tkvoat 

T. SHNONG Ko Rangli .. Rangli Balei kumne 
jar jar .. tang ka ding ruh em ka theh 
tub em la i kum ka ling jah. 

RANGLI (Kumba kyndit ka da weng noh wak 

ia ka jaifi ba ka tap na ka khlieh bad 
ka da kren da ka sur kumba ka iam) — 
Ngam tip shuh keifi Ma Rangbah ; ngan leh noh kumno ? 
Katne ka sangsot ba nga la mad, ngam sngew kwah shuh 
ban im ha kane ka pyrthei. Ban 

T. SHNONG (Ukemktien)-Ko Rangli, balei ba phi 
pyrkhat bieij haduh katta katta. Nga 
kum u riewtymmen uba la iohi nyngkong ia ka sngi bad 
ia u bnai, nga lyngngoh shibun eh ban iohi ba kane ka 
pyrthei kaba ngi im ka long da shisha ka jaka kaba 
khuslai sat. Nga la iohi bad nga Ia shem ba don bun 
bun ki briew kiba la mad shisha ia ki thiep kiba jur tam 
ha ka jingim jong ki. Ha kaba kum kata ka khyllipmat, 
don kiba ong ba khambha ka iap ban ia ka im. Pynban 
haba pyrkhat pat na kawei ka liang, nga sngew ba ka 
jingim ka bym don kano kano ka jingialeh, ka long ka 
jingim kaba kordit tam. Kumta, phi phi la mad ia kane 
ko Rangli bad ka pyrthei satlak luh ka mad ia ka. 

RANGLI Ko Ma Rangbah, kita ki jingkren jong 

phi ki long da shisha kiba dei tang ha 
kito ki bym iashem ne mad ia ka ha la ki khohsiew, 
hynrei ha kito pat kiba mad ha la ka jong ka met ki 
sngew ba kita ki jingong jongphi, ki long kiba bakla lut. 
Tip ka dei mo kumta ? 

THWAT Ko Nia, ngam banse ban kem ktien noh 

na phi. Nga la sngewthuh lut ia kaei 
kaba phi la kan ha la ka mynsiem pynban kita kiei kiei 
haba phi puson bha, kim lah da lei lei ruh em ban 
wallam ia ka jingsuk ha ka mynsiem jongphi. Dei ha 

kaba kum kane ka por keili ba ka donkam ia kiwei pat 
ban pynshai ia ka jingpyrkbat ba bakla jongphi. Hato 
kam dei kumta Um ? 

RANGLI Hooid, kata kaba phi ong ka long kaba 

dei. Hynrei nga sngew ba ym don shuh 
mano mano ha ka pyrthei u ban mad ia kat kine kiei kiei. 
Phi phi iatip bad shem tang namar ba phi la iohi nyng- 
kong shwa ia ka sngi ia u bnai. Katba ma nga pat nga 
mad ha ka jingim jongnga. NaTor ba nga duk nga shah 
thngan, sa kine kiei kiei ki wan shuh shuh ban tynrong 
ha ka jingim jongnga. Ngam sngew nang shuh ban pyr- 
khat kumno kumno ruh. 

T. SHNONG Ko Rangli, ka long kaba dei kata kaba 
phi ong. Niar shisha ban shem ki briew 
ki ban mad kumba mad ma phi. Hynrei don tang kawei 
ka jingshisha kaba nga don bail ong ha phi bad kata ka 
long : Phi tip, ki briew ha kane ka pyrthei ki lah ban 
shem katba shem, ban mad katba mad, hynrei katba 
kim pat duh hi la ka rngiew, ka jingim jong ki ka dang don 
hi la ka dor. Wat bakla ia kata ka jingshisha, ko Rangli. 
Hooid, phi la mad shisha bun ki jingsngewsih kthang ha ka 
jingim jong phi, hynrei kata kam lah satia ban pynduh 
noh ia ka rngiew Phi ngeit ia kata Rangli ? 

RANGLI Ko Ma Ma, nga ngeit ba kata ka long 

kumta. Katba phi dang kren ha nga 
shaphang kane ka rngiew, nga sngew kumba ki jingmut 
jingpyrkhat jongnga, ki la her biang sha kito ki sngi 
mynba nga la ia shongkai bad i Mei ha shwa ba in khlad 
noh na kane ka pyrthei. Ha kata ka por, i mei i la pyn- 
shai ha nga shaphang kane ka rngiew. Bad sa ha kane 
ka por ruh, phi phi iai ban ia kane ka jingshisha. Namar- 
kata mynta nga la sngewthuh shai ba ka jingim jongu 
briew hi ka shong ha kane ka rngiew. Dei namar ba 
nga dang eh ka rngiew ba nga dang long kumne kumba 
nga long mynta. Bad 

T. SHNONG (U kem ktien) — Hooid ...Hooid .. (u 
da kohnguh la ka khlieh) ka long kumta 

keifi. Lada phi long kaba jem rngiew, nga tharai katta 
phi phin long kumno : Jada phim iap katta phi lah ban 
long kaba bi-ij ne kaba shiteng jabieng kumba ong ki 
brit w. Hyirei dei namar ba phi darg eh rngiew kein 
ba phi dang long kum? e kumba phi long. Namarkata, nga 
sngew kum ban ia kynpham pyntngen lem ia phi ko 
Rangli ; to da kynmaw dngong ban pyneh ia la ka jong 
ka rngiew. Ngi kum ki briew ngim lah eiei ruh ban 
iarap ia phi, hynrei dei tang u Blei kein uba lah ban 
bat ia ka rngiew jongphi kat kumba u la thoh shun lypa. 

THWAT Nalorkata, nga sngew ban ong ba phi 

lo gka briew kaba donbok shibun eh, 
ko Nia. Nga la iohi ba don katto katne ki briew wei 
shisien ba ki !a mad ia kum ki ne ki juh ki jingeh, kiba 
phi ia mad ne kham poh ia kata, kim ju lah shuh ban 
pyneh ia la ka rngiew. Don napdeng jong ki kiba iap 
paid dohnud khlem pat da dei por, don ruh kiba la 
kylla lamwir noh ha ka jingim jongki bad don ruh kiba 
la nud wat ban pyniap noh ialade. Ah ! katno ka long 
kaba sangsot ia kum kita ki briew. Kumba nga la iohi 
da la ki jong ki khmat, ko Kia, phi long da shisha ka 
briew kaba eh rngiew. Nga ngeit ba ha kawei ka por, 
ka jingim jongphi kan long kaba shem bha shem miat pat. 

RANGLI (I la sngewtngen ha ka mynsiem bad 

i la weng noh ia ka jaifi tapmoh kaba 
i la tap ha ka khlieh bad i da pynhiar mynsiem jur) 

...Ani Mei .. Wow Mynta te nga la sngew- 

thuh shisha ia ka dor jong ka jingim, (ka phai pat sha 
kine ki rangbah.) Nga da sngewnguh shibun eh ia phi 
baroh arngut kiba la wan ban khyllie pat ia nga na kane 
ka jingsngewlanot khop jongnga. Ban da kam dei na ka 
jingwan jongphi mynta h an gne ngan phla hok ha phi, 
nga la kut jingmut shisha ban leit pynnoh iap ialade sha 
kawei ka riat. Hynrei mynta, ka jingmut jingpyrkhat 
jongnga ka la shai pat. Ngam don eiei ruh kaba nga 
lah ban ai ia phi hynrei kaba nga lah ban ai ka long 
tang ka jingkhublei bad jingsngewnguh shikatdei eh 

namar ba phi la lah ban pyllait ia ka mynsiem ba kordor 
jongnga na ki sni jong ka jingiap kaba shyrkhei. 

T. SHNONG Khublei shibun eh ko Rangli. Ngi 
ngim don eiei shuh ban ong nalorkata, 
hynrei tang ban ia kmen lem bad phi ba wat la ka 
rngiew jong phi ka la jan sloit noh ne ka long rynieng 
jongphi pynban ha kaba kut ka rngiew jong phi, pleng 
ka dang ksan. Nga kyrmen ba kane kan nang iai long 
kumta. Kumba la ong i Um Thwat mynshwa, nga ruh 
nga ngeit bad nga kitbok lem ba ka jingim jong phi ha 

kawei ka sngi kan long kaba shem bha shem miat Te 

katto ngin ia ieng noh ho ? Ka por ruh ka la dier bad 
ngin sa ia wan biang pat ho ? 

RANGLI To koit kam phcr tangba ha shwa 

ba phin ia mih te, wat la ngam don 
ciei luh ban ai ia phi, sngewbha seh ban iabam noh 
tang mar shi kyntien u kwai khnang ba ngin nang lah 
ban pyneh la ka bok la ka rngiew. Te- ~ 

T. SHNONG (U kem ktien)— Hooid keifi. Iasong 
lasong uto u kwai shwa ba ngin leit noh. 

RANGLI (I shim ia u shangkwai na ba kham 

kyndong bad i khreh ban ia song kwai 
ia u Tymmen Shnong bad ia u Bah Thwat) — Te nangne 
pat phi iamut ban ialeit shano ? 

T. SHNONG Nga te, nga mut ban leit beit sha iing 
ban lum ban lang noh ia ki masi ki 
biang ; nga tharai, katta te ki la iawan ling lut baroh. 
Phi pat phi mut ban leit shano Um ? 

THWAT Nga ruh nga mut ban leit beit sha ling. 

Phi i nga kwah ban poi kloi sha 
iing namar nga la ia kut bad uwei u rangbah ba un 
wan jngoh ia uto u masi jongnga uba nga mut ban 
die noh. 

RANGLI Phi ia bun jingri bha mo? (Ka phai 

sha u Tymmen Shnong) Katno tylli ki 
masi phi don Ma ma ? Ki bun ? 

T. SHNONG Ngi ia don hi kumto, shiphew khadwei 
hali. Ngim pat da bun phi. 

RANGLI Katta ! Nga te nga ong ba ki la bun 

phi. (I Rangli i ieng ban iasong kwai 

haki) Heh Ma Ma une u kwai... (ka phai 

pat aha u Bah Thwat - . Heh .. - Bah Thwat une u kwai 
Nga Ia pynslem ia phi ym dei ? 

T. SHNONG Em .... Em .... phi Rangli ka biang hi- 
Te ngin ia mih noh shwa ho ? (ki la 
ieng baroh arngut ) 

RANGLI (I ruh i ieng) — Te to kata Mama. Sa da 

ia wan mih pat keifi teng teng haba 
phi ia ioh por. 

T. SHNONG Hooid keifi, ngin sa ia wan pat. Te 
to kata ho ? 

(Mih noh Tymmen Shnong & Thwat) 

RANGLI (Marwei)— Nga sngew ba nga long ka 

briew kaba donbok tarn. Ah ban da i 
Mama bad i Bah Thwat kim shym ia wan hangne mynta 
ka sngi, ka jingim jong nga kan jin da la kut khlem pat 
da dei por. Kaei keifi ka nongkylliang kaba nga lah ban 
ai ia ki. Naduh mynta ngan nym pyrkbat khuslai shuh 
ia kjne kiei kiei baroh kiba la jia ha ka jingim jong nga, 
hynrei ha ka jaka jong kata ngan bynshet beit ia la ka 
jingim tang ha u Trai Nongbuh u Trai Nongthaw. Uba 
la pynlong pynman ia nga haduh katne. Mynta ngan 
ieng joit bad sa shisien pat ngan rwai : 

1. Ko Jingim-Jingim ba ai u Blei, 

Iano ngan tieng — Jingkhuslai ki kynrei ; 
la la ka bhah ha ngi u la bynta, 

La harLanot ne ha shem miat shem bha. 

2. Katno jingim jong nga ka la sep ei, 

Pyrkhat khuslai ia jingim ha pyrthei ; 

Mynsiem ba kor ngam nang ban pynshong dor, 

La long rynieng nga tbmu ban shet shukor. 

3. HangnQ mynta ngan buh shet la jingim ? 

Shawei pat Em — la kordit ne ha khim ; 

Dei tang h’u Trai Nongbuh bad Nongpynlong, 
Jingim jong nga tang ha u-Ngan pynshong. 

4 Jynjar khuslai, lei lei shuh ngam pyrkhat, 

Soh syiem kynsai wat la na nga la dkhat ; 

Katba ka rngiew ha nga ka dang iai san, 

Jingim thymmai-Lawei, ha nga ka kyan. 

(Hap ka pyrda) 

Seen e—ii 

HA SAN SHNONG-HA IING U TYMMEN 

SHNONG 

(U Tymmen Shnong bad lai ngut kl rangbah ki ia 
shongkai ha kawet ka janmiet) 

T. SHNONG Phi wan shano Um Thwat hynne ka 
sngi ? 

THWAT Nga la shu wan rwat lyngkha phi. 

T. SHNONG Kumno u kba u i long ? 

THWAT Imat don jingkyrmen keifi. Wei shisien 

hi ba la lait na ka jah trai than, la 
kumno kumno, nga ngeit ba un kham 
bha mynta ka snem. 

T. SHNONG Kumno Bah Tiphok phi long mynta ? 

TIPHOK Kumne hi phi Bah. Nga te nga shait 

nga khlain bha. Tang i kmie ki khun 
kein im da shait da khlain bha ha kine ki sngi. 

T. SHNONG I long kumno ka ? 

TIPHOK Shu kumto hi tang ba mynta ka sngi te 

i la kham i peit mat. 

T. SHNONG To to phi, ha ka longbriew man briew 
te ym ju don koit u ban long maw long 
dieng, teng teng, hap ia mad hi ia ka pang ka jhia, kham- 
tam lei lei kum ha kane ka kylla aiom mynta. 

Rung u Bangkok 

Are, i Bah Rang ! Phi pat na shano kumne 
phi wan mih ? Shong shong Bah Rang 

RANGBOK (U da shong artad)— Nga te kumne hi 
kein Bah. Kumne nga dang wan beit 
na iew. Nga la mut ban iaid beit hynrei jait ba ngam 
ju poi shuh hangfie la kham slem nga kwah tang ban wan 
jngoh ia phi. Tip phi long phi man kumno ? 

T. SHNONG Te phi ia don khubor phylla ei ban i& 
kren ? To to sdang ma phi Bah Rang, 
phi uba dang wan na iew na hat nga tharai, phi don bun 
ki khubor. 

RANGBOK Tip kcifi Bah, ha ka jingshisha nga 

ngam shym ioh khana eiei kaba phylla 
na iew. Tang kawei keifi kaba nga kwah ban kylli 
na phi bad kata ka long : Ha kato ka sngi ma phi 
bad i bah Thwat phi ia wan sha ling jong i Rangli— 
ym dei ? 

T. SHNONG Ngi la ia wan keifi kumne baroh ar- 

ngut, manga bad i Um Thwat (u kdeW 
artad la ka kti sha lade bad i Bah Thwat). 

RANGBOK Kumno i long ? Nga da sngew sangsot 

shisha ban pyrkhat shaphang jongi bad 
nga da kwah ban leit kai sha King jongi tangba kumno 
keifi ngan kren ngan khana, ngi kiba dang kham khyn- 
nah ka rta kumne ? Hynrei haba nga tip ba ma phi 
bad i Bah Thwat phi la ialeit sha ling jong i ha kato 
ka sngi, la kumno kumno, i in jin da la sngew shngain 
shibun eh. 

T. SHNONG Ban ong ba phi dang kham khynnah 

rta, nga da sngew thamula shisha. 
Lada ngam bakla. Ym dei ma phi uba la long u 
’mien suh syntiew ia u KhraWspah bad ia i Rangli 
mynshwa ? 

RANGBOK To seh Bah, wat nym da thew than 

ia kata. Ka kam samla ka iaid hi 

la ka kam samla kein. Phin pyniadei pat ia kane 
kawei pat ka jait kam'te, phi tharai ka iadei rong hi ? 

THWAT Ew ban da kumta te Bah Rang, ym 

sngew ia nang sbuh du ban ia mut 
dur. Pleng nga la shun ba ki briew ki kham ieit ia 
ki jingsngewbha ban ia ki jingsngewsih. Ne phi pat 
phi ia ong kumno Bah Tiphok ? 

TIPHOK Nga te, ngam iadei jingmut badno 

badno ruh. Ha ka jingsngew jong nga, 
nga shim ba kiei kiei baroh ki don la u jong u pud 
Kumba shu pynkynmaw biang ia kata ka jingong i 
Bah Rang, hato ia pyrkhat lang : Phi tharai i Bah 
Rang in nang hi ban kren eiei ia i Rangli — haba shiban 
i khia ka jmgpvrkhat na ka bynta jong i Rangli bad 
shiban pat ka shat ka jingpyrkhat ia ka jingkhlad noh 
kyndit u Khi dvvspah, u paralok ba ieit jongi. Ban ia 
pynrem than ia u briew haba u don kat kane ka jing- 
khia ha ka mynsiem ha nga hi, ngam sngew ba kata ka 
long kaba shongnia. Ne phi pat phi ia ong kumno ? 

T. SHNONG Kaba dei keift kata kaba i ong i Bah 
Tiphok ; hyniei kum u rangbah ban 
pynsngew eh ia kine kiei kiei nga sngew ba kam long 
kaba shongnia. 

TIPHOK Shisien pyrkhat la sngew ba kan long 

kumta, hynrei ym baroh kiba long 
kumta. To to phi Bah ngin ia iehnoh ia kane hangne 
bad to iathuh noh ha ngi kumno i Rangli i long myn ha 
kato ka sngi ba phi la Ieit sha ling jong i ? 

T. SHNONG To to ngan iathuh katto katne ho ? 

(nangta u phai sha u Bah Thwat). To 
seh Urn, ngan da kynto jin rangbah noh shisien jait 
ba ia don tang para ma ngi, ba phin sngewbha ban 
Ieit pynthang duma noh ma phi, namar ba phi phi la 
don ryngkat bad nga ha kato ka sngi, nga tharai, phim 
da kham kwah tip shuh. Wat sngew ei ei ho Urn ? 

THWAT (U ieng artad)— Yn lei ka. Ha bym 

ia don briew hi te. Ieh ngan leit 
thang duma ma nga. 

(Mih u Bah Thwat) 

T. SHNONG Myn ha kato ka sngi ha ka por ba ngi 
la rung ha iing jong i Rangli, ngi la 
shem ba i Rangli i shong khop harud dpei bad i tap ruh 
ia la ka khmat da ka jain. Ka ding ruh em ka theh 
ruh em, shisien peit la i kum ka iing jah. Ka jinglong 
te kaba sangsot shaba palat. 

RANGBOK Tip i la pyrkhat ia kaei mo ? Haduh 

ba im mon shuh ban leh ei ei kumta. 

TIPHOK Phin ong pyrkhat shuh ia kaei. Kat 

kane ka jingkthang ha ka mynsiem. Phi 
dang nang hi ban mut dur. 

T. SHNONG (U kem ktien) — Da ap da ap seh ngan 
iathuh haduh ban da kut ho ! Hadien 
ba ngi la iakren bun kiei kiei bad haba ngi la batai ha 
i shaphang ka rngiew kaba don ha uwei pa uwei u 
briew, hadien katto katne por i la sngap jar, imat i 
la khan ha la ka mynsiem. Hadien kata i la ong ba i 
sngewnguh shibun eh ia ngi kiba la ialeit ban ia sngew- 
lem ia i. I la ong ba lada ngim shym la leit sha iing 
jong i ha kato ka sngi, ka shnong jong ngi kan jin da 
la bun kam na ka bynta jongi ha kine ki sngi ; i la 
mut haduh ben leit pynnoh iap noh ialade ha kato 
ka sngi. 

RANGBOK (U kren kyndit) — Ama ma Phi 

la ialeit ha ka por kaba biang eh. 
Hadien kata pat. 

T. SHNONG Dei haba ngi la ioh ia syllok bun kiei 
kiei ba i la phla ha ngi ia kine kiei 
kiei. Nga tharai mynta te im lei lei shuh. 

TIPHOK Nga ruh nga tharai ba ka la long 

kumta. Namar don kiba iathuh khana 
ia nga ba hadien ba phi la ia mih na ling jongi ha 
kato ka sngi, i Rangli i la kynud jingrwai. 

T. SHNONG O i la kynud jingrwai kumta ? Kata 
ka Ia bha. Ngan sa leit kai biaag ha 
kane ka taiew sha ling jong i. 

Rung u Bah Thwat 


THWAT (Ryngkat bad ka tangduma ha ka 

kti; Heh . ...heh shwa LJm. Hamar 

ba dang bang bha. 

T. SHNONG Lam .... lam phi. Nga la kwah 

duma shisha naduh hynne, (nangta u 

Tymmen Shnong u dih duma kumba katto katne por). 

THWAT Kumno phi la ia hun ? 

RANGBOK Hun te ngi la iahun phi na kawei ka 
liang. 

TIPHOK Hynrei ban da lah ban pynioh noh ia 

i kano kano ka jait kam kaba kham 


suk te mo ? Kata kan jin da la khambha shibun eh 
ia i. Ban kum ha kane ka por te, nga tharai, ka kham- 
bha ban pynioh ia i ia ka kam ka jam kaba suk. 

THWAT Tip naei keifi ngin ia wad lad? Ban 

da ioh tang ka kam shakri ling kata 
ka la biang eh ia i. 

T. SHNONG Heh keifi sa mano ban tan? Nga 

te nga la sngewhun hi jrut. Katto te 
la biang ba ngin ia bteng biang ia ka jingiakren. Heh 
»a mano ? 

THWAT Buh noh shwa hangto ha kyndong phi 

Um. Nga ruh nga la ngiah. 

T. SHNONG To to kata (u shim bad u buh : artad 
ia ka tangduma kham ha kyndong). 
Kumno kumto i Bah Tiphok i ong myntan ? 

TIPHOK Nga la ong ban da lah ban pynioh ia i 

da ka kam kaba khamsuk, kum ka kam 
shakii kumba ong i Bah Thwat, kata kan khambha ia i 
khnang ba in lah ban kyrshan ia ka jingim jong i. 
Tip u Syiem hangtei ha Umtong um lah mo ban khot 
kyrpang ia i ? 

T. SHNONG Hooid kein kata ka long ka jingai jing^ 
mut kaba dei bad kane ka iadei thik 
bad kaei kaba nga mut ha kine ki sngi. Ha kato ka 
sngi ba nga la poi shatei sha "ling u Syiem na ka bynta 
ki katto katne ki kam shnong, u Syiem u la ong kein 
ban pynwad iwei i briew i ban shong shakri ha ling 
jong u. Nga tharai kumba nga la mut bad ba phi ruh 
phi la ia ai jingmut kumta, lashai ka sngi ngan sha leit 
khnang sha ling jong i Rangli ban ia kren shaphang 
kane. Nga tang shu sngewthuh ba i treh ia kane ka 
jingtyrwa, tang ha kane hi ka taiew ngan leit ialam 
beit ia i shatei. 

THWAT Kata te ka la bha shibun phi Um. Ha 

ka sngi kaba phi leit ialam ia i shatei 
sa da iathuh artad keifi Um ia kine kiei kiei kiba la jia 
ha ka jingim jong i. Bad 

T. SHNONG (U kem ktien — Ia kata pat te Um nga 
la tip hi ma nga kumno ban iakren 
bad u Syiem. Nga ngeit ba u Syiem da ka mynsiem 
kaba jynsur un pdiang sngewbha ia i. Hangta ka jingim 
jong i kan sa long pat da kumwei ynda ki la poi hangtei. 

(Hap ka pyrda) 

SC E N E — III 

HA UMTONG— HA IING KA MAHADEI 

(Hangne, ka Mahadei u Syiem ka don marwei bad 
f pyrkhat khuslai ia kaei re. Hadien shipor arpor la 
wan rung i Rangl), ba la ju khot ieit da i Meiduk) 

Rung % Rangli 

KYNTIMON Are...- i Meiduk. Shaei kumne phi 
wan mih ? 

MEIDUK Yn ong kumno kein. Nga la mut bun 

bun sien ban wan kai v hynrei ngam ju 
lait por satia. Naduh dang step hi ngir haduh ban 
da miet ngain ngam ju lait kti satia. 

KYNTIMON Nga la iohi Meiduk ia ka jingbun kam 
jongphi. 

MEIDUK Phin leh kumno ka. Ngi kiba im da 

kane ka bylla sngi. Tang mynta ka 
sngi keifi ba nga lait por kumne. 

KYNTIMON Tangba phin ong kumno Meiduk. Ka 
kam ling te ka ju long hi kumne. Mynta 
la dep, la shibit ka la mih da kawei, teng teng ia kajuh 
pa kajuh dei ban trei. 

MEIDUK Ka dei kata kaba phi ong. Tang ba 

yn ia ong kumno keifi Mahadei. Bun- 
sien nga shem ba ki briew kim ju kheili snep ia ka kam 
ling. Hynrei ngi hi kiba la madia kane ka kam ling, 
wow kajingkhia, tang ban mih haei haei ruh ymju lait. 
Kiwei kiwei ki kam, shisien ba la dep la dep. Hynrei 
ka kam ling te, dep mynta la shibit la hap trei biang. 
Kajuh shi kajuh, haduh ban da ngiah hi shoin. 

KYNTIMON Ka dei Meiduk kata kaba phi ong. Nga 
kynmaw mynba dangrit u Kmenlut, 
ani wow ka jingjynjar. Ha kata ka por shah teh, nga 
la sngew ialade kum ka mraw. Tang ban mih haei haei 
ruh ngam ju ioh lad satia. Tang uwei ruh katto ban 
da 

MEIDUK (I kem ktien) — Phi te phi khuslai lei 

Mahadei. Ki shakri shakor phi don 
kyrhai ki ban ia peit ia i lem. La kumno kumno ruh phi 
dang shi lukom hi. 

KYNTIMON Na kata ka Jiang, shi lukom kadei 
kumba phi ong. Hynrei na kawei pat 
ka Jiang. 

MEIDUK (I kem ktien)— Kum ban knieh ktien 

noh na phi mo Mahadei. Nga te 
ngam ju lah phi ban mut dur ia kito kiba duk ba 
rangli. Kiba pn, nalor ba ki bap ban peit ban i ia ka 
kam ling kam sem, sa ka peit ka i ia ki khun ki kti, 
katba ki dang rit, nalor kata, sa ka leit bylla leit sngi 
mankasngi. Teng teng, haba la ban than ka duk, ia 
ki khunki kti la hap ban shu iehnoh kumto khlem da 
ioh ban pynbiang ha ka rukom kaba dei. Tang ban 
biang ka bam ka dih ; la dei ban kheifi duh lut bad ban 
trud ia ka dieng ka maw. Da i synei shisha phi. 

KYNTIMON Nga tang ialade ruh, nga sngew la 
palat. Hynrei haba pyrkhat pat ia kum 
kito, ngam sngew nang mut dur shuh kumno kumno 
ruh. 

MEIDUK Ka shu long hi kumta ha la ka jing- 

shem. Lada dei lei lei sa u Kpa ki 
khun uba lyngkar, hangta lei lei te phi. Pyrkhat keifi 
ia ka jinglong jongngi ki kynthei. Bun phi ki rangbah 
ki bym sngewthuh ia kata. 

KYNTIMON Shisha mo 7 Ngam ju poi pyrkhat 
shaphang kata. 

MEIDUK Ka long kumta kein Mahadei Mano 

mano ruh kumjuh. Ki byrn ju mad ju 
shem ha la ka met, khamtam lei lei kum ma phi phin 
shem hi ia kine kiei kiei. 

KYNTIMON Em phi Meiduk U briew te u long hi 
tang u briew. Lada mano mano xuh 
ha la ka jingshem jingshem. 

MEIDUK Tangba ka dei kata kab* phi ong, ha 

la ka jingshem jingshem. Kiwei ki 
mad kumto, kiwei pat da kumto Kaba *h phi ban 
shem ia u briew u bym ia kynduh jingeh 

KYNTIMON Ka dei kaba phi ong. Are kurano 

kumto .... Heh phi Meiduk ia song noh 
shwa da u kwai. (nangta, i ai ia u shangkwai ha i 
Meiduk ban ia song kwai). Nga la kum klet naduh hynne. 

MEIDUK (i shim ia u shang kwai bad i sdang 

khud kwai) Kajulonghi kumne phi, 
haba la ia bun nia. 

KYNTIMON Em phi Meiduk, la sah ba kumno re. 
Naduh hynne eh te. 

MEIDUK Kan lei phi sa para mangi ruh. Kumno 

kumno ruh bit hi. 

(Nangta ki la ia sngap shiphang. Ha* 
dien kata i Meiduk i la iasong kwai.) 

KYNTIMON Phi don durrta Meiduk ? 

MEIDUK Oh pleng phi ruh phi bam duma. Nga 

nang tharai ba phim ju bam. 

KYNTIMON Teng teng phi. Barobor te ngam lah 
shah. Ngam banse phi tang namar kine 
ki bniat. 

MEIDUK Balei ki bam khniang ? 

KYNTIMON Imat ka lam shata. Hynrei ynda nga la 
pyrshang da ka duma mynta ka la 
iarap shibun eh. 

MEIDUK Ka dei Mahadei. Nga ruh mynshwa 

nga long kumta. Hadien pat ka la shu 
long mlien noh, haduh ban shah ruh ym sngew lah 
shah shuh. Khamtam lei haba phi don marwei, ban 
khlem duma, wow ka jingsngew lymbiang. 

KYNTIMON Nga te, ngam pat long phi Meiduk 
haduh katta. Balei Meiduk phi ong 
sngew lymbiang haba marwei 

MEIDUK Ka long kumne keifi Mahadei. Haba 

nga shong kumto ha ling marwei, 
khamtam lei ha ka por mynmiet. Haba nga don marwei 
ban ioh hi ban kyrshut duma, wow ka jingsngewtynnad, 
ngam tip balei. Katba ki khmat ki khaprip, ka kti ka 
iaid shane bad shatai, ka jingpyrkhat pat ka her sha 
kawei pat ka pyrthei. 


KYNTIMON Nga te ngam lah shemphang phi ia kata. 

MEIDUK Mahadei, kum ban lorni noh ia phi. 

Wat sngew eiei ho ? 


KYNTIMON Kan lei phi. Sa para mangi ruh. 


MEIDUK Wat sngew eiei ho Mahadei* Shisien 

peit, nga i kumba phi bun jingpyrkhat 
bha mynta ka sngi. 


KYNTIMON Balei ? Phi i pher ? 


MEIDUK Tip keifi, ngan ong kumno. Tangba 

kumno re kumno nga i kumba phim i 
don jingsngewbha. 

KYNTIMON Ka khmat tymmen shisha te mo? Shi 
rukom ka dei phi Meiduk. Nga khuslai 
eh ia uto u khun. 

MEIDUK Kumta hi phi Mahadei, haba la. heh ki 

khun te, bun sa ka jingpyrkhat. 

KYNTIMON Ka dei kata kaba phi ong. Nalorkata, 
sa u kpa ruh imat um da suidniew eh 
shaphangjong u, nga da sngewdjk shisha. Nga laju ong 
ia i ba in kren eiei ha u, i pat imat ba la bun kam palat. 

MEIDUK Tangba phin ong kumno ka. I Paiem 

te nga i ba i da bun kam palat. 

KYNTIMON Kata keifi Meiduk, katba ka nang bun 
kam ma i, ka jingkitkhlieh pat ka nang 
kliia ha nga. 

MEIDUK Yn ia ong kumno kein. Shisien pyr- 

khat,ym lah ban mutdur mo. U Syiem 
u lah ban synshar ia ki khun ki hajar ha ka Hima, hynrei 
ban synshar ia la ki khun ki kti imat kata ka dei ka kam 
kaba kham eh. Nga laju iohi ia kata ha kiba bun bun 
ki khep. Shu ong phi donbok, phi Mahadei ba phi 
don tang une uwei. Ha ka jintpeit jong nga, u Kmen 
um dei phi u khynnah uba runar. Ka por jong u hi 
ka ialam. Phin lah te Mahadei ban lait na kata. 

KYNTIMON Em phi Meiduk. Lada tang uwei ne 
bun ngut ruh, kum u kpa, i la dei phi 
ban da sneng da kraw ia la u khun. Katba nga kyhmaw, 
haduh katne ba u Kmen u la san, wat tang shisien ruh 
ngam pat ju sngew ba in sneng in kraw ia u. Kaba 
phylla phi Meiduk. 

MEIDUK Nga ruh keifi, katta nga la don hangne* 

ngam pat ju iohi ba i Paiem in ia shong- 
kai bad u Kmen. Kaba phylla mo Mahadei. Tip i 
laju doh mo ia u mynba i dang rit ! 

KYNTIMON Khamtarn lei lei, haba u i sngewsih 
kum ha kine ki por, ngam nang shah 
ban pyrkhat — tip ngan leh kumno ? 

MEIDUK To phi Mahadei. Ngi hi ki kynthei 

kiba hap ban kit nadong shadong, 
kyrmen ba un ym lei lei hi. Katba don la i bor, pyrshang 
kein ban tuh ia ka jingieit jong u. Tang katta, nga ngeit 
ba phin lah ban pynphai ia u kat shaba phi mon. 

KYNTIMON Ka dei kata kaba phi ong. Dei tang 

kata ka lynti kaba ngan lah ban jop ia u. 
(Ki sngap shiphang) 

Phi sha, katno ngut Meiduk phi don 
khun ? 

MEIDUK Mahadei, nga te kaba jynjar palat phi. 

Mynshwa, nga la ioh iwei i kynthei 
tang ba i la iap noh. 

KYNTIMON Tang ita iwei hi ? 

MEIDUK Tang ita keifi phi. Kaba sangsot phi 

Mahadei ka jingim jong nga. Hadien 
ba u Kpa i khun u la iap noh, ita i khun ruh i la iap 
noh. Bad nga la shu sah marwei kumne haduh mynta. 

KYNTIMON Phi kaba lah phi Meiduk. Naduh kata 
ka por — phim shym shong kurim shuh ? 

MEIDUK Em keifi Mahadei. Haba nga la pyr- 

khat, nga sngew kumba ngam don 
jingieit shuh ban ai shawei pat. Baroh ka jingieit kaba 
nga don, nga la theh lut ha ki. 

KYNTIMON Ka dei Meiduk. Hynrei ka pyrthei 
pat kam pdiang ia ka. Bun bun nga 
iohi ba ki briew kirn ju lah ap wat tang ban dap snem 
ruh. Kaba phylla mo ? 

MEIDUK Phi phylla lei ia kata. Baroh baroh 
kiba leh ia kata. Haba nga pyrkhat 
bha, ka shong shibun eh ha ka jingsngew shimet shimet. 
Hynrei nga te, kumba nga la ong, ngam don jingieit 
shuh ban ai pat ahawei. Dei kata keift ba nga hun ban 
shong marwei kumne shirta. 



Rung u Shakri Syiem 

SHAKRI 

Meiduk, i Paiem i phah khot ia phi. 

MEIDUK 

I donkam aiu mo ? 

SHAKRI 

Tip seh tang ba i phah khot ia phi. 

MEIDUK 

To nga la wan. 

(Mih noh u Shakri) 

Mahadei, ngan ieng noh artad. Tip i Paiem i don 
kam aiu ? 

KYNTIMON 

Ha ka jingshisha nga dang sngew byn 
nud. Sa wan pat keifi. To khie kata. 


(Hap ka pyrda) 



ACT- 3 


Seen e—1 


HA UMTONG-HA IING KA MAHADEI 

(Hangne u Syiem jong ka Hima Maryngksai uba 
shong ha Umtong m la ia kren bad ka Mahadei jong u 
shaphang ka kam iing kam sem). 

SHANDOR Kumno Kmie phi pyrkhat ia u Kmenlut ? 
SINGH Mynta kumne ba u la heh la san, nga 

la sngew shngain shibun eh wat la u long 
tang marwei ruh. 

KYNTIMON Tip ngan ong kumno keifi Kpa. Ha 
ka jingkhmih jong nga, nga iohi ba u 
Kmenlut u long u khynnah uba stad bad uba don akor 
don burom bha. Naduh ba u dang rit nga la ialeh 
katba lah ban sneng ban kraw ia u katba nga don la 
ka bor. Bad nga la shem ruh ba u Kmenlut um long 
satia u khynnah uba laplah. Ia kaei kaba nga la ong, 
kata, ngam donkam shuh ban kren pat sa shisien. 
Hynrei 

S. SINGH Nga tharai, da lei lei ruh, u Kmenlut 

un nym long da kumwei pat Kumba 
nga ju ong, ka shong shibun eh ha ka jinglah jong phi 
keifi Kmie ba u Kmenlut u long kumne kumba u long 
mynta. Ka long da shisha kaba eh, na ka liang jong 
nga kum u Syiem jong ka Hima, ban khmih ban peit 
lut ia ki kam iing baroh. Ka kam Hima sima kane 
kyrhai byllai, da kumno keifi ngan lah ban pyllait por 
pat ialade ban khmih ia kine ki ei kiei. Bun bun sien 
nga kwah ban ia shpngkai sngewbha bad u Kmenlut 
ryngkat bad phi, pynban kita ki jingthmu jong nga 
baroh ki kut noh tang ha Iyer. 

KYNTIMON Tip yn ialoh noh kumno keifi Kpa, nga 
ruh la kham slem mynta, nga la iohi 
shisha ia ka jingbun kam jong phi haduh ba nga i 
ba phi'm don por satia wat tang ban bam ruh. Nga la 
iohi ba kane ka la ktah wat ia ka met jong phi ruh 
nalorkata, nga i kumba ka met jong phi ruh ka la nang 
kham ring tymmen. Balei Kpa phim lah ban kham 
pynduna noh ia ki kam jong phi ? 

S. SINGH Ah ko Kmie ban da ka long kaba lah, 

ngannymjin da la ap tad haduh ba 
phi phin ong kumta. Hynrei dei namar ba ngam lah 
keifi, ba nga hap ban shah shitom kumne. Ka bishar 
ka khadar kane man la ka sngi khlem pud. Nalorkata, 
sa ka leit jngoh hima haba don kino kino ki kam kiba 
jhan palat. Shisien pyikhat nga la sngewsynei haduh 
katta katta na ka bynta la ka met bad kumjuh ruh ia 
ka iing ka sem jong nga, khamtam lei lei ia u Kmenlut, 
uba pli. Imat dei na kane phi ka daw ba ki briew ki 
ju ong ba ki khun syiem khun patsha kim ju long kiba 
don buroin don akor. Namar kaei ka daw ? Ka long 
kane keifi, nga kum u Syiem jong ka Hima, nga tip lut 
ia ki kam Hima sirna baroh bad nga synshar bha ruh ia 
ka hima baroh kawei, katba ia ki khun pat, ngam don 
por satia ban synshar. Kane ka long kaei kaei kaba 
sngewsih tam. 

KYNTIMON Ka pyrthei te Kpa ka lah ban ong 
kumta. Hynrei kane ka kam iing kam 
sem 9 kam da shong eh tang ha u Kpa. Hooid, wat la 
ha ka jingshisha ba dei ma u uba kit uba bah ia ka kamai 
kajih, uba bsa babtiah ia ka iing ka sem baroh kawei. 
Nga nud ban ong kumta namar ba nga sngewthuh ba ka 
long kumne : Hooid u Kpa u lah ban long uba bun 
kam haduh katta katta, hynrei haba ka don ka jingia- 
sngewthuh jingmut hapdeng ka Kmie bad u Kpa, ka 
ka ling ka sem kan long hi kaba suk kaba sain. Kane 
ka leit long kumne namar ia kaei kaba u Kpa um lah 
ban khmih, kum ha kaba pynsan pynrangbah ia ki 
khun, u la aiti noh pat ha ka Kmie. 

S. SINGH Kata kaba phi ong ka long kaba shisha. 

Nga da mynjur arti ba ka ling ka sem 
ka bym do a satia ka jingiasngewthuh jingmut hapdeng u 
Kpa bad ka Kmie ka Jong ka ling kaba jynjar sat. Wat 
la kata ka iing ka long ka ling syiem ne ling patsha ruh. 
Khamtam lei lei, na ka Jiang jong ngi ki khun Khasi 
khara, nga sngew ba ka dei ka kamramjong ka kmie ban 
pyi san pynrangbah bad ban saindur ia ka akor ka burom 
jong ki khun. Imat dei na kane kein ka daw ba ki 
Longshwa manshuwa jongngi ki la sngewdei ban ai wat ia 
ka jait ka kynja ruh sha ki kynthei. Bad 

KYNTIMON (ka kem ktien) — Kum ban kem ktien 
nob na phi khyndiat, wat nym sngew 
ciei ho Kpa. Nga tharai phi kum u rangbah bad u 
Syiem jong ka Hima, phi lah ban iathuh bmah : Balei 
ba kane ka khein jait khein kynja kam Jong na ka liang 
jong ki rangbah ? Hooid, wat la dei ki kynthei kiba 
pun bakha bad kiba shah shibun ki jingeh, pynban haba 
pyrkhat na kawei ka liang, nga sngew ba dei u Kpa 
kein uba pynlong pynman bad uba bsa ba btiah ia ki 
jmgdonkam jong ka ling buroh kawei. Namarkata, 
lelse, kan khambha ba ia ka jait ka khong ruh dei ban 
ai sha u Kpa. Nga la iohi ruh ba don bun bun ki iing 
ki bym ju khein briew ia ka kmie, hynrei ki kheifi kordor 
tang ia u Kpa. Haba u Kpa urn don ha iing ki leh da 
kumwei hynrei haba u don ha iing ki leh da kumwei 
pat. Ngi donbok ba u Kmenlut um ju long kumta. 
Ne phi pat phi ong kumno Kpa ? 

S. SINGH Ah ko Kmie, katne phi la tymmen, ha 

ka jingshisha phi la dei ban ioh khun 
ksiew ban da dei ba u Kmenlut -u kham laplah, pleng 
phi phim pat tip bad sngewthuh ia kine kiei kiei ? 

KYNTIMON Ah ko Kpa, te ngan leh kumno ka ? 

Haba ngam tip shisha. Nga tharai 
ka khambha ba ngan kylli em, ia kaei kaei kaba ngam 
tip ban ia kaba sngap mynthi khlem tip ? 

S. SINGH Te haba phim tipte, ngam banse keifi 

ban iathuh katba nga lah synei. Ka 
long kumne keifi : Mynhyndai la ong, ba ka Jaitbynriew 
Khasi jong ngi ka dei ka jaitbynriew kaba im sngi tang 
ban ialeh thma. Dei na kata ka daw ba ngim tip shuh ia 
la ka tyllong, nangno ngi wan ? Dei namar kane ka 
daw ba la ong ba kane ka jait bynriew jong ngi ka la 
wan na sha ki thaifi jong kata ka khadar snem lynti. 
Dei ynda ki la iaid lyngba bun ki jingeh, khadduh eh, 
ki la wan poi tiap haduh kine ki ri lum baieit jong ngi. 
Ynda ki la poi hangne, ki Khasi kim kwah shuh ban 
leit shawei pat hynrei ki la kut jingmut ban shong duh 
noh ha kane ka jaka. Bad ia kane ka jaka, ki khun ki 
ksiew jongki da kawei ka jingmut ki la jer bad ki 
tang : — 


‘‘Kane ka dei ka Ri jongnga. 

Ka Ri Umsnam ki Knii ki Kpa”. 

KYNTIMON Phi mut ban ong ba kita knii jongngi 
mynshwa ki la ioh kynti ia kane ka 
ri lum Khasi da kaba ialeh thma bad ka jingia 
umsnam? 

S. SINGH Ka dei kumta keifi Kmie ba ki tang 

“KA RI UMSNAM KI KNiI KI KPA”. 
Nangta pat wat ynda ki la shong la sah ha kane ka 
jaka ruh, ka mynsiem riewialeh kam pat duh satia. 
Kumta man la ki aiom, ki ju bah ia la ki ryntieh 
bad ki khnam ban leit dakhol jaka shawei pat. Ha 
kane ka jingleit jongki, bun bun na ki rangdajied ba 
kynsai ki la phab ia la ka jong ka jingim na ka 
bynta la ka ri. Katba ki ky.ithei kiba pli pat ki 
nang shong ha la iing ryngkat bad la ki khun rit 
jongki ha kine ki ri lum. Kumta na kawei ka por 
sha kawei pat ka por, la ong ba ka jingdon jong ki 
rangbah ka la nang duna duna Kumta ha kawei ka 
por ki la ialum Dorbar ban ia pyrkhat kumno yn leh 
ia kane. Ynda ki la ialang lang kbiui da kawei ka 
jingmut ki la sngew iahap ban leh noh kumne: Ki 

da ong: Kan myntoi aiu ba tna ngi ki rangbah ngin 
bat ia ka longkur ka longkha sha ka liang jongngi, 
kan long kaba kham bha ba ka kynthei kan bat hi 
noh ia ka. Lada ma ngi ki rangbah ngin dang iai 
bat ia kane ka jait ka kynja, ha kawei ka por ka 
jait bynriew Khasi kan sa jah lngaid noh da kumta. 
Namarkata, to ngin ia ai noh ha ki kynthei ban ri 
ia ka jait ka khong jongngi. Dei tang da kane ka 
lad keift la ngi ki rangbah ngi iaid sakma shano 
shano ruh, hynrei ka jait ka khong jong ngi kan ym 
duh noh satia. Naduh kata ka por keifi ba ka kheift 
jait kheifi kynja ka sa iaid na ka liang jong ki kynthei. 

KYNTIMON Kata ka mut ba ha shwa ia kata ngi 
ju kheifi jait kheifi khong na ka liang 

ki shynrang? 

S. SINGH Nga tharai ka dei kumta. Oh shano 

Kmie, u Kmenlut u leit mynta? 

KYNTIMON U khlem iathuh eiei te ha nga. Nga 
tharai u don ha ling phi. 

S. SINGH Oh u khlem leit bam khana: Hynnin 

pat nga sngew ba u iathuh ba un 
leit bam khana raynta ka sngi. 

KYNTIMON U iathuh keift ia nga ruh. 

S. SINGH Te balei pat um leit? 

KYNTIMON Tip phi Kpa ngam lah te ban. ong ia 
kata. Tang ba ha ka jingkhmih jongnga 
te, nga iohi ba u Kmenlut um da don ka khmat 
kaba i sngewbha ha kine ki sngi. 

S. SINGH Tip ka dei na ka daw aiu mo? Balei 

imat une u khynnah u la ibha samla 
iano iano mu? Imat dei na kata ka daw ba ha kine 
ki sngi u kham kiar ban ia kynduh bad nga. Ha 

ka jingshisha u Kmenlut u long u khynnah uba tip- 
sngi shibun eh, te kumno u kylla jinglong kumta? 
Nga te ngam lah sngewthuh. 

KYNTIMON Em phi Kpa, wat mynta ruh u Kmen- 
lut um ju pynkheifi hukum ia kaei 
kaba nga ong. Lada phi pyrkhat bha, ka la dei hi 
ka por jongu ba un pyrkhat ia kine kiei kiei. Ha ka 
jingpyrkhat jong nga hi, nga sngew ba u Kmenlut um 
shym leh eiei kaba bakla 

S. SINGH Hooid, keifi, bakla te um bakla. 

Targba lada ka long kumno kumno 
ruh u dci ban kren da kaba shai Lada u ong eiei, 
da lei lei, ngi ki kmie ki kpa ngin pyrshang katba 
lah ban pyn 1 un ia kata ka jingkwah jongu. Ne phi 
ong kumno Kmie? 

KYNTIMON Nga lei lei te ngan ong kumno ka. 

Nga sngew ba ka jingieit jongnga 
baroh nga la theh lut ha u Kmenlut. Haba ma u, u 
sngewbha, ka mynsiem jongnga ruh ka kmen; haba 
nga iohi pat ba rna u u leh sngewsih, nga sngew 
kumba ka mynsiem jongnga kan kad arliang wak. 
Tangba ngan leh kumno keifi, lada u Kmenlut um 
ong eiei ha nga da kaba shai. Ki jingmut jingpyr- 
khat jongnga ki sah ha ka lyngngoh ka lyngngain. 

S. SINGH Nga sngewburom shibun eh ia ka 

jingieit khun jong phi, ko Kmie. Hyn* 
rei haba nga sngap pat ia kita ki jingeh jongphi na 
ka bynta jongu, nga sngew kumba kata ka jingieit 
kaba phi don ia u, ka long kata kaba ki ong ki 
briew “ka jingieit kaba matlah”. Ha nga hi, ngam 
sngew iahap nia satia bad phi haba jrhi ong ba phim 
nud ban ong eiei ia u Hooid, na ka liang jongnga 
u Kpa, nga lah ban ong kumta lada nga mon, hyn- 
rei ban pynmih kum kine ki ktien na ka liang jong 
phi ka Kmie, nga sngew ba kata kam dei ka rukom 
kaba dei. La kumno kumno haba phi iohi ba ka 

don kano kano ka pher ha u, phim dei bin iehnoh marwei 
ia u. Jar jar ha kano kano ka por phi dei bin leit ia 
syllok bad u. Pyrshang ban twad ia ki jingeh kiba 
u don. Ngam da donkarn eh ban bthah shuh shuh 
nalorkata, namar nga ngeit ba ka kmie ka kham lah 
bun shah ban ia syllok ia kum kita. Kum ban ong 
lyngkot, haba ka kmie ka la kloi ban plie rynghang 
ia la ka jingieit ha la u khun, phi tharai, don uno 
uno u khun u ban nud ban eh rang ia kaei kaba 
ka Kmie ka oig. Dei kane kein ba ki ju ong “ka 
jingieit jong ka Kmie ka dei ka jingieit kaba jop”. 
Phi ngeit ia kata? 

KYNTIMON Imat ba don tang une u-wei u khun 
phi Kpa ba nga kum pyrkhat bakla 
noh na kaei kaei kaba dei. Naduh mynta ngan da 
pyrshang ban leh kumta kumba phi bthah. Nga ngeit 
ba kiei kiei kin iaid beit. 

S. SINGH Peit shane Kmie wat nym ailad ba u 

Kmenlut un long ha kata ka jinglong 
kumba phi la iathuh. Mynta noh hi lada u don ha 
ling, to leit ban iasyllok bad u bad sa iathuh pat ha 
nga kiei ki jingeh kiba u ia kynduh. 

KYNTIMON Kumno Kpa phi pyrkhat lada ngan 
leit khot ia u Kmenlut hangne? Hato 
kata kam long lad kaba khambha ha kaba ma phi 
ruh phi don lang? 

S. SINGH Haba nga la tip kumta, nga da kwah 

ban ia don ryngkat, tangba kumno keih ? 
(u pyrkhat khyndiat) Em phi Kmie kane ka por mynta 
kam long ka por kaba bit ba ngin ia kren ia kine kiei 
kiei. Nga tharai katto i Myntri Rangbah ruh i la jan 
wan artad. 

KYNTIMON Oh phin leit shano ka ? 

S. SINGH Nga mut ban leit sha Mawliehbah. 

Nga tharai mynta ka miet ngin iasah 
noh shato bad ngin sa wan phai pat iashai. 

KYNT1MON Balei Kpa, ka don kano kano ka jing* 
klumar hangta ? 

S. SINGH Em kam da dei eh kaba katta katta, 
nga kwah tang ban leit pynbeit ia kato 
ka kam Sordar. 


KYNTIMON I Myntri Rangbah ruh in leit lang ? 

S. SINGH Hooid keifl, ma i ruh in ialeit ryngkat 

bad nga. Te, sa nang leh kumta ho 
Kmie ? Nga ngeit ba u Kmenlut un sa iathuh lut ia 
kiei kiei baroh kiba u ia kynduh ha ka jingim jong u. 


(Hap ka pyrda) 

ac E N E—ll 

HA UMTONG— HA KA DORBAR HIMA U SYIEM 

(Hangne u Syiem jong ka Hima Mawryngksai lem 
bad ki Myntri jong u ryngkal bad katto katna ki 
rangbah ki la ia kren bun kfei kfoi ) 

M. RANGBAH Kumno Bah Thwat phi la poi slem ? 

THWAT La bit hi shipor ar por kumto ! 

M. RANGBAH I Paiem im pat wan ? 

THWAT Tip kein katta ruh hgam pat iohi Nga 

la mut ban leit khot ia i na iing te 
jait ba nga la mih khamslem na ling nga nang tharai ba 
i la poi shwa ma i, namar nga la shem bunsien ba i 
Paiem i long u briew uba bat pyrkhing bha ia ka por. 
Tip mynta pat ka sngi balei keifi kumne ? 

M. RANGBAH I mat la don ka pher aiu re. 

M. PLUNG Tip balei mo i Paiem katta ruh im pat 
wan ? Phi khlem wan iaid lynti nang- 
thie Bah Thwat. 

THWAT Nga khlem wan keifl. 

M. SLING Imat ka la don kano kano ka pher phi. 

M. LNGAI Nga sngew kumba u Knienlut um da 

shait bha te phi. 

M. RANGBAH Imat ka la dei na kata ka daw. Nadtih 
mynno ba u Kmenlut um da khlaifi 
kumta ? 

THWAT Tip seh, haba hynnin ba nga la ahong- 

kai bad i Paiem ym don ba iathuh du 
ba u long kumta. 

M. RANGBAH Phin ong kumno ka ? Ka jingpang 

ka lah ban wan kyndit ha kano kano 
ka por ruh. Ioh lehse u kem pang ynda phi la mih ma 
phi na ling jong i. 

THWAT Tangba ka long hi kumta. Hynrei nga 

ngeit ba i Paiem in nym jah Dorbar laka 

long kumno ruh lait noh tang ha ki khep kiba da tan palat. 

M. SLING Ka jingpang mynta te, kaba kham 

khyllah. Don ka jingpang kaba ktah 
tang ia ka met kata kam da pher eh. Don pat ka jait 
jingpang kaba ktah tang ia ka my nsiem ; kane te ka dei 
ka jingpang kaba kham shyrkhei bad kaba ktah kham 
bunsien tang ha kiba dang samla. 

M. LNGAI Kata te, ym lah sngewthuh shuh. Nga 

la sngewthuh ba phi la kham jam kham 
sha khmat ban ia kaei kaba ngi la ia kren. 

M. SLING Em phi, nga tharai nga ngam shym 

jam palat ia u pud tang ba ka jingshi- 
sha te ka iaid ha kata ka rukom. 

M. RANGBAH Nga ruh uba la don bun ki khun samla 
bunsien nga shoh baiong hi ngain haba 
nga pyrkhat ia kum kine ki jait jingpang kiba khyllah. 
Hynrei ynda haba ki la shongkurim kane ka jingpang 
mynsiem ruh ka la duhjait noh arfad. Mano ban tip 
ioh lehse u Kmenlut ruh u ioh kaba kum kata ka 
jingpang, 

M. PLUNG Ia kata pat, mane hi u ban lait ? Kum 
ban ong noh, u Kmenlut u long da 
shisha u khynnah uba tipsngi shaba palat. Ban da dei 
ha ki khun jongngi lei lei te, nga tharai naduh mynno 
u Paiem u la ioh khun ksiew. 

M. RANGBAH Ka dei kata. Tangba u Kmenlut u 
dei u khun marwei keafi ba i Paiem i 

dang pynleh khunlung ia u haduh mynta. Phi tharai u 
Kmenlut uba dang khynnah seh ha ka rta ? 

M. LNGAI Nga tharai um pat palat seh ia ka 

arphew san snem. 

M. RANGBAH Shish phi la kumno kumno, u Kmenlut 
mynta u la khlieh ia ka laiphew snem. 
Nga kynmaw ba kato ka khun nyngkong jong nga bad 
ma u ki Ja ia kha ryngkat ha kajuh hi ka aiom bad 
mynta na ka, nga ioh haduh sawngut ki ksiew, katba 
ma u pat haduh myi.ta u dang marwei. La kumno 
kumno luhkala dei phi ka por jong u ba un shongku- 
iim nch. 

THWAT Oh phi ong kumta. Tip balei mo ..... 

Rung U Syiem Shandor Singh 

M. RANGBAH Phi la wan mo Paiem? Nga nang 
tharai ba phi phim lah ban poi. Kum- 
no u Kmenlut u long mynta? 

S. SINGH Ngam nang pyrkhat shuh phi kumno 

kumno ruh. Mynta hi ba la heh 
khun dap sa ki jingpyrkhat khuslai suda. 

M RANGBAH Ngi hi kiba la bun khun te ym long 
shuh ban pyniadei. Phi donbok kei# 
Paiem ba phi phi don tang une uwei. Kumno keifi 
Paiem tang une uwei ruh phi da ud eh katta katta? 

S. SINGH To to phi Um, ngin ia poi noh shwa 

sha ka kam, ha shwa ba ngin ia bteng 
biang ia kane. Kaei kumto ngi mut ban ia kren mynta? 

M. RANGBAH Phi kynmaw Paiem ba mynshwa ngi 
la iakut ban ai jingtip sha ka Dor* 
bar Hima ia kito ki kam kiba la aiti ha ngi. Phi 
kynmaw em? 

S. SINGH Oh hooid... hooid... (u da kohnguh 

khlieh artad ), nga la kynmaw. Kata 
ngin ia sdang noh ho? 

M. RANGBAH Ka bha keifi. 

S. SINGH (U ieng ban kren) - Myntri Rangbah 

bad phi ki Myntri baroh. Nga dap 
da ka jingkmen kaba khraw ba phi la ialeh shitom 
ban iapoi sha kane ka Dorbar Hima Nyngkong eh, 
nga pan map na phi ia ka jingbymlah jong nga ban 
poi ha ka por kaba r>iang namar ki katto katne 
ki daw. Nga da kyrpad ia phi ba phin ym thew ia 
kane. Kumba ia pynkynmaw da i Myntri Rangbah 
mynta ka dei ka kam jongngi ban pyntip sha phi ka 
Dorbar baroh kawei shaphang kato ka kam sordar ha 
ka shnong Mawliehbah Te mynta ngan ailad shwa 
ia i Myntri Rangbah ba in iathuh bin pa bin kumba 
i la shem. 

M. RANGBAH (u ieng ban k?en) - Paiem ba donbu- 
rom, ma phi ki Myntri baroh bad 
ma phi, ki kynrem ki lyridan jong kane ka Hima. 
Kumba la pruid phang da i Paiem ha kaba sdang 
nga ieng mynta ban iathuh bin pa bin ia kaei kaba 
mangi ngi la ia kynduh bad ki rangbah na ka shnong 
Mawliehbah bad ka long kumne: 

Ha kato ka janmiet ba ngi la iapoi ha Mawlieh- 
bah, ngi sngewkmen shibun eh ba la pdiang sngewbha 
ia ngi da ki khun ki hajar kiba don hangto. Nangta la 
ialam ia ngi sha kawei ka ling kaba ki la pynkhreh khnang 
ia ngi ba ngin s*h. Ynda ngi la sho.ig thait kumba katto 
katne por, katto katne ki rangbah ia kiba ngi la ai jingtip 
lypa ryngkat bad bun kiwci pat ki la wan ban iashem ia 
ngi. Tang kat kum ban dep dih shi shlim duma eiei, i 
Paiem i la plie ia ka jingiakren kaba iadei shaphang 
kata ka kam Sordar. Nyngkong eh, i Paiem i la wad 
jingtip ia ka daw balei ba ma ki, ki kwah ban ioh 
arngut ki Sordar ha kata ka shnong? Hangta la mih 

bun bun ki jingiakren. Don kiba ong, ba ngi la ngiah 
ia ka jinglon g jong uta u Sordar uba mynta namar 
ba u long u briew uba leh klop, uba niew shiliang 
khmat ia u kup u sem shilliang bad kumta ter ter. 
Nangta pat, na ka liang jong kita ki briew kiba 
kyrshan pat ia u, ki ong ba kane ka kam baroh ka 
mih na ka jingpihuifi jong ki katto katne ngut, kiba 
kwah ban leh heh bad kiba kwah ban pynbudnam 
ia ka jinglong babha jong uta u Sordar. Kita kiba 
kyrshan ia u ki ong ba da lei lei ruh ngin ym shah 
ban pynkheifi Sordar noh ia u. Te katba ngi lah ban 
sngewthuh, dei na kata ka daw ba mih ka liang kaba 
kwah ban ioh sa uwei u Sordar nainar ba ki la 
sngewthuh ban pynkhein ia u kim lah. Kumta ki la 
shu dawa noh ban ioh sa uwei pat u Sordar. Hadien 
kata, ngi la ioh ban ia kren pynshai bun kiei kiei ha 
ka rukom kumno ban pyniasuk ia kata ka jingiakynat 
kaba don hangta. Khadduh eh, i Paiem, kat kumba 
ka ju long ka riti ka dustur jong ngi u Khun Khasi 
khara i wad ia ka rai jong uba bun uba lang. Bad, 
la ioh ka jingkheifi kaba thikna ba kiba bun ki paid- 
bah ki la ia mon hi ia uta u Sjrdar uba long myn- 
ta ba un dang bat hi ia kata ka kam. Hangta hang- 
ta hi i Paiem i la pynskhem ia kata. 


M. LNGAI Ka long kaba sngewtynnad shikatdei 
eh ia kata ka jingiathub jong i Myn- 
tri Rangbah shaphang kata ka kam. Hynrei haba nga 
buddien bha ia kata ka jingiathuh jongi, ha nga hi 
nga sngew ba kata ka kam kam pat khuid pat suba. 
Balei ba nga ong kumta, ka daw ka long kane: 
Hooid, ka riti ka dustur jongngi u Khun Khasi khara 
ka long ban bud ia ka mon jong u Paidbah. Hynrei 
lada jia ba kata ka liang kaba ia pyrshah ia uta 
u Sordar kam pat hun, nga tharai, da lei lei ruh kin 
ym shongthait. La kumno kumno kin pyrshang hi 
ban pynkheifi Sordar ia u sa da kiwei pat ki lad 
ruh. Te 

S. SINGH (U kem ktien) — Kum ban knieh ktien 

noh na phi, ko Myntri Lngai nga la 
sngewthuh ia kaei kaba phi mut ban ong. Lehse, i 
Myntri Rangbah i la kum klet ban iathuh ia ka bad 
kata ka long kumne : 

Ha shwa ba ngan ai ia ka rai ha kaba pyndem 
sha ka mon jong uba bun uba lang, nyngkong shwa, 
nga la ieng joit ban kyntu khadduh ha ki nong Mawlieh- 
bah, ba kawei pa kawei ka shnong kaba don hapoh ka 
jingkhmih jong nga, nga kwah ba kan long kaba ia long 
shi tylli. Nga da ban jur ba ka jingiatylli ka long kawei 
kaei kaei kaba kordor tam ha kane ka pyrthei, la ha ka 
kam ling kam sem, ne ha ka imlang sah lang. Nga pyn* 
paw ruh ia ka jingkwah jong nga ba ka shnong Mawlieh- 
bah ka dei b n long ka shnong kaba don ka jingiatylli. 
Nga la pynpiw ha ka jinglong briew ka ju don hi, ki 
jingiapher jingmut hangne hangtai. Hynrei kiba kum 
kita ki jingiapher jingmut kim dei satia ban iai sah bad 
dei ban ialeh katba lah ban rat dyngkhong, namar 
lada ym leh kumta, kane ka jingsniew kan nang iai 
kha haduh ba ka lah ban pynpyut syndon plak ia ka 
shnong baroh kawei Nangta, nga buh ha ki ia kane 
kajingkylli: “Phi ki rangbah kiba iadon ba kane ka 
por t phi ia mon ne em ban rat dyngkhong ia kane ka 
jingsniew bad ban pynioh biang pat ia ka jingiatylli 
kumba ph! la long mynshwa ?” Hangta shiphang ym 
don uwei ruh u ban kren— jak baroh kum kiba la ioh- 
thiah. Hadien katto katne por, u Sordar u la ieng 
joit bad u la kren. Da ka mynsiem kaba khia, u la 
pynpaw ia ka jingkwah jong u ban ioh biang ia kane 
ka jmgia tylli. U da pynpaw ruh ba ma u, u la kloi 
ban map ia kito kiba ju ialeh pyrshah ia u bad ba u la 
bret noh ia kiei kiei kiba rim bad ha ka jaka jong kata, 
u da tyrwa ruh ban ioh ia ka jingiasuk bad u ong ruh, 
ba lada don kino kino kiba u la leh bakla, mynta u kloi 
ban pan map na ki. Hadien kata ka jingkren jong u, 
kiwei kiwei de ki rangbah kiba na ka bang jong u bad 
kiba ju ia pyrshah ia u, ki la ieng ban ia kren pan map 
iwei na iwei pat bad baroh bad ki pynpaw ba ki kwab 

ban ioh biang ia ka jinglong shitylli. Bad dei hadien 
jong kane ka jingiakren iasuk ba baroh ki dang ia kwah 
ba une u juh hi u Sordar un dang iai long hi u Sordar. 
Dei halor jong kane ka nongrim keift ba nga rub kum u 
Syiem jong ka Hima, nga la pynskhem ia kata. Nga 
tharai mynta, i Myntri Lngai i la ioh kem ia kaei kaba 
i mut ban kylli hynne. Ka dei kumta Myntri ? 

M. LNGAI Hooid, nga mut kumta. Te haba ka 
la long kumta, nga tharai ngi kum ka 
Dorbar baroh kawei, ngi ruh ngi ia sngewhun hi jrut 
ia kata ka jingia pynbeit. Ne phi ia ong kumno ? 

M. PLUNG Haba ka la long kumta, te iaei pat 

ngin ia kren. Nga tharai kane ka kam 
ka la kut hi kumta. Ha nga lei lei, nga da sngewhun 
hi jrut, kumba ong i Myntri Lngai bad ia ka jingkhraw 
pyrkhat jong ki nong Mawliehbah. Dei kaba kum kane 
keifi ka nuksa kaba mangi ki Myntri ruh ngi donkam 
ban ia bud. Hato kam long kumta Paiem ? (U da 
phai sha u Syiem). 

S. SINGH Nga ruh nga da kwah shisha ba ki 

Myntri jong nga baroh kin don kane ka 
jingiatylli. Dei tang kane keifl ba ka Hima jong nga 
kan nang lah ban kiew irat na ka kawei ka por sha kawei 
pat. Te dang don sa kiwei pat ki kam ban ia pyrkhat ? 

M. RANGBAH Imat kam don shuh phi Paiem, (u phai 
sha kiwei pat ki Myntri) — Ne phi dang 
ia don sa kiwei pat ? 

M. PLUNG Nga thaiai ym don shuh phi. 

S. SINGH Te haba ym ia don shuh, ngan iathuh 

khana noh ha phi mo ? Nga te ngasn 
nang shuh phi ban pyrkhat ia u Kmenlut. 

M. RANGBAH Balei Paiem? Nga iohsngew ba urn 
shait bha mo ? U la long kum.*»... 

S. SINGH (U kem ktien) — Em phi um shym pang. 

Hynrei u don kawei pat ka jait jingpang 
kaba nga tparai, ma phi kiba la iabun khun bun kti phi 
lah ban ia ai jingmut Jem. 

M. PLUNG Lada phi iathuh te, ngin ia pyrshang 

keifi Paiem ban ia ai jingmut Jem katba 
ngi lah synei. 

S. SINGH Ka long kumne keifi : Myn ha kato 

ka sngi ynda nga la wan phai na Maw- 
Iiehbah. i Kmie u Kmenlut i la iathuh ba u Kmenlut ha 
ka janmiet jong kato ka sngi kaba phi mih na ling, u 
khlem bam khlem dih ei ei ruh. Te hadien ba i la khroh 
kat ban tip ia ka daw balei ba ka long kumta. Hadien 
slem slem u la phla ia kawei kaei kaei kaba ngam lah 
satia ban murdur. U la ong ba u ibha ia kawei ka briew 
kaba u la iohi myn ha kane ba u leit beh mrad. U la 
iathuh ba u la iohi ia kata ka briew ba ka don ha krem 
jong u khla. La ong ba kita kiba la ialeit ryngkat bad 
u ki la ia pyrshang ban leit jngoh ia kata ka briew kham 
hajan jong kata ka krem. Pynban haba ki la leh kumta. 
kiba bun bah ki khla ki la mih nangta na krem bad kim 
shah satia ne inud wat tang ban tur hajan jong kata ka 
krem. Ki byrngem bad ki pyrsad haduh katta katta. 
Haduh ba wat la ki pyrshang, hynrei ym don uwei ruh 
u ban nud ban leit tur hajan jong kata ka krem. 

M. RANGBAH Tip da kumno mo kata ka briew ka 
poi hangta? Kata kaba phylla. 

M. PLUNG Phin phylla lei ka. Kata ka dei hi 
lehse ka jingleh jong ki briew ba ki 
la leit bret ia ka mynba i dangrit. 

M. LNGAI Nga te nga, ngam ju nang mut dur: 

tip kaba kum kaei ka mynsiem ba 
ki briew ki ioh kat haduh ba ki kloi ban leit 
bret wat ia ki khun kiba pli, ki bym pat tip eiei ia 
ka hok ne ia pap ruh. 

THVVAT Bin ia kynnoh than khlem da tip ia 

ka daw kaba biang ka long kaei kaei 
ka bym shongnia phi haba pyrkhat bha. Don teng 
teng ha ki por ba kham mynshwa mynba kane ka ri 
jongngi ka dang kham long khlaw, haba ka kmie ka 
leit lam leit wah, ryngkat bad ki khunrit jong ka 
bad kyndit kyn Jit ha ly iti ne hangno hangno ka lah ban 
ia kynduh kyndit bad u khla ne ka dngiem. Ha kaba 
kum kata ka por phi lah hi ban mut dur haduh 
katno ka jingsheptieng jongka? Bad kata ka jingshep- 
tieng ka wallam pat ia ka jingbym tipbriew bad 
haba kam tip briew shuh; tang ba kan lait hi la ka 
jong ka met. ka lah wat ban kdat noh ia la i jong 
i khun ba ka bah. Nga tharai kata ka briew ka poi 
hangta ruh na kata hi ka jingjia. 

M. RANGBAH Oh hooid keifi ..kata kaba lah ban jia 
shisha. Hato phim kynmaw ia kato 
ka jingiathuh khana shaphang ka Nam. Imat kata 
ka jingong ba ki briew bad ki mrad ki mreng, ki 
sim ki doh ha ki por hyndai ki dang ia kren shisha 
kajuh ka ktien ka thylliej, lym kumta kumno kine ki 
lah ban ia kren. Phi kynmaw em kumno ba ka kmie 
jong ka Nam ka la iakut lypa bad u KJi ’La myn 
ha ka por ba ka dang pun ia ka Nam. Na kata, 
lah ban pyisabut bi kata ka long kumta. Kumba 
la ong da i Bih Thwat nga ngeit ba kata ka briew 
ka dei kaba la poi hangta na kiba kum kine ki daw. 
Te ka jingkylli kaba mih mynta ka long: da kumno ngi 
lah ban pynioh ia kata ka briew na ka bynta u Kmen- 
lut? Nga tharai kata ka dei ka jingmut jongphi — Ym 
dei Paiem? 

S. SINGH Dei kata kein kaba nga kwah ban ioh 

ia ka jingiarap lem jongphi baroh. 
Kat kum ka jingkhmih jongnga te ba kaei kaei kaba 
siiew ka lah ban wan jia ha ka jiagim jong u Kmenlut 
lymda u ioh ia kane ka briew. Mynta ma nga bad 
i Kmie, ngi la shaiong hi ngain— kumno yn leh? Phi 
lah ban ia ai jingmut kumno yn leh? 

M. LNGAI Kumno lada ngin khot noh ia ki nong- 
beh mrad baroh kiba don ha sawdong 
kylleng kane ka Hima. Nga tharai ban da kumta te, 
ka la biang hi ba kjn leic ia hiar thma ia kita ki khla 
bad ban ioh wan ialam ia kata ka briew da kaba suk. 

M. PLUNG Katba nga tip ma nga te ha kane ka 
Hima jongngi, ngi don bun ngut ki 
nongbeh mrad. Kat shaba nga leit rgajushem ba ha 
man la kawei pa kawei ka rympei ling kim ju duh 
ban don kawei kawei ka ryntieh bad ki kbnam. 

M. RANGBAH Kita pit te ka dei hi ban long kumta: 

kawei pa kawei ka ling Khasi ka dei 
ban don !a kumno kumno kawei ka ryntieh. Kane 
ym tang ba ka long ka jin 'iada hynrei ha ki por kiba 
dei ba dei ka waliam ruh ia ka tamasa To phi kata 
ngin ia phah jingtip noh sha ki sinong baroh kiba don 
hapoh kane ka Hima jongngi bin phah san san ngut 
ki nongsait khla kibi tbit tarn, nga ngeit dei tang kata 
ka lad kaba lah ban py lioh ia kaei kaba u Kmenlut 
u angnud. Ne kumno pat phi ia ong? 

THWAT Hooid, nga ruh nga ia mynjur ia kata 

kibai Myntri Rangbah i ai jingmut. 
To mynta ngin aiti noh ia kane ka kam hano hano 
napdeng jong ngi khnang ba ka kam kan iaid stet. 

M. RANGBAH Nga ruh nga la don kaba kum kane 
kaba la ai jingmut i Bah Thwat bad 
ba ngin ia shnniah tylli baroh tang ha ka jingstad jong 
uta uba ngin sa jied ban pyniaid ia kane ka kam kaba 
shah haphang. To keifi mynta, iano phin ia jied ? 

M. PLUNG Ha ka jingkhmih jong nga, nga idei 
ba i Myntri Lngai in shimti ia kane 
ka kam. 

THWAT Hooid, nga ruh nga mynjur ia kata ka 

jingtyrwa. 

M. RANGBAH Te kumno Paiem phi pat phi ong ? 

S. SINGH Haba baroh ngi Ja ia mon lang bad 

nga ruh nga mynjur ia kata ka jingai 
jingmutjong phi. Khadduh eh, ngam Iah khlem da 
sngewnguh ia kane ka jingsngew khia jingmut lem jong 
phi baroh na ka bynta kane ka kam, kaba ha ka jing- 
shisha ka dei ka kam ling kam sem jong nga. Hynrei 

M. RANGBAH (U kem ktien)— Ko Paiem, kum ban 
knieh ktien na phi, phi i Paiem kaba 
kum kane ka jait kam, ha nga hi nga sngew ba kam dei 
ka kam iing kam sem ; hynrei ka dei ka kamram jong 
ka Hima. Pyrkhat seh khyndiat, lada u Syiem u don 
ha ka khia ka shon, phi tharai. kumno un Iah ban kit 
khia bha ia ka kam Hima ? Namarkata, ha nga hi 
ngam sngew ba kane ka kam ka dei ka kam jong ka 
Hima baroh kawei. Ne phi pat phi ia ong kumno? 

M. LNGAI Hooid kein, nga ruh nga sngew kumta. 

(u phai sha u Syiem) Paiem, lada mano 
mano ki mad ia ka ha la ka m*t wat u Syiem hi ruh 
u ju pyrkhat kumta; hy rei ka Dorbar jong ka Hima 
ha la ka jingstad jongka, ka dei ban kit khlieh ia kum 
kine ki jait kam. Nga ruh da ka mon sngewbha nga 
kloi ban shimti ia kane ka kam kaba phi la tynrong 
halor ka tyrpeng batlot jongnga. 

S. SINGH Khublei shibun eh ia phi ki Myntri 

badonburom jong ka Hima jongnga. 
Nga sngew mynta kumba shiteng na ka jingkit kaba 
khia kaba don ha ka khlieh jong nga, Ka !a hap lypa bad 
khamtam eh ia phi Myntri Lngai. Nga ngeit bada ka jing- 
stad jongphi, ka jingkit kaba khia jongnga bad jong ka ling 
hi baroh kawei kan sa hap noh syndon bak. To u Blei 
Trai Nonbuh Nongthaw un nang iai kyrkhu ia phi baroh. 

M. RANGBAH — Khublei shibun eh ia phi ko Paiem. 

Ynda phi la mih na kane ka Dorbar, 
to khie leit thiah suk, dem suk bad ngi kyrmen ba u 
Kmenlut ruh un long kumta. Kumta ka Dorbar ka la 
wai. (Hap ka pyrda) 

S G E N E — III 

HA UMTONG— HA IING U MYNTRI RANGBAH 

(Hadien ba la wallam ia ka khynnah samla na 
kram khla, u Syiem u la buh ki briew ban ri ban 
sumar ia ka ha kawei ka ling kaba kyrpang. Namar 
ba naduh dang rit ka la im bad kl khla, ka shem shi- 
tom shibun eh wat ban nang ban kren. Hynrei jait 
ba ka don hi kata ka sap briew ha ka, tang katto 
katoe por, kane ka khynnah ka la nang ban kren bad 
ban bud ia ka akor iing briew man briew kumba ia 
long lem ki para briew. Hangne u Myntri Rangbah 
bad katto katne ngut ki Rangbah ki iakren kai sha- 
phang jong ka.) 

M. RANGBAH Kumno phi phi pyrkhat ia kato ka 
khynnah ? 

M. LNGAI Phi mut ia kaei ? 

M, RANGBAH Phi nang hi ban mut dur kumno ba 
kato ka khynnah ka lait im na ka shyn- 
tur u khla ? 

M. SLING Shisien pyrkhat, kaba da lyngngoh shi- 
sha shisha. Phi la iohi era katno tylli 
shuh ki khla ki shong ha kato ka krem. Hynrei kaba 
lyngngoh ka long — balei te ba kim pyniap ia ka ? 

M. LNGAI Ym dei tang katta. Nalor ba kim pyn- 
iap ia ka, imat ki da ieit bha ruh ia ka. 
Peit seh, ki da pynbiang ruh ia ka nadong shadong. 
Naduh ka riam ka beit, ka kup ka sem, thik kum ba 
ia long lem ma ngi. Kaba phylla shisha. 

M. PLUNG Imat ki khla ruh ki tip mo ia ka jing- 
long jong ngi ki briew ? 

M. RANGBAH Lada kim sngewtbuh kumta, kin pyn- 
biang hi ia ka kumto. Imat katba ka 
kwah ka ioh beit. Hynrei kaba phylia ka long, balei 
te, ba ki ieit ia ka haduh katto katto. I pynban kumba 
ka long ka Syiem jong ki. Imat hangne ka don 
phi ka maia aiu re kaba ngi ngim tip. 

M. LNGAI Nga kynmaw, mynba nga dang rit, 

baiMeiradiju iathuh khana ia ngi 
shaphang uta u Adadak, U ruh u la long kum kaue ka 
khynnah. Dei tad haduh ba un da rangbah hi, ynda u 
la ngiah ban shong ha krem bad ki khla ba u sa mih 
pyrthei ban ia im ia iaid ryngkat bad la ki para briew. 
Shaphang jong u ruh, ngam ju lah ban mut dur, kumno 
u u lait na ka tyrsim ki khla. 

M. PLUNG Kaba eh phi ban sngewthuh. La katta 

ruh, dei ban don eiei halor kane ka 
bynta. Ban ong ba ki ki dei kiba eh rngiew, hooid, ka 
rngiew shisha ka don, ym lah len. Hynrei ki khunlung 
ki lah hi ban ialeh pyrshah ia u khla ? 

( Nangta ki ia $ngap jar ahiphang) 

M. RANGBAH Tip u khla aiu mo uba la ioh kem ia ka ? 

M. LNGAI Phin Ieit tip hi ia kata ? Haba ngi iohi 
ia u khla ngi ong beit u khla. Mano 
ban tip la u dei u khla aiu ? Balei phi kylli ia kata ? 

M. RANGBAH Em, nga ong tip dei u khla shynrang ne 
dei ka khla kynthei ? 

M. LNGAI Tharai, lada phi iohi ia u khla, phi 
nud hi ban ap haduh ban da ithuh ia 
kata ? Kaba eh ban batai, u shynrang ne ka kynthei. 
Toi, ia ka skei te ngi ithuh kelli haba ngi Ieit beh mrad. 
Uno u keirang bad kano ka skei kynthei. 

M PLUNG Hooid kein. Ia ka skei kaba jrong 

bha ka reng, ngi ithuh ba u dei u 
’keirang bad Iada dei uba lyngkot ngi tip ba ka dei 
ka skei kynthei bad ngioi ju siat hi ruh ia ka. Hynrei 
ia u khla te, mano ban ithuh. 

M. SLING Balei, don eiei ba phi kylli ia kata 

ka jingkylli ? 

(u phai artad ska u Myntri Rangbah). 

M. RANGBAH Em namar na kane nga lam sma ba 
don ei ei. Pyrkhat ho mynta. Katba 
nga nang pyrkhat shaphang kane, ka shoh kawei ka 
jingmut ha nga. Tip ka dei ne ka lait, ia kata ngam 
lah ban ong. 

M. LNGAI Phi khuslai lei ia kata. Lada dei ne 
lait, ngin ia sngap keifi ia ka nia. 

M. RANGBAH Kaba nga mut ka long kane. Phi i 
Iada dei ka khla kynthei imat ha ka 
ruh ka don hi kata ka sap kmie, kumba long ki 
briew. Lym kumta, kumno phi kan pyllait ei ia ka 
doh bang 

M. LNGAI “Ka Sap Kmie?” Phi mut kumno? 

M. RANGBAH Hooid, ka sap kmie keifi. Imat ka 
don kata ka sap kmie ha ka. Phi 

tip hi, ba ka jingieit jong ka kmie ia la ki khun ka 

long kaba haduh katta katta. Lehse, dei ka khla kyn- 
thei kaba lap ia ka. Wat la ka sma dohbriew bad 

ka shun ia ki briew, hynrei ynda ka lap ba dei i 

khunlung, ha ka jaka ba kan pyniap ia i, pynban 
kata ka sap kmie ka ktah palat ia ka. Ka jingieit 
kmie ka la kem ia ka bad ha ka jaka ban pyniap 
ka la rong noh pynban ia i bad ban ri ban dup ia 
i kum la i jong i khun. 

M. LNGAI Nga da lyngngoh shisha ban mut dur 
ba kata ka sap kmie ka don ha 
ka khla. Pyrkhat pat mynta. Hooid, ma ka ka Iah 
ban ieit ia i, hynrei ynda ka la poi ha krem, balei 
kiwei pat ki khla kirn pyniap? Ia kata ruh phin ong 
ba dei ka sap kmie? 

M. RANGBAH Ba dei na ka keifi ba kiwei ruh ki 
ieit. Haba ma ka ka pynpaw ba ka 
ieit, ka ri ka kdup bad ka ai buifi ia i kum la i jong 

i khun hi, phi tharai kiwei pat ki khla ki nud ban 

leh pyrshah ia kata? Nga ngeit ba ma ki ruh, haba 
ki la iohi ia kane, ki ruh kin sngewieit hi ia i, kum 

la ki jong ki khun ki kti bad ki pyrsa ki para. 

M. SLING Kaba lyngngoh ban mut dur ia kata. 

Lada ka long kumta, ka imlang sah 
lang jong ki khla, imat ka long kum ka jong u briew 
mo? 

M. PLUNG Imat ka dei keifi. Nga ju iohsngew 
ba ki briew ki ong ba ki khla kim 
ju im marwei ha kawei ka krem, hynrei da ki kym 
hun, Dei myn ha kane keifi ba nga iohi ba la pyn- 
shisha ia kata. Lada ka long ha kata ka dur, kaba 
i ong i Myntri Rangbah ka dei ban long kaba shisha. 
Lym kumta, la eh ban wad da kawei pat ka nia ban 
pynshisha ia kata. 

M RANGBAH Nga sngewthuh ka dei ban long 
kumta. Lada phin khmih thuh, wat 
ha kiwei kiwei pat ki jait mrad ruh, ki don hi kata 
ka sap kmie ha ki. 

M. SLING Lada phi ong kumta. Hooid, nga 

kynmaw shisien, don mano re ba ia- 
thuh. Haba kawei ka masi ka lap ia iwei i khun- 
lung ha khlaw, imat ba la bret beifi ki briew ne tip 
balei. Kata ka masi, ynda ka la iohi ia ita i khun* 
lung ba i iam i kyrthat, ka la jliah da u thylliej na 

khlieh ha kjat. Hadien kata, ka dem ialade bad ka 
aibuifi ia i haduh ba in da iohthiah. Ym tang katta, 
ka la ap ruh ia ita i khunlung, haduh ba ki trai 
jong kata ka masi ki la lap ia ita i khunlung. Phi 
i, kata ka masi ruh ka don kata ka sap kmie. 

M. RANGBAH Kiba bun kiba kum kita. Nga imat dei 
ka khla kynthei ka ba la lap ia kato 
ka khynnah. Dei namar kata ka daw, kato ka khyn* 
nah ka lait im. Kaba da donbok kato ka khynnah. 

(Hangta ki la ia pynkut nia noh bad ki la sngap 
ryngkhat jar shiphang). 

M. LNGAI Are, kumno kumto, shu dkut ryngkhat 
ka nia. 

M. SLING Hooid keifi. Nga kum mut dur ia 

kato ka khynnah. 

M. RANGBAH Haba kumta kato ka khynnah ka 
long kumno? 

M. SLING Na ka Hang ka dur ka dar te, kaba 
da kynnad palat. U Kmenlut te 
uba la bha khmat palat. 

M.RANCBAH Ia kata pat te phin ia ong kumno. 

Ka khmat te ka khmat samla. Tang 
iohi liak, tang katta ka la biang. 

M. LNGAI Sa ba mynta ka la kham nang ban 
padiah. U Kmenlut te katto um nang 
iap ngiah shuh. Kaba la kloi phngar ban bud nuksa. 
Katto ka la shong bad ki khla. 

M. RANGBAH Ia kata pat te phin ong kumno. La 
ka shong makna badno badno hynrei 
kata ka sap briew kam duh. Ban da ka la san la 
rangbah ngam ngeit ba kan hun ban shong shirta bad ki. 

M. SLING la kata pat te, kaba da shai kal ka 
sngi. Nga tharai, sa katto katne por 
lei lei, yn ym sngewthuh shuh hi ba ka dei kaba 
dang wan na krem ki khla. 

M. RANGBAH Wat tang mynta ruh, haba ka kren 
stet, ka la beit thik thik. Nga tharai, 
kat ha ka por ban ia pynhiar synjat 

M. LNGAI Oh ban ha kata ka por, u Kmenlut 
un ym lehraifi briew shuh. Nga tha- 
rai i Paiem i la mang hi hangta, ba i buh ia kito 
ki briew ban hikai ia ka. 

M. RANGBAH Ka dei kumta kein. I bieij te ka dang 
i bieij mo? 

M. PLUNG Ia kata pat te phi Suki suki kan 
sa nang kylla. 


( Hap ka pyrda ) 

A C T — 4 

Seen e—I 

HA UMTONG-HA IING U SYIEM 

(Hangne u Paiem Shandor Singh bad i Kyntimon 
ki ia shongkai sngewbha hadien ba u Kmenlut u la 
shongkurim.) 

KYNTIMON Kumno Kpa phi sngew mynta ? Ha ka 
jingkhmih jong nga, mynta phi la i 
phuhmut phuhmat bha. 

S. SINGH Nga pat, nga i kham phuh mat palat 

ma phi. Imat ba la ioh pyrsa kurim mo ? 

KYNTIMON Sa kumba katto te Kpa, phi la jan long 
Parad em ? 

S. SINGH Oh phi pat te phi lait em na ka long 

Meikha ? Ah u fiiuh lieh une ho u la 
wan artad. 

KYNTIMON Ong ba ma ngi kein kiba ap haduh 

katta, ban ha kiwei lei lei te, katta ki 
la ioh ban pynshad khun ksiew. 

S. SINGH Kumno Kmie phi shem ia ine i Pyrsa ? 

Nga tharai ma phi para kynthei phi la 
ioh ban ia shongkai bha. 

KYNTIMON Tip keifi Kpa ngan ong kumno ? Haba 
khmih ia ka dur jong i shisha la i 
kumba da tah shisha, imat i dei i kynja khun syiem phi. 

S. SINGH Lymda i dei iba bha briew phi tharai 

u Kmenlut un leit shoh bieij hi haduh 
katto katto? u Kmenlut te uba nang shisha ban jied. 

Kumno ba u tang iohi liak ia i hapoh krem khla ba u 
la lah ban bat ia ka dur jong i. 

KYNTIMON Phin ia kren pat ia kata te Kpa, ka 
khmat samla ka da kham pher hi keifi. 
Lada phi kynmaw biang ia kito ki por mynba phi dang 
khie dang san— Hato kane kam long kumta ? 

S. SINGH Imat kane ka long shisha kumta kumba 

ong ma phi. Nga kynmaw ba lada 
ngam bakla ba ia phi ruh nga la iohi tang shisien ha iew 
mynba phi dang ia wan iew ryngkat bad i mei jong phi. 
Bad dei tang kata hi shisien, ka la biang ia nga ban phah 
leit wad ia phi hangno ba phi shong bad haduh ba ngin 
da ia shong iasah kumne. 

KYNTIMON Ban da kumta, u Kmenlut pleng u bit 

bha ia ka jinglong jong phi. Dei kane 
ba ki riewtymmeu ki ju ong ba uwei pa uwei u khun ne ka 
khun, kim ju pep ban don la kumno kumno kawei ka sap 
jong ki kmie ki kpa ha ki. U Kmenlut ruh u long kumta. 

S. SINGH Kumno kmie, ito i Pyrsa i ijuh hi 

hangne ? 

KYNTIMON Ha ka jingkhmih jong nga im da i diaw 
phi tangba i dang leh rain bieij shaba 
p*iat. 

S. SINGH Kata pat ka ju long hi ka rukom. I 

bapli baroh shi katta i shong i sah tip 
kumno. Wat tang ia ki briew ruh im ju kham iohi 
thikna. Imat tang ba dei hi kata ka sap briew ba ma i 
ruh tang mar ia iohi ia u Kmenlut, kumno ba ka jingieit 
ka shoh stet katta katta kat haduh ba in da wan bud beit 
ii u shane. Phiju ioh ban kylli kai kumno i la long 
la man mynshwa mynba i dang sah bad ki khla ? 

KYNTIMON I ong keift ba im tip shuh naduh mynno 
ba i la poi hangta. Namar naduh ba i 

la kynmaw bynriew i la im la shong la sah tang bad ki 
khla. Hynrei wat la i la shong la sah slem katta bad ki 
khla ruh, pynban haba ki nongbeh mrad ki wan poi 
teng teng ban ia pyrta hajan jong kata ka krem kaba i 
la sah, i ong ba i sngewthuh bha ia kaei kaba ki iakren. 
Pynban haba i mut ban mih khamjngai na ka krem, ki 
khla kim shah satia ia i ba in leh kumta. Bun bun sien 
i la ju pyrkhat ban phet tuh noh nangta na krem namar 
ba i la sngewngiah eh kata ka jingim hangta. I iathuh 
ruh ba im ju ioh hi tdot ban leh ia kata ba i thmu. 
Kumta i la hap ban shong beit khop hangta. 

S. SINGH Te ka bam ka dih pat i ioh nangno ? 

KYNTIMON I ong ba na ka bang ka bam ka dih te im 

ju khuslai eiei ruh. Wat ki sopti kiba 
itynnad ruh ki khla ki ju wallam la jan man ka por ia i. 
Kum ban ong, hangta ha krem ki khla, i la mad shisha 
bad ioh lut ia ka jingieit jong ki khla. Tangba jait ba 
kata kajinglong briew ka don, i ong ba im hun satia 
ban shong hangta bad i ia; khmih lynti ruh lano ba in 
lait noh na kata ka apot sepsngi ? 

S. SINGH Iba pli mo. Haba nga pyrkhat na 

kawei ka liang, ngam lah satia ban 
mutdur tip kaei keifl kaba pynlong ia i ba in leit poi 
shata sha krem ? 

KYNTIMON Nga te nga ong ba ine i khynnah i long 
' shisha iba eh rngiew. La kumno kumno 
nga tharai kan ym duna shuh ia ka shiphew ne khadsan 
seem ba i la sah hangta. 

S. SINGH Haka jingpeit jong phi, ine i la don 

kumba katno snem ? 

KYNTIMON Ha ka jingantad jong nga, nga imat i 
la don la kumno kumno hapdeng 
khadsan bad arphew snem ei ei. Katto te u Kmenlut 
u la suk phi. 

S. SINGH Haba u la iob hi ia kaba u mut» nga 

tharai un long hi kumta. 

KYNTIMON Em kam dei tang kumta naniar nga 
iohi ba ine i pyisa wat la i la sah katta 
sha khlaw ruh, hynrei i long pat iba don akor don burom 
bha. Tip raano ba la hikai ia i ? 

S. SINGH Kata pat te, ka ahong sliibun eh ha ka 

jinglong tynrai jong i keifi. Ki jait 
briew hi kiba kham jar jar ki long ki briew kiba kham 
don akor don burom. Nalorkata, ki kham lah ruh ban 
bud ia kaei kaba la bthah ia ki ban leh ! Dei na kata 
ka daw, ba wat la i long kumno kumno ruh, kata ka 
jinglong kaba hapoh jong ki kam kylla. Kawei phi kmie 
kaba ngam lah satia ban klet lano lano ruh bad kata ka 
long, hapdeng kito ki jingeh kiba nga la iashem bad ba 
nga la ia kren ruh ha ka Dorbar Hima bad ki Myntri — 
kumno ban pymoh ia ine i pyrsa ha u Knienlut. Dei ha 
kaba kum kane ka jingjia ba nga la iohi shisha ba ki 
Myntri jong kane ka Hima ki long shisha ki briew kiba 
jynsur ka jingmut jingpyrkhat bad kiba ieit bad burom 
shisha ia nga. Haba ki la sngewthuh ia ka jingeh kaba 
nga la ia kynduh, khlem pyrkhat ia kaei kaei ruh, ki la 
ia tur met bad mynsiem bad ki da ieng ruh halor kane 
ka nongrim : Lada maphi Paiem phi suk phi saifi ; 
ma ngi ruh ngi ia suk iasaili lem bad lada phi phi don 
ha ka jingkhuslai jingjynjar : kiba kham khraw ki jingeh 
ki don ha tyrpengjong ngi. Bad hangne keifi ba nga 
iohi shisha ia ka khlieh saifi hima kaba shong tynrai ha 
ka khlieh jong u khun Khasi bad khlem da ia khleh 
jaktung ei ei ruh, u mait ia la ka phang ba u Syiem u 
long da shisha kat u Syiem. Phi nang ban mut dur 
ia kata. 

KYNTIMON Phi kham sngewthuh ma phi keifi Kpa 
ia kata. Nga lei te, ngan ong kumno 
ha kata ka jingiadei jongphi para rangbah. Tip shano 
kito ki ialeit katta ruh kim pat ia wan ling? 

S SINGH Mano? 

KYNTIMON Ki jong u Kmenlut te. 

S. SINGH Ki ialeit shano? 

KYNTIMON Ki ia ong ban ialeit bam Iyer pyng- 
ngad. Haba nga peit ia ki, nga iohi 
ba ki da ia ieit shisha. 

S. SINGH Ka dei ban long hi kumta. Nga 

kwah la kumno kumno ba U Kmen- 
lut un pynbit ialade ha ka kam khail namar ha ka 
jingkhmih jongnga nga i ba u long uba tbit bha ha 
kane ka kam. 

KYNTIMON Nga ruh nga iohi kumta. Nga tharai 

ka bha phi Kpa ba phin ia kren bad 
u shaphang kane. 

S. SINGH Ieb phi Kmie, sa kumba shipor ar 

por ngan sa kren ha u shaphang kane 
bad nga ngeit ba u Kmenlut un ym pynlah ia kaei 
kaba ngan ong bad ngan da pynbiang ruh ia ka baiseng 
baidang jong u baroh. 

KYNTIMON To pyrkhat hi ma phi keifi Kpa; kano 
kaba phi kham sngewbit kata kan long 
beit kaba bha na ka bynta jong u. Namar. ..... 

Rung v Kmenlut bad i Pdianghun . 

Are kine ki la ia wan. (i Pdianghun i shim ia ka 
lyngknot ban ai ia u Kmenlut bad ialade ruh). 

S. SINGH Nangno kumne phi dang ia wan? 

PDIANGHUN Ngi dang ia wan kai nangtai keiA 
Kthaw. Mynta ka janmiet ka bneng 
ka long kaba da ithiang shisha. 

S. SINGH Hooid keifi. Hynne mynstep pat i 

kumba kan slap hynrei haba ka sngi 
ka la phai noh, ka suifi bneng ka la kylla. 

( Mih u Kmenlut ) 

Kumno Pyrsa Phi sngewjuh bha hangne ? 

PDIANGHUN Nga sngewjuh phi Kthaw. Nga la 
ngiah kato ka shong iap op ha khlaw, 
Mynta te, nga la sngew jynbriew pat. Hynrei haba 
pyrkhat pat na kawei ka liang, nga don malu mala 
kata ka jingsngewtmang ia kito ki khla kiba 

la ju )eh bha ia nga baroh shi katta. Tangba yn 
leh kumno mo, mynta te, ym don shuh uwei ruh 
namar ba kito ki nongbeh mrad ki la pyniap lut baroh. 

S. SINGH Ka dei ban long kumta keifi Pyrsa ; 

ba da lei lei phim dei ban klet noh ia 
kito kiba la leh bha ia phi. Dei ha ka banse kein ba 
la hap ban pyniap noh ia ki baroh. Dei kata keifi ba ki 
briew ki ju ong, ba ki lum kin madan namar jong phi. 
Lymda ka dei ba la pynmadan ia ki lum nga ngeit phi 
phin ym iohlad satia ban wan shane. 

PDIANGHUN Hooid, kata te ka dei ban long kumta. 

Tang kawei keifi kthaw kaba shoh eh 
ia nga bad kata ka long ; tip shano keifi i Mei jong nga 
pat i don ? Ithuh ruh ngam ithuh ; tip ruh ngam tip 
ia i. Imat nga la dei beit ban sah khun swet kumne 
baroh shirta. 

KYNTIMON Koit kam pher ko Pyrsa. Ngi la sngew- 
thuh shisha ia ka jinglong khunswet 
jong phi, hynrei to kynmaw ba da lei lei ruh ngin ym 
leh beifi leh khoh ia phi lano lano ruh. Na kawei ka 
liang, nga da kmen shisha ba phi la iashong iasah kumne 
bad u Krnenlut. Phi tip ba ma ngi, ngim ia don khun 
kynthei hynrei tang u Kmenlut hi marwei. Kumta ka 
jingwan jong phi hangne katno ka pynkmen ia ka dohnud 

jong nga. Nga da sngewieit shisha ia phi kum ialaka 
jong ka khun trai. Namarkata, ko Hun to kynmaw ba 
phim dci ban sngew nongwei hangne, namar ia kano kano 
ka hok kaba u Kmenlut u dei ban ioh, phi ruh phi 
dei ban ia don bynta ryngkat. Nga kyrmen ba ha kawei 
ka sngi ki jingbha kin sa wan bud hi ia phi. 

PDIANGHUN Ko Kiaw bad Kthaw, nga pdiang 
sngewbha ia kita ki jingkren jong phi 
bad nga kToi ruh da shisha ban kohnguh ia kaei kaei 
baroh kaba phi pyniaid khamtam lei kum ia nga ka 
khunswet. 



Rung u Kmenlut 

S. SINGH 

Shong .... shong .... me ong hangto. Me 
pat me bun kam ia kaei ka ? 

KMENLUT 

Em phi Pa ngam bun kam eiei ruh. 
Hynrei nga sngewshit kumno re tang 
mar ia rung ha iing. 

S. SINGH 

Kata ka ju long hi, haba dang rung na 
ba wan. Kumno Kmen ngin ia leit 
wad doh urn noh lashai ? 

KMENLUT 

Ia ngin ialeit. Shaei Pa ba kham bun ? 

S. SINGH 

Nga tharai ka bha ba ngin ia leit sha- 
thie sha wah Umsi namar ki briew ki 
ong ba ki bun bha ki dohkha. 

KMENLUT 

Katno por ngin ialeit ? 

S. SINGH 

Tharai, kumtotang mar ia dep bam 
ja step. Sa pynkhreh lut ma me ho ia 
ki tiar khwai baroh ? 

KMENLUT 

To Pa. 

S. SINGH la phi Kmie ngin ialeit jngoh noh ia 

ito i tymmen iba pang hangthie ? 

KYNTIMON Ia ia phi Kpa ioh lap ba 

miet, (ka phai sha u Kmenlut bad i 
Pdianghun). Sa nang ia ap ling noh sa ma phi ho ? 

PDIANGHUN Khie Kiaw ieh ngin ia ap ling pat sa 

ina ngi. 

(Mih u Syiem bad i Kyntimon) 

Ko Kmen kumno kcin ngan pynpaw ia la ka jing- 
sngew ? Nga te nga sngewhun shisha ba nga ioh ki 
Kiaw ki Kthaw kiba kum ki blei. Mynta nga la sngew 
ia ki kum ia la ka kmie bad la u kpa la jong Hynrei 
kaba pynlyngngoh ia nga haduh mynta ka long ; tip ki 
kmie ki kpa jong nga pat ki don shaei mo ? Tip ki long 
hi mo kumba long ma ki ? 


Hung i Meiduk 


MEIDUK 

KMENLUT 

PDIANGHUN 

MEIDUK 


Phin ia bam ja noh Kmen ? 

Sha Hun. ngin ia bam ja noh ? 

Ieh ngin sa ia bam pat sa shipor phi 
Meiduk. 

To kata katba phi ia sngewbit. 

(Mih noh i Meiduk) 


KMENLUT Ko hun wat nym pyrkhat khuslai shuh 
ia kita kiei kiei. Nga sngew ba dei hi 
ka jingpyniaid u Blei kaba la pynlong ia phi ba phin ia poi 
kha poi man bad nga. Namarkata, to tep noh ia kiei 
kiei ki jong ka mynnor. To ngin ia sdang pat ia ka 
jingim kaba thymmai. 

PDIANGHUN Hooid keifi nga kloi ban pdiang ia kata 
kajingong jong phi hynrei nga kwah 
hi keifi ban tip ia la ka tynrai. 

KMENLUT Hooid, kata kaba dei. Hynrei haba 
ym don sabut kumno phin pynieng ia 
la ka jong ka daw ? Tang kawei ka long ba nga phla 
hok ha kbmat jong phi ko Hun ba nga da ieit shisha 
iaphi naduh la ka dohnud. Namarkata, wat nym pyr- 
khat khuslai shuh ia kaei kaei ruh hynrei to ngin ia iaid 
beit shaphrang ha kaba kamai ia ka Hok. Nga ngeit 
ba ha kawei ka sngi ngin sa ioh kheit hi ia u soh uba bha. 

PDIANGHUN Kumba phi la ong, nga ruh nga ieit 
shisha ia phi naduh la ka mynsiem. 
Nga kyrmen ba ki sngi kiba bha kin wan hi ha ka 
jingim jong ngi. 


(Hap ka pyrda) 

S G E N E — II 

HA SAN SHNONG — HA ING U TYMMEN 
SHNONG 

(U Tymmen Shnong marwei ha kamra shet ja) 

T. SHNONG Are ! Kito ki khun pat shano kumne 
ki ia leit katta ruh kiin pat ia wan ? 
Kane ka urn sniang ruh ka la ih, katta ruh kim pat 
ia ai sniang Ban trei hi ruh ngam lah; kine ki la ia 
lapmiet tang kane ka shang te ngam lah sngewthuh 
shuh 

Rung u Rangbok 

Are u Bah Rang. Nangno kumne phi wan mih? 


RANGBOK 

Nga wan khnang ban wan jngoh ia 
phi kein Bah. Te haba kumne phi 
shait phi khlain bha Bah? 

T. SHNONG 

Nga shait te nga shait tymmen hi 
kumne. 

RANGBOK 

Te phi dang lah hi ban trei ban ktah. 

T. SHNONG 

Ban trei te la sngewthait phi kumne 
ba la noh ka met. Mynta te bun 

ba nga shong 
raynno shane? 

ap ling kumne. Te phi pat phi wan 

RANGBOK 

Nga dang wan hynnin keifi Bah. Nga 
wan khnang namar ba ki ia bthah 
ba i Mei im da shait bha. 

T. SHNONG 

Mynta pat i la long kumno? 

RANGBOK 

Kumto hi phi Bah. Ka jingpang tym- 
men te. Tip ma phi bad i Mei, mano 
mo ba ia shwa ha ka rta? 

T. SHNONG Nga tharai, lada ia shwa mano mano 
ruh mar khyndiat. Namar nga kyn- 
maw ba mynba ngi dang ia rit ba ngi ju ialch kai lang. 

RANGBOK Ban kumta, phi te Bah uba da bha 

rta palat. Shisien peit ma nga, nga 
i kumba phi dang i kham khynraw ma phi ban ia 
i Mei. Te shano iut Bah ki ialeit? 

T. SHNONG Tip kein, ki khlem iathuh ha nga 

shano ba ki ialeit. Peit seh katne ruh 
kim pat ia wan. Kumne hi ba la tymmen te, yn 
ong shuh kumno phi Bah Rang. 

RANGBOK Kumta hi phi Bah tang ba dang katne 
te ka dang biar.g hi. 

T. SHNONG Oh kam pat dam s^h mynta ? 

RANGBOK Em phi Bah. Imat ba dum slap phi 
i kumba ka la dum. 

T. SHNONG Shi phi kane ka khmat tymmen sha teh. 

Imat ba la shong eh kumne tang ha ling 
la dap tang ka lynga sa tang ka dum bad ka shai. 

RANGBOK Te i Nia pat shano Bah ? 

T. SHNONG Oh u Bah Rang Phim tip seh ba 
i la khlad noh la katto katne por! 

RANGBOK Kata te la long bieij shisha phi. Wat 
sngew eiei ho Bah ba ngam tip shisha 
ba i la khlad noh. Imat ba la jngai than ba ym 
shym la don ba iathuh mano mano ruh. 

T. SHNONG Tip keifi Bah Rang nga nang tharai ba 
phi la tip. 

RANGBOK Tangba kumta hi phi Bah. Ha kane 
hi ka kam iap kam im, teng teng ka ju 

long hi ka rukom ban klet leit shem wat ia kiba jan eh ruh. 


T. SHNONG 
Te katno ngut 
RANGBOK 

T. SHNONG 

RANGBOK 
T. SHNONG 
RANGBOK 

T. SHNONG 

RANGBOK 

THWAT 

RANGBOK 

THWAT 

RANGBOK 


Imat ka la long kumta phi ia phi- 
To wat sngew ei ei ho Bah Rang, 
shisha ki khun phi don ? 

La hynfiiew ngut phi Bah. Saw ki 
shynrang bad Jai ki kynthei. 

Ade... la kat shikhrum ka bneng shisha 
mo. Ki ia shait em baroh ? 

Hooid, ki ia shait phi Bah. 

Phin sah slem shane ? 

Nga tharai arsngi lai sngi lada i kham 
peit mat i Mei. 

Te mynta pat phi trei phi ktah aiu 
man ka sngi ? 

Nga te kumto hi la kato ka kam khaii. 
Rung u Bah Thwat 

Are i Bah Thwat. Nangno kumne phi 
wan? 

Ade i Bah Rang du. La slem bah 
ngim ju ia kynduh shuh. Kumno phi 
ia shait ? 

Hooid, ngi ia shait ia khlaih lut baroh. 
Kumno ma phi pat ? 

Ngi ruh ngi ia bit phi. Te mynno 
phi wan ? 

Nga dang wan hynne kein namar ki 
bthah ba im shait bba i Mei. 

THWAT Oh hooid mo. I mei jong phi im 

shait. Te phin leit pat lano ? 

RANGBOK Nga tharai hadien shisngi arsngi. Phi 
pat nangno phi dang wan ? 

THWAT Nga dang wan beit na Umtong. 

RANGBOK Te kaei Bah Thwat phi ioh khubor ? 

THWAT Ma phi keiii phi don khubor aiu ? 

Katto snem phi la jah na shnong, nga 
tharai ym duna shuh ia ka khadsan snem — ym dei ? 

RANGBOK Nga tharai ym duna shuh ia ka khad- 
san snem, namar kato ka khun nyng- 
kong jong ruh ka la don mynta khadlai ne khadsaw 
snem eiei. 

THWAT Phi tip Bah Rang ba u Kmenlut u 

la dep pynhiar synjat ? 

RANGBOK Oh phi ong. Mynno ka ? 

THWAT Dang shen hi. 

RANGBOK Nga te naduh ba la mih hi na shnong, 
ngam ju kham tip shuh ia kiei kiei 
baroh. Imat ba la jngai eh ne, tang ba ka dei hi ; sa 
kawei pat ruh namar ba bun ngam ju kham don hi ha 
shnong. Ha kane ka kam jong ngi te, hap sa ban shang 
ia ka dkhar ia ka kling baroh. Te badno u la iapoi 
kha kumta ? 

THWAT Bad kawei ka briew kaba la ioh na 

kawei ka krem jong u khla. 

RANGBOK Wow. Te da kumno u Kmen u iohi 
ia kata ka briew ? 

THWAT Ki ong ba u la iohi ha ka por ba u dang 

leit beh mrad. Te namar ba ki ia don 
tang khyndiat bad ba kim lah ban ialeh pyrshah ia kita 
ki khla kiba ap ia ka, ki la wan phai noh. Hadien kata, 
dei ynda la ieng ryntih da ka Hima baroh kawei ba la 
lph ban pyniap lut ia kita ki khla kiba don ha kata ka 
krem bad nangta ki la ioh ban wallam ia kata ka briew 
na ka bynta jong u. 

RANGBOK Phi tharai ka dei ka briew shisha ne 

ka puri ? 

THWAT Em phi Bah Rang ka dei hi ka briew. 

Kat kumba iapur ialap ki briew, imat 
kane ka khynnah, dei kaba la leit bret mano re mano 
shakhlaw naduh ba ka dangrit. Tangba kato ka briew 
te kaba da heh bok palat phi. Kumno ba ka dang lah 
ban im wat ynda ka la poi ha ka shyntur u khla ? 

RANGBOK Tangba kum kine ki jingjia te Bah 

Thwat ki ju kynrei phi ha kane ka ri 
jong ngi ha ki por ba mynshwa. Nga tharai ba ki khla 
kin ym ieh phi ban bam doh ia ka ynda ka la rangbah 
bha. Phi kynmaw em ba ki tymmen ki iathuh khana 
ba ki khla ki la ri ia kata ka Nam, khnang ba kin ioh 
ban bam doh pat hadien. Nga kynmaw ba kata ka 
Nam ruh ka la long ka briew kaba heh bok palat, phi 
kynmaw em ba dei i khnai iba la pyllait im ia ka ? Nga 
sngewthuh ba kane ka briew ruh ha shwa ba kan san 
kan rangbah, ki briew ki la leit pyllait im noh ia ka. 
Hato kata kam dei kumta ? 

T. SHNONG Nga la iohsngew naduh hynne ba phi 
ia kren ia kawei ka kyntien kaba sngew- 
tynnad ban, pyrkhat bad kata ka dei ka kyntien 
“heh-bok.” Ngan buh ha phi kawei ka jingkylli : Phi 
tip ia kawei pat ka kyntien ba ki riew tymmen ki ju ong 
ia kane ka kyntien *heh-bok’ ? 


RANGBOK 


Hato kam dei ka “eh rngiew’ ? 

T. SHNONG Hooid ka dei kein. Lymda ka *eh 
rngiew* ne ‘ksan rngiew* ka don ha ka 
jingim jong uno uno u briew, da lei lei ruh yn ym don u 
ban lait na ka jingiap, haba kiba kum kita ki la don 
lypa ha ki tyrsim jong ka jingiap. Khmih shane, kane 
ka khynnah ha ka jingshisha ka la dei ban shah pyniap 
ha ki khla haba ka por ka la poi ; hynrei dei namar ba 
kane ka dang ksan ne eh rngiew ba ka la lait noh na ki 
tyrsim jong u kb la. 

RANGBOK Ka dei kata kaba i ong i Bah. Kumno 
Bah Thwat u Syiem pat u sngew sha- 
phang jongka? 

THWAT Phi la tip hi keifi Bah Rang ba u 

Paiem u don tang une uwei u khun. 
Te la kumno kumno ruh ia kaei kaba u khun u kwah, 
u kpa lei un hap ban mynjur beit ia kata. Khamtam 
lei lei, namar ba kim iadon khun kynthei, ki sngew 
ba ka jingpoikha poiman jong u Kmenlut bad kata ka 
briew ka long ka jingkyrkhu ia ki. U Kmenlut, um 
donkam shuh ban leit shong sha ling khun; hynrei 
dei kane pynban ka ban wan shong bad ki. Kum 
ban ong, kiba pli ki sngew kumba ki ioh khun kyn- 
thei ei. 

RANGBOK Kata ki iaieit bha mo ia ka ? 

THWAT Ia kata pat te phi Bah Rang: Ka 

dei hi ban long kumta. Nalorkata, 
kat kum ka jingiohi jongnga, kato ka briew ka long 
shisha kaba don akor. Tang na ka par mat jong ka 
ruh, i kumba ka dei ka symbai khun ba heh ba 
haifi. 

RANGBOK Te shano pat i Rangli i don myata ? 

1 dang trei hi bad u Syiem ? 

Hooid keih, i dang don hangtei. Myn- 
ta te i la tymmen phi. 


THWAT 

RANGiOK Ka dei phi Bah Thwat ban long kumta. 

Da ma ngi ruh ngi la ia long kumne 
te, khamtam lei lei ma i iba la ban tang ka jing- 
lanot jingkordit, i la dei hi ban noh tymmen kloi. 

THWAT Shu ong ba u Paiem u long shisha 

u briew uba da bha palat. Nalor ba 
i trei hanptei, u paiem u da pynthaw kyrpang ruh 
kawei ka ring na ka bynta jong i hangtei. Nga tharai 
i Rangli in ym poi shnong shuh artad. 

RANGBOK Te in wan leh aiu shuh sha shnong 
haba i la biang la ka ling ka sem 
bad ka trei ka ktah hangtei. Haba pyrkhat ia kito 
ki por ba la leit noh, nga da sngewkmen shisha ba 
i Rangli i long iba eh rngiew shisha. Imat dei kata 
hi kaba la pynlong ia i kumba i long mynta Mynta 
pat ia kaei shuh in khuslai? 

T. SHNONG Nga kyrmen ba kata hi kaba ngi la 
ju ong ba ki briew kiba eh rngiew 
ki long ki briew kiba bha rta ? 

RANGBOK c Bha rta’? Phi mut ba in im tymmen 
shong prah shong shang ? 

T. SHNONG Hooid kata ruh ka don hi la ka 
jingmut kumba ia ong lem. Hynrei 
kaei kaba nga nga mut ka loig : ’Bha rta’ ka mut 
ba ki briew kin shem jingbha jingmiat ha ka jingim 
jongki, la ka long ha kano kano ka dur. 

THWAT Te ngan nan*? iaid noh shwa ma nga 

ho Urn ba nga kham kyrkieh ? 

(u phai sha u Rangbok) — phin dang shongkai Bah Rang ? 

RANCBOK Em phi Bah Thwat, nga ruh ngan leit 
noh hi. 

Te balei Bah Rang ba phi kyrkieh eh 
haba phi wan poi kumne teng 
teng ruh ? 


T. SHNONG 



78 


RANGBOK Em phi Bah ba nga mut ban leit kai pat 
hangtai ha iing i kha khyndiat. Lada 
ngan sah kham slem, ngan sa wan kai biang lashai ne 
la shisngi lada nga sngew ioh por. 

T. SHNONG Te to kata to kbie ialeit suk baroh 

arngut. 

RANGBOK To ho Bah...~ ngi la iaid. 

T. SHNONG Khie Bah Rang. La ngam lah shuh 

ban leit shano shano ruh, to ieh ngan 
nang kitbok ma nga ia phi ba phin long uba ksan rngiew 
ha ka jingim jongphi. To khie leit suk keifi. 


(Hap ka pyrda) 

A 0 T — 5 

Scene I 

HA UMTONG - HA IING U SYIEM 
( Ha kamra thiah ) 


I Pdianghun marwti 

PDIANGHUN Tip don mo ka briew ka ban ioh Kiaw 
ioh Kthaw kum kine ki jongnga? Wat 
la nga sah khunswet kumne iuh, imat kim ia isih ia- 
nga kaba pli ka khunswet. Nga sngew ba ngam don 
lok don jor shuh ha kane ka pyrthei lait na ki. Peit 
seh, wat la u kmen um don ha ling ruh, nga pat ngam 
sngewtmang ei ei ruh namar ba don ma ki. Kumno 
kumno ruh biang hi (mynta i rwai mian mian) : — 

Ah dur lanot — Jingim jongnga ka dap, 

Khuslai jynjar ha nga ka sop ka tap; 

Nangno nga mih kane nga kwah ban tip. 

Pynban na nga jingdum ka tap tlip tlip. 

Mynno ia nga ha ka pyrthei la kha. 

Jar jar la tap ia nga ha krem ki khla; 

Balei ngam tip! Nga lait kyndit kumne: 

Na ka jingma — sha lad thymmai ban plie. 

Katte ki snem nga im pahuh sohsat, 

Kane mynta ngam lah shuh ban pyrkhat; 

Dei tang u Blei ba tip b’la buh bynta. 

Ia khun bynriew ka bhah u shap lup a. 

Wat la nga suk — pynban mynsiem ka thrang. 

Ia la i mei dohnud ka pait ka pdang; 

Tang ba ngan tip hangno i don mynta 

La im la iap tang kata nga sngewbha. 

Ah ban da lah - Lano kein ngan ia shem? 
Jingieit ha i ngan kdup ha kut shadem ; 
Dei tang kata ia nga ba lah ban ai, 

Ha ka pyrthei jingsuk kaba janai. 


Rung % Mtiduk 

PDIANGHUN Kumno Meiduk, phi la dfp kam ? 

MEIDUK Shi bynta, nga lah ban ong ba nga 

la dep. Hynrei ka kam ling te, shano 
phi— ym ju lah ban pyndep kam lano lano mb. 

PDIANGHUN Tangba ka kam iing ka ju long hi 
kumta. Mynta la dep shibit la mih 
da kiwei pat. Sngewbha seh Meiduk ban pyniasong 
kwai lem. 

MEIDUK (i ieng ban shim ia u shangkwai bad 

i khreh ban ia song kwai ) — I Kmen 
la shibit i la wan ? 

PDIANGHUN I ong te i ong keifi ban wan la shi- 
bit. Balei Meiduk phimju wan shong- 
kai bad nga? Katto nga la sah hangne dei tang myn- 
ta ba phi wan kumne. 


MEIDUK Tip seh Hun. Heh.. heh shwa une. 

u kwai 

(hangta ki la ia bam kwai lang ) 
PDIANGHUN Phi don duma Meiduk? 


MEIDUK Oh pleng phi ruh phi bam duma ? 

PDIANGHUN Nga pyrshang keifi namar nga ioh- 
sngew ba ki briew ki ong ba ka ia- 
rap bha ia ki bniat. 

MEIDUK Hooid kein. Kane ka duma ka iarap 

bha ban pynbha ia ki bniat. Na- 
lorkata, kat kum ka jingshem jongnga sbimet ka long 
ruh kumne ; Khamtam lei lei kum ia nga kaba duk, 
haba nga loh hi ban shong kyrshut duma marwei, 
katno ka mynsiem jongnga ka pluh bad ka pynpyiar 
sha ki thymmei ka jingpyrkhat ba sani shaphang la 
ka jingim. Bun bun sien, nga shem ba ki jingpyrkhat 
kiba thymmai ki wan dei ha ka por ba nga kyrshut 
duma ia ki bniat khamtam ha ka por mynmiet shwa 
ban thiah. 

PDIANGHUN Nga te ngam pat ju shem phi kumta. 

Hynrei nga bam duma dei tang na- 
mar ki bniat. 

MEIDUK Kata keifi phi kiba dang kumne phin 

leit ia kynduh ia kine kiei kiei. Ma 
ngi kein kiba la mad ia ki thiep kiba jur tam ha ka 
jingim, ngi sngewthuh ia kata. Don teng teng ba nga 
kum pyrkhat — wat la nga duk nga kyrduh katno katno 
ruh; hynrei katba nga dang ioh hi ban kyrshut duma, kata 
hi ka la biang ia nga. Hooid, ym lah ruh ban len ba u 
kwai bad u tympew, kat kum ki khana pharshi jong 
ki riewtymmen, ba ki pynpaw ia ka jingiaryngkat dor 
para biiew. Hynrei u duma sla. ym tang ba u ieng ban 
sakhi ia kata hynrei u ieng ruh kum ka dak jong 
ka jingsngew lah kloi ban ia kit lem ha ka jingkor- 
dit bad jingjynjar. Dei namarkata ka daw, wat lada ngi 
ia bam kwai badno badno ruh, hynrei ia u duma 
sla te ngi ju iasam tang ha ki lok kiba iajan eh. 

PDIANGHUN Oh phi ong kumta. Pleng ki long- 
shuwa man shuwa jongngi ki long da 
shisha ki briew kiba stad shibun eh ban seng nong* 
rim ia ka jingiadei lok dei jor kaba paka. Kumno 
Meiduk ba phi lah ban tip ia kine kiei kiei ? 

MEIDUK Ia kata pat te Hun, katba ki briew 

ki nangsan katta ruh ka jingpyrkhat 

ka nangsan, da kaba ki ioh ban kjit ia kum kine kiei 
na ki kmie ki kpa bad ki lok ki jar bad kumta ter ter 
Ko Hun kumno phi sngewjuh bha hangne ? 

PDIANGHUN Shi rukom nga sngewjuh phi Meiduk. 

Katto nga la mad ka jingim ha khlaw 
nga la ngiah shisha shisha. Mynba nga dang don ha 
khlaw bunsien nga ju pyrkhat lano ngan lait noh na 
kane ka jingim. Hynrei da kumno keift ngam lah 
satia ban pyrkhat, khuk khak ka lad ka plie hi. Beit 
na ka jingjynjar ban wan shong pynban hangne bad 
u khun Syiem. 

MEIDUK Phi hi kiba dang ksan la ka rngiew 

te Hun, ym lah phi ban ia mut dur 
kumno kumno ruh. La phi long kumno ruh, ka jing- 
im jongphi kail ym dkut satia khlem pat da dei por. 

PDIANGHUN Ko Meiduk, wat sngeweiei ho Iada 
ngan thlia ia phi namar ba don bnn 
ki kyntien kiba nga sngewtynnad bad ba ngam sngew- 
thuh haba phi kren ma phi ? 

MEIDUK Ko Hun, ngam ju tip satia ba phi long 

ka briew kaba pariah parai katne kat- 
ne. Nga da sngewieit shisha ia phi kum ia la ka 
jong ka khun. Namarkata, nga da sngewtynnad shisha 
ban pynsliai ia kino kino ki kyntien jongnga kiba 
phim sngewthuh. To ong keifi ia kaei phi mut ? 

PDIANGHUN Myntan phi ong ‘ksan la ka rngiew’ 
Kaei kane ka rngiew ? kane ngam 
sngewthuh. 

MEIDUK Kane ka ‘rngiew’ ka long kaei kaei 

kaba maian tarn ha ka jingim u briew. 
Nga kynmaw mynba nga dang samla ba i mei ha 
kawei ka janmiet i la batai ha nga shaphang kane 
ka ktien “rngiew”. Kat kum ka jingbatai jongi, i ong 
*‘ka rngiew ka long ka umpoliew kaba maian kaba 

kyrsoi ha ka jingim jong uwei pa uwei u briew”. I 
ong ruh artad ba u briew u bym don kane ka 
“rngiew” ha ka jingim um lah satia ban im ban khih 
ha sla jong kane ka pyrthei. Bad 

PDIANGHUN (i kern k tien)— “Ksan la ka rngiew” 
pat ? 

MEIDUK Uno uno hi u briew uba dang “ksan 

la ka rngiew” kata, um ju shem ia 
kano kano kaba sniew ha ka jingim. Don ki briew kiba 
ong ia nga ba nga long ka briew kaba ‘ksan rngiew’ ne 
‘eh rngiew!’ Nga tharai lada phi tip ia ka jingim 
jongnga, kiba katno ki jingjynjar sat bad kordit sat 
kiba nga la mad, hangta keifi phin sa kham sngewthuh 
janai shaphang kane. Imat ka dei na kata ka daw 
ba nga ‘'dang ksan la ka rngiew” ba nga dang long 
kumne kumba nga long mynta. 

PDIANGHUN Oh phi ong. Balei teng teng pat nga 
ju iohi ia phi ba phi i diaw? Phim 
juh ne ban trei hangne ? 

MEIDUK Phi i Hun, ha ka jinglongbriew roan- 

briew, ngam lah satia ban lait na ka 
jingsngewdiaw haba nga kum pyrkhat ia ki por ba la 
leit noh. Ngan iathuh ba dei da ka jingleh bhajongi 
Paiem keifi kaba la pynlong ia nga kumba nga long. 

PDIANGHUN Haba ia shongkai kumne teng teng, wat 
sngew ei ei ho Meiduk lada ngan lorni 
noh khyndiat shaphang ka jingim jongphi? Ne phi sngew 
kumno? 

MEIDUK Kumba nga la ong mynshwa bad na- 

mar ba nga la ithuh shai ia ka jinglong 
jongphi, ngam don jingsngew ei ei ruh ko Hun lada 
phi kylli ia kaei kaei ruh na nga. 

PDIANGHUN Haba kumta, katno snem Meiduk phi 
la trei hangne ha ling syiem? 

MEIDUK Nga tharai ym duna shuh ia ka khadsan 

snem nc arphewsnem ei ei. 

PDIANGHUN Phi dei na kanc hi ka shnong? 

MEIDUK Em phi Hun. Nga dei nangtai na San 

Shnong. 

PDIANGHUN Katno ngut ki khun phi don Meiduk? 

MEIDUK Ah ko Hun. Haba phi kylli ia kane 

ka jingkylli, nga sngew kumba ki nam 
sarang kiba rim ki wan biang ban siat ia ka dohnud 
jong nga (ka da pynhiar mynsiem jur). 

PDIANGHUN Phim don khun seh mo ? 

MEIDUK Nga don te nga la don tang ba i la 

khlad noh. 

PDIANGHUN Naduh mynno? 

MEIDUK Naduh ba i dangrit. Nga tharai lada 

i dang im katta i la don hi kat ma phi 
kumne. 

PDIANGHUN U Kpa ki khun pat u dang im ? 

MEIDUK U ruh u la khlad noh kein phi hadien 

ba nga la kha ia ita i khun. 

PDIANGHUN Ani . . . .Wow . .! Kat kata kajing- 
kordit mo? Tang katta la kumno kum- 
no nga la sngewthuh hi kiba katno ki jingkhuslai kiba 
phi la mad ha ka jingim jongphi. 

MEIDUK Lada phim sngewbtai te, ngan iathuh 

khana kai noh ia ka jingim jongnga? 

PDIANGHUN Ong ioh phi bun kam ma phi. Lada 
phim donkam shuh te yn lei ka? 

MEIDUK Ba nga sngewthuh ba nga kham sting 

kam mynta ka sngi kein ba nga wan 
ban shongkai bad phi myntaka sngi. 

PDIANGHUN Lada ka long kumta ngan jin da la 
sngewtynnad shibun eh ko Meiduk la- 
da phin iathuh ia kata. 

MEIDUK Phi i Hun, ka shrong trai jongnga ka 

dei nangtai na San Shnong, kumba 
nga la ong. I m,‘i jongnga ruh i kyi teng i Sangsot bad 
i Pa jongngi ruh i la khlad noh mvnba nga dang rit. 
Kumta naduh dangrit, nga la mad ia ka jinglong khun- 
swet. Nalorkata, sa ka jingduk jingthngan ruh ka la 
wan shisha ban shop ia ka jingim jongngi. Hadien yn- 
da nga la Simla, shu kumno re, nga la long shisha ka* 
ba donbok ba nga la shongkurim bad u Khrawspah uba 
na Mawramsai. U le te u trei ia ka kam khaii. Ynda 
nga la ia shong iasah kumba katto katne por bad u, 
la kumno kumno, lah ban ong ba ka jingim jongngi 
ka la kham bit shirukom. Bad dci ha kaba kum ka- 
ne ka por ba i Mei ha kajinghun mynsiem, i la khlad 
noh na kane ka pyrthei. 

PDIANGHUN Nangta pat Meiduk? 

MEIDUK Sa kumba katto katne por pat, ha ka 

por ba nga dang shu lah kha ia ita i 
khun kynthei, u Khrawspah ruh, kyndit kyndit u la 
kem pang jur bad u la khlad noh. Pyrkhat kein ia ki 
jingjynjar kiba wan halor jongnga. 

PDIANGHUN Wow katta katta! Nga te ngam lah mut 
dur. 

MEIDUK Ym tang katta ho! Hadien kata ha ka- 

wei ka sngi katba nga dang leit tong 
urn, la jia kaei phi tip? Nga la leit ban tong um kham 
na sharud nong bad nga da bah ruh artad Ia i khun jong 
nga ha la ka met* Hynrei, ha shwa ba ngan poi ha ka 

jaka tong um, kyndit kyndit ar tylli ki khla ki la mih 
bad ki la wan beh ia nga. 

PDIANGHUN — (kumba kyndit) Ki Khla ! 

MEIDUK Hooid keih, artylli ki khla ki la wan 

ban beh ia nga. Pyrkhat keih kum ha 
kata ka por— nga ngam tip ei ei shuh. Nga la her rai 
maw rai dieng kat shaba lap ban leit phai patsha shnong. 
Ha kata ka jingmareh jongnga, ita i khun i la hap hi 
na ka met jongnga bad uta u khiew phiang ruh, nga 
la pda ia ki kat shaba poi. Te ynda nga la poi ha 
shnong, nga la pyrta ia kat uba don synei ha iing ban 
leit iawad ia ita i khun, namar ba nga la sheptieng 
shibun eh ia kita ki khla. Hynrei ynda kiba pli ki la 
ia wan ban leit wad ia ita i khun; shano shuh yn leit 
shem? Nga la ioh biang ia uta u khiew um; hynrei ia 
ita i khun te ngam shem syrngiew syrnget shuh. Ia 
ka tapmoh jong ita i khun te, ki briew ki la ioh pat 
ynda la kham katto katne por na ka khlaw kaba don 
hajan kata ka jaka tong um bad ki la wallam pat sha 
nga. Nga tharai ia ita i khun te u la ia pyniap bad 
bam doh namar ba i dang lung. (I Meiduk i jaw 
ummat brup brup bad i la niad ia ki ummat). 

PDIANGHUN Ah ...Iba pli mo? Te balei keih Meiduk 
ba ki khla pat ki da ri bha ia nga ha- 
duh ba ngan da san da rangbah katne ? 

MEIDUK Ah ko Hun ba phi dang ksan rngiew 

keih ba phi la lait mynta na ka tyrsim 
jongki. Ban da phi dang sah bad ki nga ngeit ba ha 
kawei ka sngi kin sa ia khawai jynshnong ia phi. 

PDIANGHUN Kata ki ieh khnang ia nga, ynda nga 
la dap doh bha mo? 

MEIDUK Hooid keih. Ka lah ban long kumta. 

Dei na kata ka daw ba ki tymmen ki 
ju ong: “u soh kthang lano lano ruh un ym kylla soh- 

thiang.” Phi tharai ba u khla uba ju bam doh briew 
un iehnoh baba ka briew ka la don lypa ha ka kti jongu? 
Da lei lei ruh em. Ha kawei ka sngi kin sa pyndep 
hi ia kaei kaba ki la thmu lypa. 

PDIANGHUN Ani . . nga dasigew khynfiiuh shisha 
shisha. Ban da ki kita ki khla ki dang 
im, ka jingim jongnga mynta ruh lehse, ka dang don ha 
tmierjong ka jingiap. Ioh ba kita ki khla kin wan wad 
biang ia nga. Nga donbok ba kito ki briew jong u 
syiem ki la pyniap lut; mynta te nga la laitluid. 

MEIDUK Ba phi dang ksan rngiew kein Hun. 

Ah phi shu lait thaw tbiak na ka shyn* 
tur jongki. 

PDIANGHUN Nangta pat Meiduk? 

MEIDUK Hadien jong kane kajingjia, ngam tip 

shuh phi Hun kumno ngan leh? Ha 
kawei ka sngi nga la mut ban leit pynnoh iap noh ia- 
lade ne na kawei ka liat. Dei ha kata hi kajanmiet 
ba i Tymmen Shnong bad i Bah Thwat ki la ia wan 
ban ia pyntngen ia nga shaphang kane kajingjia. Ha 
ka jingkren jongki , ki da ban eh ia kane ka ‘’rngiew” 
kaba don ha ka jingim jong uwei pa uwei u briew. Ha- 
ba ki la kren ha nga shaphang kata, kata ka jingkren jong 
ki ka la pynkynmaw pat ha nga ia kaei kaba i mei i la 
kren ha nga mynshwa. Dei hangta keifi ba ka jingmut 
jingpyrkhat jongnga ka la phngain pat. Hangta, nga la 
phla keiil ha ki ia kajingthmu ba sniew jongnga sha- 
phang ialade kaba don hapoh ka mynsiem jongnga. Ah 
haba nga kynmaw dei tang ma ki shisha kiba la iarap 
ban rah pat ia ka rngiew jongi ga. 

PDIANGHUN Dei kata keifi Meiduk ba ki briew ki 
ju ong ba u briew urn ju lah ban im 
hi tang raarwei, hynrei u donkam ia ki lok ki jor ruh. 
Hato kam dei kumta?* 

MEIDUK Hooid, ka dei kein. Dei kata hi juh 

kaba la pynlong ia nga ba ngan kdat 
noh thiaw ia kata ka jingthmu ba smew bad ba ngan 
long pat kumne mynta. Ah ka rngiew jongnga shisien 
ka la jan jah noh. 

PDIANGHUN Mynta nga la iohi shisha Meiduk ba 
phi ruh phi long ka briew kaba ksan nc 
eh rngiew. Ban da phim long kaba ksan rngiew kata shuh 
shano phi la don? Ym dei? 

MEIDUK Ka dei kein. Dei kine hi ki jingjia ki- 

ba la pynlong ia i Tymmen Shnong ba 
in isynei ia nga bad iba la wan ia am ruh ia nga sha- 
duh shane sha iing syiem b m shong shakri noh hangne 
bad i Paiem. Ngam lah hi ruh ban klet ia ka jing- 
bha jong i Paiem ; kumno ba i kloi ban pdiang ia 
nga ha kanc ka kam tang ha kato hi ka sngi kaba nga 
Ia wan ryngkat bad i Tymmen Shnong. Kane lah ban 
ong, ba ine i Paiem i long da shisha kat u Syiem ; uba 
kloi ban pynpaw ia ka jingieit bad jingsbun bad ban 
kdup ia kum ia nga ka rarjgli ka juki. 

PDIANGHUN Oh ngi ialang para khunswet mo Mei- 
duk? Ia phi la w llam da i Tymmen 
Shnong bad pdiang sngewbha da i Kthaw. Katba ia 
nga pat lah ban ong: ba dei na ka da y jong i Kmenlut. 
Imat baroh ar kine ki ia syriem bha mo ha ka jing- 
long, kiba kloi ban khmih ia kiba duk bad kiba raitoi 
kum ia ngi? 

MEIDUK Hooid kein Hun Ki ia don k'a jing- 

long kaba ia syriem bha. Nga seh kat' 
ta snem nga la don hangne, nga la ithuh bha ia kata. 

PDIANGHUN Nangta pat Meiduk? 

MEIDUK Naduh kata ka sngi ba nga sdang ban 

trei hangne ha ling syiem, i Paiem i la 
pynpaw ha nga tang da ka khmat kaba i ieit bad phuh 

sam rkhie. Bad i khot ieit ruh ia nga 
da kane ka kyrteng '‘MEIDUK” bad 
kane ka sah haduh mynta. 

MEIDUK ! Kane kam dei seh ka kyr- 
teng ba shisha jongphi ? 

Kam dei keift Hun. Dai i Paiem iba la 
sdang nyngkong eh ban khot ieit ia nga 
da kane ka kyrteng. Badlaju tip bad 
ithuh ia nga da kane ka kyrteng kat 
shaba nga Ieit nga wan naduh kata ka 
por. Dei tang ha San Shnong keifi ba 
ki briew ki tip ia ka kyrteng ba shisha 
jongnga. Lait nangta ym don mano 
mano ruh uba tip. 

Te kaei Meiduk ka long ka kyrteng trai 
jong phi ? Sngewbha iathuh seh tang 
ba ngan tip ka la biang ? 

Jait ba phi kwah tip eh, ka kyrteng ha 
kabalajerla thoh ia nga te ka dei i 
“RANGLI” 

I RANGLI mo ? Ha ka jingshisha kata 
ka long ka kyrteng kaba iadei eh 
bad phi. 

Ia kata pat te, la kaba la ieng hi da ka 
jer ka thoh te, ka dei hi ban long kumta. 
Tangba Meiduk ruh ka sngew ia hap 
hi phi bad nga. 

To phi la ka long kumno kumno ruh 
bit hi. Tangba nga ruh nga sngewbeit 
hi ban khot ia phi da i ‘Meiduk/ imat 
ba la mlien. Ym dei ? 

Kaju long kumta. Wei shisien hi ba 
phi la mlien phi la juh hi ban khot da 
kaba phi la ju mlien. Nga iuh ngaju 
shem kumta. Kumno Hun phi phim 
pat jan dap bnai ? 

Ngalajandap artad kein phi. Imat 
ba la shong eh naduh hynne— Ani wow ! 
nga sngew shit kumno re (I Pdianghun 
i U kd<*t kyruan ia ka tapmoh khlieh 
kaba i tap). 

Nga ruh nga sngew shit kein Hun. Uei 
uto Hun uba phi deng ha ka ryn- 
dang jongplu. 

Ka dei ka Lbiai cm kaba don naduh 
ba nga dang rii 1 Balei phi iwit ? 

(Da ka jingsngew kyndit bad sngew 

kyiuh i kren suki) Naduh dang 

rit .. ? Lam hangne ngan khmih kai 

khyndiat. ^Nangta i Mciduk i ieng 
joit ban leit khmih ia kane ka ksiar 
kaba i Pdianghun i deng bad i da ktah 
ruh da ka kti bad i da pynphai kadiang 
kadiang kamon kamon). 

(I ruh ia sngew sheptieng lem) 

Balei . .. lei Mciduk ? Don ka pher 

eiei ha ka ? 

(I khmih shaifi eh kat lah kat iai bad 
i da pynhiar mynsiem jur .. kyndit 
kyndit jrup hap ki khlur ummat na ka 
khmatjong i bad i kdup sbak ia i 

Pdianghun da kiktijong i) Ani ..... ! 

Pleng dei hangne . he. ..he... ! Tang 
U Blei Uba tip 1 (hadien khyndiat 
por) KoHun Hun .... Pleng! 

phi dei ka khun baieit thep mynsiem 
jong nga. Hangne nga la shem pat 
ia phi. Kane ka ksiar kaba phi deng 
ka long ka sakhi ka bym lah shuh ban 
kylla lano lano ruh. 

(i iam lyniar jam) Wow wow 

ko Mei ! Wow ko Mei ! Mei ba- 

ieit ! Mei batbiang ! Naduh mynno 
nga la wad ia phi — Dei hangne mo ba 

nga la shem ia phi~.. Wow ko 

Mei ! Wow ko .. Mei ! Mei ! Mei ! 

(baroh arngut ki la iaiam lang da ka 
jingkmen kumba katto katne por. Ynda 
(a kham phngain, i Meiduk i la loit ia 
kata ka ksiar na ka ryndang jong i bad 
i la bat ha ka kti la jong). 

(Sur iam ih nud) Ko Khun baroh 

shikatta... nga la nang pyikhat ba phi 
la shah pyniap ha ki khla. Ngam don 
jingpyrkhat eiei shuh ba phin dang im 
kumne. Lymda nga iohi ia kane ka 
ksiar ba phi deng, da lei lei ruh, ngan 
ym lah shuh ban ia kynduh khun pat. 
Dei kane keifi kaba la bat skhem ia ka 
jingiadei jong ngi. 

(i dang kdup ia la ka kmie)...Nga ruh 
slem katta nga la wad bad iai ong ba 
la ka mynsiem. ..shano i Mei i don ? 
L'i ka long kumno kumno ruh, nga 
kwah tang ban tip la ki dang im ne 
la iap; tang katta ka la biang. Baroh 
shikatta nga la ju pyrkhat ba dei ki kmie 
ki kpa kiba la bret beifi ia nga sha 
khlaw. Pleng dei na kata ka jingjia 
mo Mei ? 

Hooid keifi khun. Mano keifi ba la pa* 
siaw haphi ban iai deng ia kane ka ksiar? 

Ngam tip keifi Mei, balei nga leh kumta. 
Bun bunsien i Kmen i ju ong ia nga 
ban loit noh ia kane bad ban thaw thym- 
mai noh da kumwei pat. Hynrei kaei 
kaba la pynlong ba bun bun sien nga 
kyntait ia kata ka jingong bad mynta 
i la ngiah ban ong shuh ia kane ha 
nga. Imat ka don kane ka jingthmu 
kaba na sha lyndet. Ym dei Mei. Balei 
Mei phi pyndeng ia kane ka ksiar ha 
ryndang jong nga ? 

Ko Khun, kane ka dei ka synjat kaba 
u Khrawspah u la ai ha nga ha ka sngi 
ba ia pynhiar synjat. Hadien ba u 
Kpa jongplii u la khlad noh, nga la 
pyrkhat, ngan leh aiu shuh ia kane ka 
Synjat. Kumta nga la shob noh ia ka 
kumne bad kum ka dak jong ka jingsngew 
nguh na ka bynta jong u, nga la rai 
ban pyndeng noh ia kane ha ka ryndang 
jong phi. Pleng kane ka jingleh jong 
nga, ha ka jingmaian ka la long pat da 
kumne. Lymda ka don kane, ka jingia- 
dei jongngi ruh ka la dkut noh 

Imat dei na kata ka daw mo, ba ma 
nga ruh ha ka jingmaian, katno ba 
nga la tyngkai bha ia kane. Ngam 
shah ba mano mano ruh un ktah ne 
shim noh ia kane na ka ryndang jong 
nga. Nga la ju don ruh kataka jingpyr- 
kliat ba lehse, ine i lah ban thaw pyrthei 
aiu re ha kawei ka sigi. Dei hangne 
ba ka jingphoh sniew jongnga ka la wan 
urlong shisha. Peit Mei ! Katno ba 
nga da sumar bha. Phi iohi em ? 

(i da khmih ia ine i ksiar )..Hoo id 
Khun, nga ithuh ba phiju leh kumta. 
Nga tang shu khmih ha i wat la tiga la 
tymmen katne, ki khmat jong nga ki shai 

kumjuh kum ha kato ka por ba nga la 
khmih nyngkong eh ia kane ha ka sngi 
kaba ngi ia pynhiar synjat. Pleng, ka 
Synjat kaba shisha ka kham phyrnai ban 
ia kane ka ksiar ba nylla. Mano Khun 
ba la khot ia phi da kane ka kyrteng 
“PDIANGHUN”? 

Dei i Kthaw keifi iba la ong ia nga da 
kane ka kyrteng ha kato ka sngi ba nga 
ia pynhiar synjat bad i Kmenlut. 

Oh phi ong. I Paiem shisha te iba da 
nang ban jied ia ka kyrteng kaba da 
kat ka kyrteng shisha. Mynta sa shisien 
pat nga la ioh pat ban pdianghun shi- 
sha ia phi. Naduh kane ka khyllipmat, 
nga ngeit ba ka jingim jongngi kan sa 
kylla nadong shadong. Phi tip Khun, ka 
ei kaba la pynlong iangi kumne ? 

Ka dei ka ksan rngiew ? Ym dei Mei ? 

Hooid, ka dei shisha ka ksan rngiew 
ko khun kaba lah ban pynlong ia ngi 
haduh katne. Nalor kata, ngim dei ko 
khun ban klet ba kine kiei kiei baroh ki 
jia bad ki man kat kumba u Trai Nong- 
buh u Trai Nongthaw u la thoh shun 
lypa ha ka shyllangmat jongngi baroh 
arngut. 

Ko Mei, ynda i Kmen in wan lashibit, 
ngan sa iathuh ia kane kaba la jia baroh. 
Kumjuh ia i Kiaw bad i Kthaw ruh. 
Shen ko Mei, ma ngi ruh, ngin sa wan 
ban ia shong ryngkat noh bad phi ha 
kathie ka ling kaba i Kthaw i la thaw 
kyrpang na ka bynta jongphi. Nga 
ngeit ba baroh kin ia kmen lem ha kane 
ka jingiashem pat jongngi. 

Da shisha shisha kata kan long belt 
kumba phi la ong. Ngamjutip pleng, 
ba u Kmen uba nga la ju sumar sukher 
naduh ba u dang khynnah, un kylla 
long u Pyrsa Kurim jongnga. Ngam lah 
mut dur ruh, ba ka thie ka ling kaba 
i Paiem i la thaw na ka bynta jong nga 
kan kylla long ka nongkynti jong i 
Pyrsa Kurim jongi hi. Ko khun ka 
rngiew jongngi te kaba da ksan shisha. 

Da shisha keifi Mei. Kiei kiei baroh 
kin sa iaid beit bad ryntih naduh mynta 
Bad nga thrang da shisha ba ine i khun 
iba nga pun mynta ruh, ngan sa kha 
suk ha ka thie ka ling kaba phi shong. 
Hangta keifi kan sa long ka jingkmen 
sa shisien pat. 

Ko Khun, ia kaei shuh phin pyrkhat ? 
Mynta, nga la pdiang shisha naduh la 
ka dohnud . Pleng ym don satia kano 
kano ruh ka bor ha kane ka pyrthei 
kaba lah ban ialeh pyrshah ia ka jing- 
im jongngi lada ka Rngiew jongngi ka 
ksan, 

Namarkata, sa shisien pat ko Khun 

Te ngin nang iai ia pyneh la ka Rngiew 
ha ka jingim jongngi. 


(Hap ka pyrdaj. 



SCENE -II 

HA UMTONG - HA IING I RANGU 
(Hadien ka jingiashem pat jong i Raogli bad ka khun) 


RANGLI 

PDIANGIILN 

RANGLI 

KMENLUT 

PDIANGHUN 

KMENLUT 

RANGLI 


(marwei) — Ani wow nga da sngewhun 
hi jrut. Pleng, kaba i ong i raei ka long 
shisha kaba dei. Ngam ju poi pyrkhat 
ba ngan iashem pat bad la ka khun. Imat 
ka rngiew jongnga kaba da eh shisha. 
Katto em nga la mad ia u slap u phria 
katto em nga la shah ia u thah bad ka 
ior. Mynta ngam don eiei shuh kaba 
ngan sahnud ha ka jingim jongnga. Sa 
katto katne, ngan sa ioh sa u ksiew. 

Rung i Pdianghvn bad u Kmtnlut 

(da ka khmat kaba phuh samrkhit) — 
Mei ngi la wan. 

Ani ko Kmen ! Mynta kumno keifi ngan 
kam pyrsa ia phi. Ngam sngew nang 
ban pyrkhat. 

Nga ruh kumjuh hi. Kumno ngan kam 
Kiaw ia phi. Nga sngewbeit hi ban ong 
i Meiduk. 

Ia kam ma phi hangto katba phi ia mon 

— * Kmen .Kmen.... Pyrsa . .Pyrsa 

Kiaw . .Kiaw ... Meiduk .Meiduk... . 

Kumba ju long mo? (U phai artad sha 
i Rangli). Nga te ngam sngewpher. 

Pher te ka la pher. Ngam sngewnang 
satia ban ong pyrsa ia phi. Ngan shu 

khot noh naduh mynta I Kpa ka ...••* 

ne i Kpa U ••• ••• 

KMENLUT ‘KA’ aiu? .. ne ‘U’ aiu? 

RANGLI “Ban sa wan kein (baroh ki ia rkhie). 

Kpa U ban sa wan, ne Kpa ka ban sa 
wan ... Kam dei kumta? 

PDIANGHUN To phi Mei shu khot lyngkot noh “Kpa 
Ban sa wan” namar ngim tip — yn dei u 
shynrang ne dei i kynthei. Kumno Kpa 
ban sa wan? 

KMENLUT Shish phi, phi la shu kren than. 

PDIANGHUN Phi dang sngewkhynnah ban kam kpa? 

KMENLUT Em phi kumba ju long hi keifi. 

RANGLI Kumno kumta, Kpa ban sa wan? (baroh 

arngut ki ia rkhie). To ieh ynda la kha 
syndon ho, ngin sa ia khot kumba dei 
ban long. 

KMENLUT Meiduk, nga da ieit shisha ia phi naduh 
mynshwa, haduh ban da long kumne 
em? 

RANGLI Nga ruh keiR Kmen. La kumba ia pah 

khlem tip. Yn dei ? 

PDIANGHUN Phi te. Irnat ki juh hi. 

RANGLI Te lada ym dei ki juh leit long hi 

kumne ? 

KMENLUT Ha pyni Meiduk kato. ka Sati. 

RANGLI (i sei na ka pla bad i pyni ha u) Dei kane 

keiR Kmen. 

KMENLUT (u shim na ka kti jongi bad u peit saw- 
dong sawdong) Kaba lyngngoh mo ? 

Tang da ine em ? Bunsien nga ju ong ia 
i Hun ba in phah thaw thymmai noh. 
Hynrei i pat im treh. Khadduh ka long 
pat kumne. Mano Hun ba la bthah ia 
phi ? 

Ngan ong kumno keifi Kmen haba ka 
mynsiem kam shah. 

Ka don hangne kaei kaei. Dei kane kaba 
lah ban pyniashem lang ia ngi, lyrnda 
dei kane tip kumno ngin long. Haba 
nga pyrkhat, nga sngew ba kane ka long 
kum ka jingsnengia ka jingim jongngi 
lashai la shisngi. Peit shane ngan ong 
ia phi baroh arngut. 

( Baroh arngut u Kmen bad i Pdianghun 
hi la sngap bha ia i ) 

Ka dor ka jingieit ba shisha ka dei kane. 
(i da pyni ruh artad ka sati) lada ngi 
nang ban buh dor bha ia ka Ha ka 
jingshisha, kane ka sati da lade hi kam 
don dor eiei ruh, lah ban thicd bad ban 
die ia ka. Hynrei, ha ka don kawei pat 
ka bor, kaba ki ba khraw jong ka raa- 
riang kim lah satia ban jop. Katto ngi 
la mad ngi la iaidlyngba ia ki at ki them 
jongka jingim. Ha kaba kut, mano ba 
la sop spain ia ngi. Hato kam dei kane 
ka sati ? 

Shisha mo! Ngamju poi pyrkhat kum 
kata. Ban da kane ka sati ka la jah, 
shaei shuh 

Kata keift Kmen, na kiei kiei kiba rit 
tarn, ka pynlong ia kiei kiei kiba khraw* 
tarn. Hato ka jingiashem pat jongngi 

lam long kati kaei ka ba khrawtam. Ha 
kajingshisha, kai,e ka sat i ka long targ ka 
synjat kaba u kpa jong i Hun u la at ha 
ka por ba rgi ia pynhiar synjat. Hynrei, 
ngam lah mut dur ba mynta pat, nga 
sngewthuh da kumwei. Shisien iohi ia 
ka, nga sngewphieng hi nger. Namar 
haba nga iohi ia ka mynta, nga sngew 
kumba ki khmat jongnga ki dang samla 
hi. Sngew kumba nga khmih ia ka ha 
kato ka sngi ba ia pynhiar synjat. 

Balei mo Meiduk ka long kumta ? Nga 
da sngewlyngngoh shisha shisha. 

Kmen, katba nga sngewthuh kane ka long 
tang ka jingsneng puramit khamtam ia 
phi baroh arngut kiba dang khie dang- 
san kumne. Ka dor jong ka synjat ba 
shisha ka Jong kane: 

Ha ki at ki them jong kajingim, ym don 
kawei pat ka bor kaba lah ban jop ia ki, 
lait tang ka jingieit ba nylla. Shisien hi 
ba u briew u la bat ia ka jingieit ba nylla, 
ai kin long katba long, ai kin jia katba 
jia; ha kaba kut ka jingieit ba shisha ka 
jop lut thiaw. Nga nga la mad kumta, ha 
la kajingim. Ha nga hi, nga pyrkhat ba 
dei kane ka jingieit ba shisha kaba la 
pynlong ia ngi kumne Phi phim pat mad 
ia ka, namar ba ka jingieit jongphi ka 
dang sdang. Hynrei, lada ki lngaid jong 
kajingim kin wan, to kynmaw, dei tang 
ka jingieit ba shisha kaba lah ban jop 
lut ia ki jingeh baroh. 

Meiduk, lada ka long kumta, Balei 
phim thaw thymmai poh ia kato ka sati? 

Ka por kan poi ko Kmen ba 

Rung u Syiem bid ka Makadei 
Are, i Paiem, rung rung seh. 

(/ Pdianghun i ieng ban ai jaka shong 
ia ki bad ki in shong kai lang khrui) 

Nangta, naei Paiem phi dang wan ? 

Meiduk, ngam lah phi ban mutdur ia 
phi. Nga tang shu tip hi myntan ia 
kane ka jingjia, ngam sngewlah shah shuh. 

Tip keifi Paiem wat nga ruh ngam lah 
mutdur, ba ngan dei Pyrsa ia i Kmen 

( (J fCmen u sngewlehrian katba baroh ki 
ia wiat phuh samrkhie ) 

Shisha mo? 

Naduh mynba i dangrit nga la sngew ia 
i kum la u khun, bad haduh ban da 
dei khun shisha ha kawei ka liang. Tang 
ba yn ia ong kumno keifi Paiem. Ka 
pyrthei hi kaba sawdong te. 

Meiduk, phi da pnah shisha mynta ka 
sngi, ngam pat ju iohsngew. 

Kadei kata keifi Paiem ba ki ong ki 
briew: Ba khlem da plie ka lad kumno 
ngan lait ban. kren? 

Haba kumta mynta ka lad ka la plie ? 

Pyrkhat seh Paiem. Haba ka Hun ka 
la dei Kthaw ia phi bad dei Kiaw ia 
i Mahadei bad nga pat nga dei Pyrsa 
ia i Kmen, bad shen i khun ka Hun 
in dei Parad ia phi. Pyrkhat keifi — Ha- 
to ka lad kam pat plie? 

( Baroh ki ia rkhu svgewbha) 

SYlEM Meiduk, mynta te la jop duh ma phi. 

Haduh katne em. Pleng ngam ju tip. 
Tangba ka dei hi ka ban Jong kumne. 
Mynta ka sngi te, phi da iphuh mut phuh 
mat shisha. Mo Kmie ? (u phai artad 
sha ka Mahadei) 

KYNTIMON Ia kata pat, mano mano ruh kumjuh. 

Ban da ha nga lei lei, ngam tip shuh 
tip kumno ngan long Teng teng nga 
ju shem haba la kmen palat, don ki 
briew kiba i kumba ki ta lamwir. Hyn- 
rei i Meiduk pat, ngam iohi ba in long 
kumta. Yn ym don u briew u ban ym 
kmen ha kum kane ka jingjia. Wat da 
nga ruh, haba nga la tip ia kane, shi- 
rukom ngam sngew lah mutdur, ha ka- 
wei pat ka bynta nga da kmen palat. 

RANGLI Ka dei kata kaba phi ong. Naduh hyn- 

ne, nga la iathuh khana keifi ia kine, 
balei ka leit jia kumne? Bad katba nga 
lah ban sngewthuh, dei ka jingieit ka- 
ba shisha keifi kaba ia pynjia kumne. 

SYlEM Phi lah kem hi Kmie ia kata ka bynta ? 

KYNTIMON Hooid, mynta nga la kynmaw ia kaei 
kaba phi ong mynshwa. Kaba da lyng- 
ngoh shisha mo?. 

SYlEM Meiduk, naduh kato ka sngi nyngkong 

ba phi wan shane, nga la tip lut ia ka 
jinglong jingim jongphi baroh na i Tym- 
men Shnong. Haba nga la tip lut 
ia kito kiei kiei, baroh ngam ju nang 
satia ban mutdur ia ka jingim jongphi. 

Tip kumno phi lah ban shah ia kat kito 
kiei kiei? 

RANGLI Nga te ngam sngewthuh shisha phi kaei 

kaba la pynlong ia nga kumne? Tangba 
naduh kito ki por , ki don kiba ju ong 
ianga ba nga long kaba eh rngiew. 

SYIEM Hooid, ka dei Phi da eh rngiew shisha. 

RANGLI Dei ynaa ia wan jia kumne, ba nga 

kynmaw ia kine kiei kiei. Phi lah hi 
ban mutdur ba ngan ia kynduh khun 
pat? Da ki phew phew snem. Haba 
nga lei lei, tang phohsniew ruh 
ngam ju phoh sniew hi ba in dang im 
kumne. 

KYNTIMON Ka dei Meiduk. Phi kynmaw shisien 
nga kylli ia phi, ba phi ong ba i la iap. 

RANGLI Hooid keiR. Te ngan ong kumno heit. 

Dei kane ka sati kaba pynithuh ia nga 
ba i Hun i dei i khun jongnga. 

(» da pyni artad ia km sati hm ki) 

SYIEM To lam hangne. (I Rangli i ai ha u 

Syiem bad u Syiem u peit ia ka). 

Ha peit Kmie u Kmen. 

(/ Kyntimon ruh i peii lang) 

KYNTIMON Ka sati aiu Meiduk kane? 

RANGLI Phi i Mahadei, hadien ba u kpa u la 

iap noh, nga la pyrkhat kan myntoi aiu 
shuh kane ka sati ba ngan deng. Nalor 
ba nga duk nga shah katta katta, ngam 
sngew myntoi shuh ban deng ia ka. 

Nga la mut ruh wat ban die noh ia ka. 
Hynrei ynda nga la pyrkhat pyrkhat sa- 
ni bha, nga la kylli halade kumne : Balei 
ba u kpa u ai ia kane ka sati ha nga? 
Ka jubab kaba wan hapoh jongnga ka 
long, namar ba u ieit ahisha ianga. Te 
namar ba u la ai da ka jingieit bad ba 
nga la pdiang ruh da ka jingieit ba 
shisha, nga sngew ba wat la u um don 
ahuh, hynrei, ngam bit ban leh khlem 
akor ia kaei kaba u la ai da ka jingieit. 
Dei kata kein, kum ka dak jong ka jing- 
ieit ia u, nga la shu pyndeng noh ia 
kane ka sati ha ka khun jongnga, kaba 
Jong u soh jong ka jingieit ba nylla. 

Kaba phylla shisha. Haduh katno kein 
phi shemphang ia kine kiei kiei? Nga 
dura buit hi tiaw ban pyrkhat ia kata. 

Nalor kata, phi Kthaw, i Krnen i la 
ju ong ia nga ban loit noh ia kato ka 
ka sati bad ban phah thaw bha noh 
Hynrei ngam ju treh. Mo Kmen ? 

Hooid kein. Dang myn shem taiew ruh 
nga dang ong, hynrei i pat im treh. 
Bad im ju iathuh ruh ia ka daw. 

Phin iathuh kumno keift, haba nga ruh 
ngam tip ia ka lup ka liem. 

Baroh ka long ha ka jinglyngngoh suda. 
Ym dei ? 

Ka dei kein. Na kiei kiei kiba rit tarn 
ka pynlong ia kaei kaei kaba khraw tarn. 

Ka long kaba shisha kumba ong i Paiem. 
Phi i myntoi hi ia kane ka sati? Pyn- 

ban ha ka ka don ka bor kaba rieh 
tam kaba wat ka jingim jong u briew 
ka shong ha ka. 

Katne nga la tymmen, tang mynta ba 
nga sngewthuh janai ia ka dor jong ka 
synjat ba nylla. 

Shisha Paiem. Dei ynda nga la mad 
kumne ha la ka met, ba nga ruh nga 
sngewthuh janai ia ka. 

( ki sngap thiphang) 

Haba nga pyrkhat nga da shitom jing- 
mut shisha ban shemphang— Kaei ka 
Rngiew? Uwei pa uwei u briew u don 
la ka rngiew bad ngi ju ia kren bha 
ruh shaphang jongka. Hynrei kaba eh 
ban batai kaei ka rngiew? 

Paiem, ka long kaba eh shisha ban ba- 
tai ia ka. Hynrei ngi sngewthuh pat 
ia ka bor jongka. Shisien ong, uwei pa 
uwei u briew uba dang tuid ka scam 
Khasi ba nylla, la um lah ban batai 
ia ka, hynrei u sngewthuh ia ka ha la 
ka jingshem jongu shimet shimet. 

Hooid ka dei kumta. Nga ha la ka 
jingsngewthuh, nga sngewthuh bha, kaei 
ka rngiew, maphi kumjuh phi long kum- 
ta. Namarkata, ban tih thai ia ka, nga 
shem ka long kaba jwat palat. Na ka- 
ne ka jingjia, nga sngewthuh ba i Meiduk 
i long iba eh rngiew shisha, kumjuh 
ruh i Hun i long kumta. To phi Mei- 
duk, nangne sha khmat, ngin nang ia 
donbok ba phin nang iai pyneh la ka 
rngiew. 

Shi hajar nguh ia phi. Da lei lei, nga.n 
lah klet ia ka jingbha jingsbun kaba- 
phi la pynpaw ha nga, ka khun rangli 
ka khunjuki. Lymda dei na phi, ngam 
don jingkyrmen ba ngan ia shem pat 
bad la ka khun. 

Meiduk, nangne sha khmat nga tip ba 
ka jingim jongphi kan sa suk. Hadien u 
lapbah, phin sa mad kein ia ka sngi 
ba tyngshain ha ka jingim jongphi 

Shisha, nga pdiang ia kaei kaba phi 
ong. Paiem ngam lah shuh ban siew 
dor ia ka jingbha jongphi. Kaei kein 
ka nongkylliang ngan ai ia phi? La 
ngam don ka nongkylliang kaba biang, 
hynrei ka nongkylliang kaba kordor tarn 
kaba nga lah ban ai ka long : 

Ko Paiem, to iai pyneh la ka rngiew ha 
ka jingim jongphi, To shem ia ka, to mad 
ia ka, tosumariaka. Tori kyndong ruh ia 
ka. Ko Paiem, to iai pyneh la ka Rngiew. 

(Hap ka pyrda) 

